cyanic-selkie/wikianc huggingface dataset:
ᱜᱟᱡᱤᱯᱩᱨ ᱦᱚᱱᱚᱛ, ᱩᱛᱛᱚᱨ ᱯᱨᱚᱫᱮᱥ
ᱦᱚᱲ ᱞᱮᱠᱷᱟ
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱜᱟᱡᱤᱯᱩᱨ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱫᱚ ᱒,᱖᱒᱐,᱒᱖᱘ ᱦᱚᱲ ᱢᱮᱱᱟᱜ ᱠᱚᱣᱟ, ᱞᱤᱛᱷᱩᱣᱟᱱᱤᱭᱟ ᱫᱤᱥᱚᱢ ᱥᱟᱶ ᱠᱚ ᱵᱟᱨᱟᱵᱟᱹᱨᱤ ᱠᱟᱱᱟ ᱟᱨᱵᱟᱝ ᱟᱢᱮᱨᱤᱠᱟ ᱯᱚᱱᱚᱛ ᱳᱠᱞᱟᱦᱚᱢᱟ ᱾ ᱱᱚᱣᱟ ᱥᱤᱧᱚᱛ ᱨᱮ ᱗᱙ ᱟᱱᱟᱜ (ᱜᱩᱴ ᱖᱔᱐ ᱠᱷᱚᱱ ᱫᱚ) ᱨᱮᱸᱠᱤᱝ ᱨᱮ ᱢᱮᱱᱟᱜᱼᱟ ᱾ ᱜᱩᱴ ᱦᱚᱲ ᱮᱞ ᱨᱮ ᱠᱚᱲᱟ ᱟᱜ ᱮᱞ ᱑,᱘᱕᱖,᱕᱘᱔ ᱟᱨ ᱛᱤᱨᱞᱟᱹ ᱟᱜ ᱮᱞ ᱑,᱗᱖᱖,᱑᱔᱓ ᱛᱤᱨᱞᱟᱹ ᱢᱮᱱᱟᱜ ᱠᱚᱣᱟ ᱾ ᱦᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱓,᱓᱗᱘ ᱠᱤᱞᱚᱢᱤᱴᱚᱨ᱒ ᱢᱮᱱᱟᱜᱼᱟ ᱟᱨ ᱱᱚᱣᱟ ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱦᱚᱲ ᱮᱞ ᱫᱚ ᱑.᱘᱒% ᱢᱮᱱᱟᱜᱼᱟ ᱾ ᱱᱩᱠᱩ ᱦᱚᱲ ᱮᱞ ᱰᱮᱱᱥᱤᱴᱤ ᱑,᱐᱗᱒ ᱛᱟᱦᱮᱸᱱ ᱦᱚᱲ ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ (᱒,᱗᱘᱐/ᱜᱟᱺᱴ ᱢᱤᱞ) ᱢᱮᱱᱟᱜ ᱠᱚᱣᱟ ᱾ ᱒᱐᱐᱑ᱼ᱒᱐᱑᱑ ᱨᱮᱱᱟᱜ ᱜᱮᱞ ᱥᱮᱨᱢᱟ ᱨᱮ ᱱᱩᱠᱩ ᱦᱚᱲ ᱮᱞ ᱜᱨᱚᱴ ᱫᱚᱨ ᱫᱚ ᱑᱙.᱒᱖% ᱛᱟᱦᱮᱸ ᱠᱟᱱᱟ ᱾ ᱜᱟᱡᱤᱯᱩᱨ ᱨᱮ ᱜᱚᱴᱟ ᱑,᱐᱐᱐ ᱠᱚᱲᱟ ᱨᱮ ᱙᱕᱑ ᱛᱤᱨᱞᱟᱹ ᱟᱜ ᱡᱟᱱᱟᱝ ᱡᱟᱹᱱᱤ ᱢᱮᱱᱟᱜᱼᱟ, ᱟᱨ ᱥᱮᱪᱮᱫ ᱫᱚᱨ ᱗᱔.᱒᱗% (ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱗᱔.᱐᱔% ᱠᱷᱚᱱ ᱰᱮᱦᱮᱨ ᱜᱮᱭᱟ) ᱾ ᱠᱚᱲᱟ ᱟᱜ ᱥᱮᱪᱮᱫ ᱫᱚ ᱘᱕.᱗᱗% ᱟᱨ ᱛᱤᱨᱞᱟᱹ ᱟᱜ ᱥᱮᱪᱮᱫ ᱫᱚ ᱖᱒.᱒᱙% ᱢᱮᱱᱟᱜᱼᱟ ᱾ ᱜᱩᱴ ᱦᱚᱲ ᱮᱞ ᱟᱜ ᱙᱒.᱔᱔% ᱫᱚ ᱫᱮᱦᱟᱛ ᱨᱮ ᱢᱮᱱᱟᱜ ᱠᱚᱣᱟ ᱟᱨ ᱗.᱕᱖% ᱫᱚ ᱥᱚᱦᱚᱨ ᱨᱮ ᱢᱮᱱᱟᱜ ᱠᱚᱣᱟ ᱾ ᱓,᱖᱒᱒,᱗᱒᱗ ᱜᱩᱴ ᱦᱚᱲ ᱮᱞ ᱠᱷᱚᱱ ᱫᱚ, ᱫᱮᱦᱟᱛ ᱦᱚᱲ ᱮᱞ ᱫᱚ ᱓,᱓᱔᱘,᱘᱕᱕ ᱦᱚᱲ ᱟᱨ ᱥᱚᱦᱨᱤ ᱦᱚᱲ ᱮᱞ ᱫᱚ ᱒᱗᱓,᱘᱗᱒ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱫᱮᱦᱟᱛ ᱦᱚᱲ ᱮᱞ ᱟᱜ ᱥᱮᱪᱮᱫ ᱫᱚ ᱗᱓.᱖᱒% ᱢᱮᱱᱟᱜᱼᱟ ᱟᱨ ᱥᱚᱦᱚᱨ ᱨᱤᱱ ᱦᱚᱲ ᱮᱞ ᱟᱜ ᱥᱮᱪᱮᱫ ᱫᱚ ᱘᱒.᱙᱕% ᱢᱮᱱᱟᱜᱼᱟ ᱾
ᱯᱟᱹᱨᱥᱤ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱹᱦᱤᱛ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱦᱚᱱᱚᱛ ᱨᱮ ᱙᱗.᱑᱕% ᱦᱚᱲ ᱫᱚ ᱦᱤᱱᱫᱤ ᱟᱨ ᱒.᱘᱐% ᱩᱨᱫᱩ ᱫᱚ ᱟᱡᱟᱜ ᱢᱟᱲᱟᱝ ᱯᱟᱹᱨᱥᱤ ᱞᱟᱹᱭᱟ ᱾
ᱜᱟᱡᱤᱯᱩᱨ ᱨᱮ ᱨᱚᱨᱚᱲ ᱦᱚᱲ ᱣᱟᱨᱱᱟᱠᱭᱩᱞᱚᱨ ᱨᱮ ᱵᱷᱳᱯᱩᱨᱤ, ᱵᱤᱦᱟᱨᱤ ᱯᱟᱹᱨᱥᱤ ᱜᱩᱴ ᱨᱮ ᱔᱐,᱐᱐᱐,᱐᱐᱐ ᱦᱚᱲ ᱥᱟᱶᱛᱮ ᱢᱤᱫ ᱯᱟᱹᱨᱥᱤ ᱥᱮᱞᱮᱫ ᱢᱮᱱᱟᱜᱼᱟ, ᱱᱚᱣᱟ ᱫᱮᱣᱱᱟᱜᱽᱨᱤ, {ᱤᱝᱞᱤᱥ} ᱟᱨ ᱠᱮᱭᱛᱷᱤ ᱵᱟᱱᱟᱨ ᱞᱤᱯᱤ ᱛᱮᱠᱚ ᱚᱞ ᱟᱠᱟᱱᱟ ᱾
ᱞᱚᱠᱟᱞ ᱢᱤᱰᱤᱭᱟ
ᱫᱟ ᱴᱟᱭᱤᱢᱥ ᱳᱯᱷ ᱤᱱᱰᱤᱭᱟ, ᱦᱤᱱᱫᱩᱥᱛᱷᱟᱱ ᱴᱟᱭᱤᱢᱥ, ᱫᱟ ᱦᱤᱱᱫᱩ, ᱫᱟᱭᱱᱤᱠ ᱡᱟᱜᱽᱨᱚᱬ, ᱟᱢᱟᱨ ᱩᱡᱟᱞᱟ, ᱦᱤᱱᱫᱩᱥᱛᱟᱱ, ᱨᱟᱥᱴᱨᱟ ᱥᱨᱤ ᱮᱢᱟᱱ ᱡᱚᱛᱚ ᱢᱩᱬ ᱤᱝᱞᱤᱥ, ᱦᱤᱱᱫᱤ ᱟᱨ ᱩᱨᱫᱩ ᱫᱟᱭᱱᱤᱠ ᱥᱟᱢᱟᱪᱟᱨ ᱠᱟᱜᱚᱡᱽ ᱾ ᱡᱚᱛᱚ ᱢᱟᱨᱟᱝ ᱴᱤᱵᱷᱤ ᱥᱟᱢᱟᱪᱟᱨ ᱪᱮᱱᱟᱞ ᱨᱮᱱᱟᱜ ᱥᱚᱦᱚᱨ ᱨᱮ ᱥᱴᱨᱤᱝᱜᱟᱨ ᱢᱮᱱᱟᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱦᱚᱱᱚᱛ ᱠᱚ ᱛᱷᱚᱠ:ᱥᱤᱧᱚᱛ ᱨᱮᱭᱟᱜ ᱦᱚᱱᱚᱛ ᱠᱚ
ᱡᱷᱟᱲᱜᱨᱟᱢ ᱥᱚᱨᱠᱟᱨᱤ ᱢᱮᱰᱤᱠᱟᱞ ᱠᱚᱞᱮᱡᱽ ᱟᱨ ᱟᱥᱯᱟᱛᱟᱞ
ᱡᱷᱟᱲᱜᱨᱟᱢ ᱥᱚᱨᱠᱟᱨᱤ ᱢᱮᱰᱤᱠᱟᱞ ᱠᱚᱞᱮᱡᱽ ᱟᱨ ᱟᱥᱯᱟᱛᱟᱞ ᱫᱚ ᱢᱤᱫ ᱥᱚᱨᱠᱟᱨᱤ ᱢᱮᱰᱤᱠᱟᱞ ᱠᱚᱞᱮᱡᱽ ᱟᱨ ᱟᱥᱯᱟᱛᱟᱞ ᱠᱟᱱᱟ ᱾ ᱠᱚᱞᱮᱡᱽ ᱫᱚ ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱡᱷᱟᱲᱜᱨᱟᱢ ᱦᱚᱱᱚᱛ ᱨᱮᱱᱟᱜ ᱡᱷᱟᱲᱜᱨᱟᱢ ᱥᱚᱦᱚᱨ ᱨᱮ ᱢᱮᱱᱟᱜᱼᱟ ᱾ ᱠᱚᱞᱮᱡᱽ ᱫᱚ ᱵᱮᱪᱞᱚᱨ ᱚᱯᱷ ᱢᱮᱰᱤᱥᱤᱱ ᱮᱱᱰ ᱥᱟᱨᱡᱟᱨᱤ (ᱮᱢ.ᱵᱤ.ᱵᱤ.ᱮᱥ) ᱟᱨ ᱡᱚᱯᱚᱲᱟᱣ ᱰᱤᱜᱽᱨᱤ ᱮᱢ ᱦᱩᱭᱩᱜ ᱠᱟᱱᱟ ᱾
ᱠᱳᱨᱥ
ᱡᱷᱟᱲᱜᱨᱟᱢ ᱢᱮᱰᱤᱠᱟᱞ ᱠᱚᱞᱮᱡᱽ ᱟᱨ ᱟᱥᱯᱟᱛᱟᱞ ᱫᱚ ᱑᱐᱐ ᱯᱟᱹᱴᱷᱩᱣᱟᱹ ᱠᱚᱫᱚ ᱮᱢᱵᱤᱵᱤᱮᱥ ᱠᱳᱨᱥ ᱯᱟᱲᱦᱟᱣ ᱟᱨ ᱥᱮᱪᱮᱫ ᱮᱢ ᱦᱩᱭᱩᱜ ᱠᱟᱱᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱢᱮᱰᱤᱠᱟᱞ ᱠᱚᱞᱮᱡᱽ ᱠᱚ
ᱥᱳᱯᱷᱤᱭᱟ ᱫᱩᱞᱤᱯ ᱥᱤᱝ
ᱩᱱᱤ ᱨᱤᱱ ᱟᱡ ᱵᱟᱵᱟ ᱢᱚᱦᱟᱨᱟᱡᱟ ᱫᱩᱞᱤᱯ‌ ᱥᱤᱝ ᱥᱮᱨᱮ‌ ᱯᱚᱧᱡᱟᱵᱽ ᱨᱮᱱᱟᱜ ᱧᱩᱛᱩᱢ ᱛᱮ ᱵᱟᱰᱟᱭᱚᱜ ᱢᱚᱦᱟᱨᱟᱡᱟ ᱨᱟᱱᱡᱤᱛ ᱥᱤᱝ ᱨᱤᱱᱤᱭ ᱜᱤᱫᱟᱹᱨ ᱮ ᱛᱟᱦᱮᱸ ᱠᱟᱱᱟᱭ, ᱡᱟᱦᱟᱸ ᱫᱚ ᱯᱚᱧᱡᱟᱵᱽ ᱫᱚ ᱤᱝᱜᱽᱨᱟᱡᱽ ᱦᱚᱱᱚᱛ ᱨᱮ ᱥᱮᱞᱮᱫ ᱛᱟᱦᱮᱸ ᱠᱟᱱ ᱛᱟᱦᱮᱸ ᱛᱟᱭᱚᱢ ᱫᱤᱥᱚᱢ ᱚᱰᱚᱜ ᱠᱟᱛᱮ ᱤᱝᱜᱽᱞᱮᱭᱱᱰ ᱠᱚ ᱠᱩᱞ ᱞᱮᱫᱮ ᱛᱟᱦᱮᱸ ᱠᱟᱱᱟ ᱾ ᱡᱟᱦᱟᱸᱭ ᱫᱚ ᱩᱱᱤᱭᱟᱜ ᱠᱚᱨᱚᱥᱪᱤᱱᱴᱤ ᱠᱷᱚᱱ ᱠᱚ ᱯᱨᱚᱵᱷᱚᱣ ᱮᱱᱟ ᱾ ᱥᱳᱯᱷᱤᱭᱟ ᱟᱡ ᱟᱭᱳ ᱢᱚᱦᱟᱨᱟᱱᱤ ᱵᱟᱢᱵᱟ ᱢᱤᱣᱚᱞᱣᱚᱨ ᱛᱟᱦᱮᱸ ᱠᱟᱱᱟᱭ ᱾ ᱩᱱᱤᱭᱟᱜ ᱫᱷᱚᱨᱚᱢ ᱟᱭᱳ ᱢᱚᱦᱟᱨᱟᱱᱤ ᱣᱤᱠᱴᱳᱨᱤᱭᱟ ᱛᱟᱦᱮᱸ ᱠᱟᱱᱟᱭ ᱾ ᱥᱳᱯᱷᱤᱭᱟ ᱫᱚ ᱢᱤᱫ ᱯᱷᱮᱢᱤᱱᱤᱡᱚᱢ ᱛᱟᱦᱮᱸ ᱠᱟᱱᱟᱭ ᱟᱨ ᱦᱮᱯᱮᱱᱯᱚᱴᱚᱱ ᱠᱚᱨᱴ ᱢᱚᱦᱚᱞ ᱨᱮᱱᱟᱜ ᱢᱤᱫ ᱚᱲᱟᱜ ᱨᱮ ᱛᱟᱦᱮᱸ ᱠᱟᱱ ᱛᱟᱦᱮᱱ ᱟᱭ ᱾ ᱩᱱᱤ ᱨᱤᱱ ᱯᱩᱱᱭᱟᱹ ᱢᱤᱥᱮᱨᱟ (ᱠᱟᱠᱤ ᱟᱭᱳ ᱨᱤᱱ) ᱟᱨ ᱯᱩᱱᱭᱟᱹ ᱵᱚᱭᱦᱟ ᱠᱚ ᱛᱟᱦᱮᱸ ᱠᱟᱱᱟ ᱾
ᱠᱟᱹᱢᱤ ᱦᱚᱨᱟ
᱑᱙᱐᱙ ᱨᱮ ᱥᱤᱝ ᱟᱜ ᱥᱤᱧᱚᱛ ᱠᱷᱚᱱ ᱨᱩᱣᱟᱹᱲ ᱦᱩᱭ ᱮᱱ ᱛᱟᱭᱚᱢ, ᱩᱱᱤ ᱫᱚ ᱯᱚᱝᱠᱷᱩᱨᱥᱴ ᱢᱤᱥᱮᱨᱟ ᱨᱤᱱᱤᱡ ᱜᱟᱛᱮ, ᱩᱱᱟ ᱰᱚᱜᱽᱰᱮᱞ ᱟᱜ ᱞᱟᱹᱭ ᱞᱮᱠᱟᱛᱮ ᱛᱤᱨᱭ ᱥᱟᱶᱛᱟᱮ ᱟᱨ ᱨᱟᱡ᱙ ᱥᱚᱝᱜᱷ ᱨᱮ ᱥᱮᱞᱮᱫ  ᱮᱱᱟᱭ ᱾ Emmeline Pankhurst ᱫᱚ ᱑᱘᱘᱙ ᱨᱮ ᱛᱤᱨᱞᱟᱹ ᱢᱚᱛᱟᱝᱷᱳᱠᱟᱨ ᱞᱤᱜᱽ ᱨᱮᱱᱟᱜ ᱜᱚᱲᱚ - ᱛᱷᱟᱯᱚᱱ ᱦᱩᱭ ᱞᱮᱱ ᱛᱟᱦᱮᱸ ᱠᱟᱱᱟ ᱾ In 1909 Singh was a leading member of the movement for women's voting rights, funding suffragette groups and leading the cause. She refused to pay taxes, frustrating the government. King George V asked in exasperation, "Have we no hold on her?" ᱨᱟᱱᱤ ᱣᱤᱠᱴᱳᱩ, ᱫᱩᱞᱤᱯ ᱥᱤᱝ ᱟᱨ ᱩᱱᱤ ᱨᱤᱱ ᱜᱷᱟᱨᱚᱱᱡᱽ ᱠᱚ, ᱵᱤᱥᱮᱥ ᱨᱩᱯ ᱠᱷᱚᱱ ᱥᱳᱯᱭ ᱡᱟᱦᱟᱸᱭ ᱫᱚ ᱩᱱᱤ ᱨᱤᱱ ᱜᱚᱲᱚᱢ ᱴᱷᱟᱹᱠᱩᱨ ᱛᱟᱦᱮᱸ ᱠᱟᱱᱟᱭ ᱟᱨ ᱟᱭᱢᱟ ᱨᱮ ᱜᱮ ᱥᱳᱠ ᱛᱟᱦᱮᱸ ᱛᱟᱭᱟ ᱾ ᱥᱳᱯᱷᱤᱭᱟ ᱫᱚ ᱟᱡᱟᱜ ᱯᱷᱮᱭᱥᱱᱮᱵᱚᱞ ᱥᱚᱢᱵᱳᱫᱷᱚᱱ ᱥᱟᱶ ᱯᱮᱮᱤᱥ ᱨᱮᱱᱟᱜ ᱦᱚᱨᱚᱜ, ᱵᱽᱨᱮᱭᱰ ᱪᱮᱭᱢᱯᱤᱭᱚᱱ ᱥᱤᱯ ᱥᱮᱛᱟ ᱠᱚ, ᱯᱷᱳᱴᱳ ᱜᱽᱨᱟᱯᱷᱤ ᱟᱨ ᱥᱟᱭᱠᱤᱞᱤᱝ, ᱟᱨ ᱯᱚᱨᱴᱤ ᱨᱮ ᱥᱮᱞᱮᱫ ᱛᱟᱦᱮᱱ ᱾
ᱥᱤᱵ
ᱥᱤᱵᱚ ᱟᱨᱵᱟᱝ ᱢᱚᱦᱟᱫᱮᱵᱽ ᱫᱚ ᱦᱤᱱᱫᱩ ᱠᱩᱭᱤᱡ ᱫᱮᱣᱛᱟ ᱠᱟᱱᱟᱭ ᱾ ᱢᱚᱦᱟᱫᱮᱵᱽ ᱫᱚ ᱞᱤᱝᱜᱚ ᱨᱩᱯ ᱨᱮ ᱠᱚ ᱵᱚᱝᱜᱟ ᱦᱟᱭ ᱠᱟᱱᱟ ᱾ ᱱᱩᱭᱟᱜ ᱯᱮᱭᱟ ᱢᱮᱫ,ᱢᱚᱬᱮ ᱜᱚᱴᱟᱝ ᱢᱮᱫ ᱟᱸᱦᱟ, ᱟᱨ ᱱᱩᱭᱤᱡ ᱵᱟᱦᱱᱚ ᱫᱚ ᱥᱚᱸᱰᱚ ᱠᱟᱱᱟᱭ ᱾ ᱚᱛᱨᱤᱢᱩᱱᱤ ᱱᱩᱭᱤᱡ ᱜᱩᱨᱩ ᱾ ᱡᱷᱚᱛᱚ ᱞᱮᱠᱟᱱ ᱚᱥᱛᱨᱚ ᱠᱚ ᱪᱟᱲᱚᱱᱟ ᱨᱮ ᱯᱟᱨᱚᱝᱜᱚᱢ ᱠᱟᱱᱟᱭ ᱾ ᱛᱨᱤᱥᱩᱲ ᱫᱚ ᱱᱟᱯᱟᱭ ᱠᱩᱥᱤᱭᱟᱱ ᱚᱟᱛᱨᱚ ᱠᱟᱱᱟ ᱾ ᱱᱩᱭᱟᱜ ᱫᱷᱚᱱᱩ ᱧᱩᱛᱩᱢ ᱫᱚ ᱯᱤᱱᱟᱠᱚ ᱾ ᱰᱚᱢᱨᱩ ᱫᱚ ᱨᱩ ᱡᱤᱱᱤᱥ ᱛᱟᱭ ᱾ ᱱᱩᱭᱟᱜ ᱛᱟᱱᱰᱚᱵᱚ ᱮᱱᱮᱡ ᱫᱚ ᱟ.ᱰᱤᱜᱟᱱ ᱵᱚᱛᱚᱨᱟᱱ ᱠᱟᱱᱟ ᱾ ᱠᱚᱭᱲᱟᱥ ᱵᱩᱨᱩ ᱨᱮ ᱵᱟᱥᱟᱛᱟᱭ ᱢᱮᱱᱛᱮ ᱯᱟ.ᱛᱭᱟ.ᱣ ᱢᱮᱱᱟᱜ-ᱟ ᱾ ᱛᱟ.ᱨᱩᱵ ᱦᱟᱨᱛᱟᱭ ᱦᱚᱨᱚᱜ-ᱟ ᱾ ᱦᱚᱴᱚᱜ ᱟᱨ ᱰᱟᱱᱰᱟ ᱨᱮ ᱫᱚ ᱵᱤᱧ ᱠᱚᱭ ᱜᱩᱲᱭᱟ.ᱣ ᱟᱠᱚᱣᱟ ᱾ ᱦᱚᱲᱢᱚ ᱨᱮ ᱛᱚᱨᱚᱡ ᱠᱚ ᱡᱚᱫ ᱠᱟᱜ-ᱟᱭ ᱾ ᱵᱚᱦᱚᱜ ᱳᱵ ᱫᱚ ᱡᱟᱴᱟ‌ ᱠᱚᱜ ᱛᱟᱭᱟ ᱟᱨ ᱚᱱᱟ ᱡᱟᱴᱟ ᱠᱷᱚᱱ ᱜᱚᱝᱜᱚ ᱩᱰᱩᱠ ᱠᱟᱱᱟᱭ ᱢᱮᱱᱛᱮ ᱦᱤᱱᱫᱩ ᱠᱚᱣᱟᱜ ᱯᱟ.ᱛᱭᱟ‌.ᱣ ᱾ ᱵᱷᱩᱛ ᱯᱨᱮᱛ ᱠᱚ ᱱᱩᱭᱨᱤᱱ ᱜᱟᱛᱮ ᱠᱟᱱᱟᱠᱚ ᱾ ᱯᱟᱨᱵᱚᱛᱤ ᱫᱚ ᱥᱤᱵᱚᱼᱤᱡ ᱡᱩᱨᱤ ᱠᱟᱱᱟᱭ ᱾
ᱯᱩᱨᱟᱬ ᱠᱟᱛᱷᱟ
ᱵᱽᱨᱚᱢᱦᱟ-ᱵᱤᱥᱱᱩ-ᱢᱚᱦᱮᱥᱚᱨ ᱫᱚ ᱦᱤᱱᱫᱤ ᱫᱷᱚᱨᱚᱢ ᱨᱮᱭᱟᱜ ᱯᱟ.ᱛᱭᱟ.ᱣ ᱞᱮᱠᱟᱛᱮ ᱫᱤᱥᱚᱛ ᱥᱤᱨᱡᱟ.ᱣ,ᱥᱟᱢᱵᱽᱲᱟᱣ ᱟᱨ ᱱᱟᱥ ᱨᱮᱭᱟᱜ ᱨᱩᱯ ᱢᱮᱱᱛᱮ ᱠᱚ ᱴᱷᱤᱠᱟ. ᱠᱚᱣᱟ ᱾ ᱢᱚᱦᱟᱫᱮᱵᱽ ᱥᱤᱵᱚ ᱫᱚ ᱫᱤᱥᱚᱢ ᱨᱮᱭᱟᱜ ᱵᱟ.ᱲᱤᱡ ᱥᱩᱠᱛᱤ ᱠᱚ ᱱᱟᱥ ᱠᱟᱛᱮ ᱫᱤᱥᱚᱢ-ᱮ ᱥᱟᱢᱵᱽᱲᱟᱣ-ᱟ ᱾ ᱱᱩᱭ ᱫᱚ ᱫᱮᱵᱚ ᱫᱮᱵᱚ ᱢᱚᱦᱟᱫᱮᱵ- ᱥᱚᱛ,ᱥᱤᱵᱚ ᱟᱨ ᱪᱚᱨᱚᱠ(ᱥᱩᱱᱫᱚᱨᱚ) ᱢᱮᱛᱮ ᱠᱚ ᱢᱮᱛᱟᱭᱟ ᱾ ᱫᱚᱨᱭᱟ ᱢᱚᱱᱛᱷᱚᱱ ᱠᱷᱚᱱ ᱩᱛᱨᱟ.ᱣ ᱞᱮᱱ ᱵᱤᱥ ᱫᱚ ᱟᱡ ᱜᱮ ᱧᱩ ᱠᱟᱛᱮ ᱫᱤᱥᱚᱢ ᱵᱟᱧᱪᱟᱣ ᱞᱮᱜ-ᱟ ᱾ ᱚᱱᱟ ᱠᱷᱟ.ᱛᱤᱨ ᱜᱮ ᱱᱩᱭᱟᱜ ᱦᱚᱴᱚᱜ ᱫᱚ ᱵᱽᱞᱩ(ନୀଳବର୍ଣ୍ଣ) ᱜᱮᱭᱟ ᱾
ᱯᱟᱨᱟᱵᱽ ᱯᱩᱱᱩᱸᱭ
ᱥᱤᱵᱚ ᱠᱚ ᱵᱚᱝᱜᱟ ᱦᱟᱭ ᱠᱟᱱ ᱯᱟᱨᱟᱵᱽ ᱠᱚ ᱛᱟᱞᱟ ᱨᱮ ᱢᱚᱦᱟ‌ ᱥᱤᱵᱚ ᱨᱟᱛᱨᱤ (ᱡᱟᱜᱚᱨᱚ ᱡᱟᱛᱨᱟ), ᱵᱳᱞ ᱵᱚᱢ ᱠᱚ ᱠᱟᱱᱟ ᱾
ᱵᱟ.ᱲᱛᱤ ᱡᱚᱱᱚᱲ
ଶ୍ରେଣୀ:ହିନ୍ଦୁ ଦେବତା
ᱱᱮᱯᱟᱞ ᱨᱮᱱᱟᱜ ᱯᱟᱹᱨᱥᱤ ᱠᱚ
B.S.᱒᱐᱖᱘ ᱨᱮᱱᱟᱜ ᱡᱟ.ᱛᱤᱭᱟ.ᱨᱤ ᱦᱚᱲ ᱞᱮᱠᱷᱟ ᱛᱮ, ᱡᱟᱱᱟᱢ ᱯᱟ.ᱨᱥᱤ ᱠᱷᱚᱥ ᱜᱳᱨᱠᱷᱟᱞᱤ ᱯᱟ.ᱨᱥᱤ ᱛᱮ ᱨᱚᱲ ᱦᱚᱲ ᱔᱔.᱖᱔% ᱢᱮᱱᱟᱜ ᱠᱚᱣᱟ ᱾  ᱢᱚᱤᱛᱷᱤᱞᱤ ᱯᱟ.ᱨᱥᱤ ᱨᱚᱲ ᱦᱚᱲ ᱑᱑.᱖᱗% ᱢᱮᱱᱟᱜ ᱠᱚᱣᱟ ᱾ ᱱᱮᱯᱟᱞ ᱫᱤᱥᱚᱢ ᱦᱩᱰᱤᱧ ᱜᱤ ᱨᱮ ᱦᱚᱸ ᱟᱹᱰᱤ ᱟᱭᱢᱟ ᱡᱟ.ᱛᱤ, ᱫᱷᱚᱨᱚᱢᱟᱱ ᱦᱚᱲ ᱟᱜ ᱥᱟ.ᱜᱟ.ᱭ ᱟ.ᱰᱤ ᱜᱤ ᱱᱟᱯᱟᱭ ᱢᱮᱱᱟᱜ-ᱟ  ᱾ ᱡᱚᱛᱚ ᱡᱟ.ᱛ ᱟᱜ ᱟᱯᱟᱱ ᱟ.ᱯᱤᱱ ᱯᱟ.ᱨᱥᱤ ᱢᱮᱱᱟᱜ-ᱟ ᱢᱮᱱᱠᱷᱟᱱ ᱡᱚᱛᱚ ᱡᱟ.ᱛ ᱨᱮᱱ ᱦᱚᱲ ᱡᱚᱛᱚ ᱯᱟ.ᱨᱥᱤ ᱛᱮ ᱨᱚᱲ ᱵᱟᱠᱩ ᱫᱟᱰᱤᱭᱟᱜ-ᱟ ᱮᱱᱠᱷᱟᱱ ᱱᱮᱯᱟᱞᱤ ᱯᱟ.ᱨᱥᱤ ᱛᱮ ᱫᱚ ᱥᱟᱱᱟᱢ ᱦᱚᱲ ᱨᱚᱲ ᱠᱚ ᱫᱟᱰᱤᱭᱟᱜ ᱠᱟᱱ ᱛᱮ ᱱᱮᱯᱟᱞᱤ ᱯᱟᱹᱨᱥᱤ ᱫᱚ ᱡᱟ.ᱛᱤᱭᱟ.ᱨᱤ ᱯᱟ.ᱨᱥᱤ ᱢᱮᱱᱛᱮ ᱠᱚ ᱫᱚᱦᱚ ᱟᱠᱟᱫᱟ  ᱾
ᱱᱮᱯᱟᱞ ᱨᱮ ᱵᱮᱵᱷᱟᱨᱚᱜ ᱯᱟ.ᱨᱥᱤ ᱫᱮᱣᱚᱱᱟᱜᱚᱨᱤ ᱞᱤᱯᱤ ᱛᱮ ᱚᱞ ᱟᱠᱟᱱᱟ ᱾ ᱱᱩᱶᱟ ᱨᱮ ᱠᱤᱪᱷᱩ ᱟᱫᱤᱵᱟᱥᱤ ᱯᱟ.ᱨᱥᱤ ᱦᱚᱸ ᱥᱮᱞᱮᱫ ᱟᱠᱟᱱᱟ ᱾
ᱛᱟᱞᱡᱷᱟᱨᱤ, ᱥᱟᱦᱮᱵᱽᱜᱚᱸᱡᱽ
ᱛᱟᱞᱡᱷᱟᱨᱤ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱡᱷᱟᱨᱠᱷᱚᱸᱰ ᱨᱮ ᱥᱟᱦᱮᱵᱽᱜᱚᱸᱡᱽ ᱦᱚᱱᱚᱛ ᱨᱮᱱᱟᱜ ᱨᱟᱡᱽᱢᱚᱦᱚᱞ ᱪᱟᱸᱜᱟ ᱠᱷᱚᱸᱰ ᱨᱮᱭᱟᱜ ᱛᱟᱞᱡᱷᱟᱨᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱢᱤᱫ ᱟᱹᱛᱩ ᱠᱟᱱᱟ᱾
ᱴᱷᱟᱶ
ᱛᱟᱞᱡᱷᱟᱨᱤ ᱨᱮᱭᱟᱜ ᱚᱛᱱᱚᱜ ᱴᱷᱟᱶ ᱫᱚ ᱑᱔᱙ ᱦᱮᱠᱴᱚᱨ (᱓᱗᱐ ᱮᱠᱚᱨ) ᱡᱟᱭᱜᱟ ᱛᱮ ᱯᱟᱥᱱᱟᱣ ᱢᱮᱱᱟᱜᱼᱟ᱾
ᱢᱤᱫ ᱧᱮᱱᱮᱞ
ᱱᱚᱣᱟ ᱢᱮᱯ ᱨᱮ ᱨᱟᱡᱽᱢᱚᱦᱚᱞ ᱵᱩᱨᱩ ᱢᱮᱱᱟᱜ ᱢᱤᱫ ᱵᱩᱨᱩ ᱴᱚᱴᱷᱟ ᱢᱮᱱᱟᱜᱼᱟ ᱡᱟᱦᱟᱸ ᱫᱚ ᱜᱟᱝᱱᱟᱹᱭ ᱫᱷᱟᱨᱮ ᱠᱷᱚᱱ ᱮᱛᱚᱢ ᱠᱷᱚᱱ ᱠᱚᱧᱮ ᱫᱷᱟᱹᱵᱤᱡ ᱫᱩᱢᱠᱟᱹ ᱦᱚᱱᱚᱛ ᱫᱷᱟᱹᱵᱤᱡ ᱢᱮᱱᱟᱜᱼᱟ᱾ 'ᱯᱷᱟᱨᱟᱠᱠᱟ' ᱫᱚ ᱢᱮᱯ ᱨᱮ ᱚᱞ ᱟᱠᱟᱱᱟ ᱟᱨ ᱱᱚᱸᱰᱮ ᱜᱮ ᱯᱷᱟᱨᱟᱠᱠᱟ ᱵᱮᱨᱮᱡᱽ ᱢᱮᱱᱟᱜᱼᱟ, ᱯᱚᱪᱷᱤᱢ ᱵᱟᱝᱞᱟ ᱨᱮ᱾ ᱨᱟᱡᱽᱢᱚᱦᱚᱞ ᱠᱩᱭᱞᱟᱹ ᱠᱷᱟᱫᱟᱱ ᱫᱚ ᱢᱮᱯ ᱨᱮ ᱧᱮᱞᱚᱜ ᱠᱟᱱᱟ᱾ ᱡᱚᱛᱚ ᱴᱚᱴᱷᱟ ᱜᱮ ᱟᱹᱛᱩ ᱴᱚᱴᱷᱟ ᱠᱟᱱᱟ᱾ ᱱᱚᱸᱰᱮ ᱟᱹᱰᱤ ᱠᱚᱢ ᱵᱟᱡᱟᱨ ᱠᱚ ᱢᱮᱱᱟᱜᱼᱟ᱾
ᱰᱮᱢᱚᱜᱽᱨᱟᱯᱷᱤ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱛᱟᱞᱡᱷᱟᱨᱤ ᱨᱮ ᱑,᱓᱗᱗ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱱᱟ ᱢᱩᱸᱫᱽ ᱠᱷᱚᱱ ᱖᱙᱑ (᱕᱐%) ᱠᱚᱲᱟ ᱟᱨ ᱖᱘᱘ (᱕᱐%) ᱠᱩᱲᱤ ᱠᱚ ᱛᱟᱦᱮᱸ ᱠᱟᱱᱟ᱾ ᱐-᱖ ᱥᱮᱨᱢᱟ ᱩᱢᱮᱨ ᱨᱮᱱ ᱦᱚᱲ ᱫᱚ ᱒᱒᱙ ᱡᱚᱱᱟ᱾ ᱛᱟᱞᱡᱷᱟᱨᱤ ᱨᱮ ᱚᱞ ᱯᱟᱲᱦᱟᱣ ᱟᱠᱟᱱ ᱦᱚᱲ ᱠᱚᱣᱟᱜ ᱜᱩᱴ ᱮᱞᱮᱞ ᱫᱚ ᱗᱐᱑ (᱖ ᱥᱮᱨᱢᱟ ᱠᱷᱚᱱ ᱵᱟᱹᱲᱛᱤ ᱦᱚᱲ ᱠᱚ ᱢᱩᱫᱽ ᱨᱮ ᱖᱑.᱐᱖%) ᱛᱟᱦᱮᱸ ᱠᱟᱱᱟ᱾
ᱯᱩᱞᱤᱥ ᱥᱴᱮᱥᱚᱱ
ᱛᱟᱞᱡᱷᱟᱨᱤ ᱯᱩᱞᱤᱥ ᱥᱴᱮᱥᱚᱱ ᱫᱚ ᱥᱤ.ᱰᱤ. ᱵᱽᱞᱚᱠ ᱨᱮᱱ ᱦᱚᱲ ᱠᱚ ᱞᱟᱹᱜᱤᱫ ᱠᱟᱹᱢᱤ ᱠᱟᱱᱟ᱾
ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ
ᱛᱟᱞᱡᱷᱟᱨᱤ ᱥᱤ.ᱰᱤ. ᱵᱞᱚᱠ ᱨᱮᱭᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱛᱟᱞᱡᱷᱟᱨᱤ ᱵᱟᱡᱟᱨ ᱨᱮ ᱢᱮᱱᱟᱜᱼᱟ᱾
ᱥᱮᱪᱮᱫ
ᱢᱚᱰᱮᱞ ᱥᱠᱩᱞ ᱛᱟᱞᱡᱷᱟᱨᱤ ᱫᱚ ᱒᱐᱑᱑ ᱥᱟᱞᱮ ᱨᱮ ᱵᱮᱱᱟᱣ ᱟᱠᱟᱱ ᱢᱤᱫ ᱤᱝᱞᱤᱥ-ᱢᱮᱰᱤᱭᱟᱢ ᱜᱚᱲᱚᱼᱥᱮᱪᱮᱫ ᱛᱷᱟᱹᱯᱱᱤᱛ ᱠᱟᱱᱟ᱾ ᱱᱚᱸᱰᱮ ᱫᱚ ᱖ ᱠᱷᱚᱱ ᱑᱒ ᱪᱟᱱᱟᱪ ᱦᱟᱹᱵᱤᱡ ᱯᱟᱲᱦᱟᱣ ᱞᱟᱹᱜᱤᱫ ᱵᱮᱵᱚᱥᱛᱟ ᱢᱮᱱᱟᱜᱼᱟ᱾
ᱥᱚᱨᱠᱟᱨᱤ ᱠᱩᱲᱤ ᱦᱚᱯᱚᱱ ᱠᱚᱣᱟᱜ ᱦᱟᱭ ᱥᱠᱩᱞ ᱫᱚ ᱑᱙᱖᱕ ᱥᱟᱞᱮ ᱨᱮ ᱵᱮᱱᱟᱣ ᱟᱠᱟᱱ ᱢᱤᱫ ᱦᱤᱱᱫᱤ ᱢᱤᱰᱤᱭᱟᱢ ᱠᱩᱲᱤ ᱦᱚᱯᱚᱱ ᱠᱚᱣᱟᱜ ᱟᱥᱲᱟ ᱠᱟᱱᱟ᱾ ᱱᱚᱣᱟ ᱨᱮ ᱯᱩᱭᱞᱩ ᱠᱷᱚᱱ ᱑᱐ ᱠᱮᱞᱟᱥ ᱫᱷᱟᱹᱵᱤᱡ ᱥᱮᱪᱮᱫᱚᱜ ᱨᱮᱭᱟᱜ ᱥᱩᱵᱤᱫᱷᱟ ᱢᱮᱱᱟᱜᱼᱟ᱾
ᱠᱟᱥᱛᱩᱨᱵᱟ ᱜᱟᱱᱫᱷᱤ ᱵᱟᱞᱤᱠᱟ ᱵᱤᱫᱭᱟᱞᱚᱭ ᱛᱟᱞᱡᱷᱟᱨᱤ ᱫᱚ ᱒᱐᱐᱕ ᱥᱟᱞᱮ ᱨᱮ ᱵᱮᱱᱟᱣ ᱟᱠᱟᱱ ᱢᱤᱫ ᱦᱤᱱᱫᱤ-ᱢᱮᱰᱤᱭᱟᱢ ᱠᱩᱲᱤ ᱜᱤᱫᱽᱨᱟᱹ ᱟᱜ ᱛᱷᱟᱹᱯᱱᱤᱛ ᱠᱟᱱᱟ᱾ ᱱᱚᱸᱰᱮ ᱫᱚ ᱖ ᱠᱷᱚᱱ ᱑᱒ ᱪᱟᱱᱟᱪ ᱦᱟᱹᱵᱤᱡ ᱯᱟᱲᱦᱟᱣ ᱞᱟᱹᱜᱤᱫ ᱵᱮᱵᱚᱥᱛᱟ ᱢᱮᱱᱟᱜᱼᱟ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱡᱷᱟᱨᱠᱷᱚᱸᱰ ᱨᱮᱱᱟᱜ ᱟᱹᱛᱩ ᱛᱷᱚᱠ: ᱥᱟᱦᱮᱵᱽᱜᱚᱸᱡᱽ ᱦᱚᱱᱚᱛ ᱨᱮᱱᱟᱜ ᱟᱹᱛᱩ ᱛᱷᱚᱠ: ᱥᱟᱦᱮᱵᱽᱜᱚᱸᱡᱽ ᱦᱚᱱᱚᱛ ᱛᱷᱚᱠ: ᱡᱷᱟᱨᱠᱷᱚᱸᱰ ᱛᱷᱚᱠ: ᱥᱟᱱᱛᱟᱞ ᱯᱟᱨᱜᱟᱱᱟ ᱨᱮᱱᱟᱜ ᱟᱹᱛᱩ
ᱣᱚᱸᱫᱽᱱᱟ ᱥᱤᱣᱟ
ᱣᱚᱸᱫᱽᱱᱟ ᱥᱤᱣᱟ (ᱡᱟᱱᱟᱢ ᱕ ᱱᱚᱵᱷᱮᱢᱱᱚᱨ ᱑᱙᱕᱒, ᱫᱮᱦᱨᱟ ᱫᱤᱱ ᱩᱛᱨᱟ ᱠᱷᱟᱱᱰ ᱥᱤᱧᱚᱛ) ᱢᱤᱫ ᱫᱚᱨᱥᱚᱱᱤᱡ, ᱯᱚᱨᱩᱟᱣᱟᱨᱚᱱ ᱠᱟᱹᱢᱤ ᱦᱟᱨᱟᱢ ᱟᱱᱤᱡ ᱥᱟᱹᱜᱟᱭ ᱞᱮᱠᱟᱛᱮ ᱯᱷᱮᱢᱤᱱᱤᱡᱚᱢ ᱨᱮᱱᱟᱜ ᱠᱟᱹᱢᱤ ᱦᱚᱨᱟ ᱟᱨ ᱟᱭᱢᱟ ᱯᱚᱛᱚᱵ ᱠᱚ ᱨᱮᱱᱟᱜ ᱚᱱᱚᱞᱤᱭᱟᱹ ᱦᱚᱸ ᱠᱟᱱᱟᱭ ᱾ ᱱᱤᱛᱟᱝ ᱨᱮ ᱩᱱᱤ ᱫᱤᱞᱞᱤ ᱨᱮ ᱢᱮᱱᱟᱭᱟ ᱟᱠᱟ ᱫᱮᱭᱟ ᱥᱤᱣᱟ ᱚᱜᱽᱨᱟᱬᱤ ᱥᱮᱬᱮᱥᱤᱭᱟ ᱟᱨ ᱴᱮᱠᱱᱳᱞᱳᱡᱤ ᱯᱚᱛᱨᱤᱠᱟ ᱨᱮ ᱓᱐᱐ ᱠᱷᱚᱱ ᱵᱟᱹᱲᱛᱤ ᱠᱷᱚᱱ ᱵᱟᱹᱲᱛᱤ ᱜᱮ ᱚᱱᱚᱞ ᱠᱚ ᱟᱠᱚ ᱥᱝᱜᱮ ᱟᱠᱟᱫ ᱟᱭ ᱾  ᱩᱱᱤ ᱫᱚ ᱑᱙᱗᱙ ᱨᱮ ᱰᱚᱠᱴᱚᱨᱤ  ᱥᱳᱫᱷ  ᱱᱤᱵᱚᱱᱫᱷ ᱦᱤᱰᱮᱱ ᱣᱮᱨᱤᱭᱟᱥ ᱣᱱᱰ ᱞᱳᱠᱮᱭᱞᱤᱴᱤ ᱤᱱᱜ. ᱠᱣᱟᱱᱴᱚᱢ‌ᱛᱷᱭᱳᱨᱤ ᱥᱟᱶ ᱯᱚᱶᱷᱤᱢ ᱚᱱᱴᱮᱨᱤᱭᱳ ᱡᱮᱜᱮᱫ ᱵᱤᱨᱫᱟᱹ ᱜᱟᱲ ᱠᱚᱱᱟᱰᱟ ᱠᱷᱚᱱ ᱟᱡᱟᱜ ᱯᱤ ᱮᱪ ᱰᱤ ᱨᱮᱱᱟᱜ ᱩᱯᱟᱫᱷᱤ ᱧᱟᱢ ᱟᱠᱟᱫ ᱟᱭ ᱾ ᱥᱤᱣᱟ ᱫᱚ ᱑᱙᱗᱐ ᱨᱮᱱᱟᱜ ᱫᱚᱥᱚᱠ ᱠᱷᱚᱱ ᱜᱮ ᱚ ᱦᱤᱱᱥᱚᱠ ᱪᱤᱯᱠᱳ ᱟᱱᱫᱚᱞᱟᱱ ᱨᱮ ᱥᱮᱞᱮᱫ ᱞᱮᱱ ᱛᱟᱦᱮᱸ ᱠᱟᱱᱟᱭ ᱾ ᱩᱱᱤ ᱱᱚᱶᱟ ᱟᱱᱫᱟᱞᱟᱱ ᱨᱮ ᱜᱮ ᱡᱟᱦᱟᱸᱭ ᱠᱤᱪᱷᱩ ᱢᱩᱬᱩᱛ ᱳᱨᱚᱛᱤᱵᱷᱟᱜᱤ ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ, ᱪᱤᱯᱠᱳ ᱟᱱᱫᱚᱞᱟᱱ ᱨᱮ ᱨᱮ ᱫᱚ ᱫᱟᱨᱮ ᱨᱮᱠᱚ ᱯᱟᱱᱛᱮ ᱠᱟᱛᱮ ᱠᱚ ᱮᱥᱮᱫ ᱮᱫ ᱛᱟᱦᱮᱱ ᱟ ᱡᱟᱦᱟᱸᱭ ᱜᱮ ᱡᱩᱫᱤ ᱫᱟᱨᱮ ᱢᱟᱜ ᱠᱚ ᱦᱤᱡᱩᱜ ᱠᱷᱟᱱ ᱵᱟᱝ ᱠᱚ ᱢᱟᱜ ᱚᱪᱚ ᱠᱚ ᱠᱮᱭᱟ ᱺ ᱟᱨ ᱚᱱᱠᱟᱱ ᱠᱟᱛᱮ ᱫᱟᱨᱮ ᱮᱥᱮᱫ ᱠᱟᱛᱮ ᱫᱟᱨᱮ ᱠᱚ ᱵᱟᱧᱪᱟᱣ ᱮᱫ ᱛᱟᱦᱮᱸ ᱠᱟᱱᱟ ᱾ ᱫᱟᱨᱮ ᱨᱮᱱᱟᱜ ᱴᱟᱜ ᱠᱚ ᱠᱚᱢ ᱚᱶᱚᱭ ᱞᱟᱹᱜᱤᱫ ᱫᱟᱨᱮ ᱢᱟᱜ ᱠᱚ ᱠᱚᱢ ᱚᱶᱚᱭ ᱞᱟᱹᱜᱤᱫ ᱥᱟᱱᱟᱢ ᱟᱹᱛᱩ ᱫᱤᱥᱚᱢ ᱨᱮᱱ ᱦᱚᱲ ᱠᱚ ᱪᱤᱨᱜᱟᱹᱞ ᱵᱩᱡᱷᱟᱹᱣ ᱞᱟᱹᱜᱤᱫ ᱛᱮ ᱠᱚ ᱨᱤᱠᱟᱹ‌ ᱞᱮᱫ- ᱟ ᱾ ᱩᱱᱠᱩ ᱫᱟᱜ ᱣᱮᱥᱤ ᱠᱟᱨᱚᱱ ᱛᱮ ᱱᱩᱭ ᱥᱟᱶᱛᱮ ᱟᱨ ᱠᱚ ᱛᱟᱦᱮᱸ ᱟᱭᱢᱟ ᱱᱮᱛᱟ ᱠᱚ ᱛᱮ ᱠᱷᱚᱱ ᱱᱩᱠᱩ ᱢᱤᱫ ᱠᱚ ᱛᱟᱦᱮᱸ ᱠᱟᱱᱟ ᱾
ᱠᱭᱟᱛᱷᱨᱤᱱ ᱴᱮᱨᱮᱥᱟ
ᱠᱭᱟᱛᱷᱨᱤᱱ ᱴᱮᱨᱮᱥᱟ ᱮᱞᱮᱠᱡᱮᱱᱰᱚᱨ ᱢᱤᱫ ᱥᱤᱧᱚᱛᱤᱭᱟ ᱯᱦᱤᱞᱢ ᱯᱟᱯᱟᱴᱤᱭᱟᱹ ᱠᱟᱱᱟᱭ ᱡᱟᱦᱟᱸᱭ ᱠᱷᱟᱥ ᱫᱚ ᱯᱟᱴ ᱠᱟᱹᱢᱤ ᱢᱮᱱᱟᱜ ᱛᱟᱭᱟ ᱛᱟᱢᱤᱞ, ᱢᱚᱞᱭᱟᱞᱚᱢ ᱟᱨ ᱠᱚᱱᱱᱚᱲ ᱯᱷᱤᱞᱢ ᱨᱮ ᱧᱮᱞ ᱟᱠᱟᱱᱟᱭ᱾
ᱮᱛᱚᱦᱚᱵ ᱡᱤᱭᱚᱱ
ᱠᱭᱟᱛᱷᱨᱤᱱᱟᱜ ᱡᱟᱱᱟᱢ ᱫᱚ ᱫᱩᱵᱟᱭ ᱨᱮ ᱢᱚᱞᱭᱟᱞᱤ ᱟᱭᱳ - ᱵᱟᱵᱟ ᱯᱷᱨᱮᱱᱠ ᱢᱟᱨᱤᱭᱚ ᱚᱞᱮᱠᱡᱮᱱᱰᱚᱨ ᱟᱨ ᱴᱮᱨᱮᱥᱟ ᱮᱞᱮᱠᱡᱮᱱᱰᱚᱨ ᱥᱟᱶ ᱦᱩᱭ ᱞᱮᱱ ᱛᱟᱦᱮᱱᱟ᱾ ᱱᱩᱭ ᱫᱚ ᱢᱩᱢᱵᱟᱭ ᱨᱮ ᱪᱟᱱᱟᱪ ᱑᱒ ᱜᱟᱱ ᱨᱮ ᱟᱨ ᱪᱮᱛᱟᱱ ᱥᱮᱬᱟᱭ ᱞᱟᱹᱜᱤᱫ ᱵᱮᱭᱝᱜᱽᱞᱚᱨ ᱮ ᱥᱮᱱ ᱮᱱᱟ᱾
ᱯᱟᱲᱦᱟᱣ ᱮᱱ ᱛᱟᱭᱚᱢ, ᱩᱱᱤ ᱫᱚ ᱯᱤᱭᱟᱱᱚ ᱵᱟᱡᱟᱣ ᱮ ᱪᱮᱫ ᱠᱮᱫ-ᱟ ᱟᱨ ᱥᱮᱨᱮᱧ, ᱮᱱᱮᱢ, ᱟᱭᱤᱥ ᱥᱠᱮᱴᱤᱝ ᱟᱨ ᱵᱟᱫᱽ - ᱵᱤᱵᱟᱫᱽ ᱨᱮ ᱥᱟᱱᱟᱢ ᱞᱮᱠᱟᱭ ᱥᱮᱬᱟ ᱮᱱᱟᱭ, ᱱᱚᱶᱟ ᱢᱮᱱ ᱠᱟᱛᱮ ᱡᱮ ᱱᱩᱭ ᱢᱟᱱᱟᱜ ᱠᱟᱱᱟᱭ ᱡᱮ ᱩᱱᱤ "ᱚᱠᱟ ᱴᱟᱜ ᱡᱤᱱᱤᱥ ᱛᱮᱦᱚᱸ ᱤᱧᱟᱹᱜ ᱢᱚᱱᱮ ᱵᱟᱝ ᱞᱟᱜᱟᱜ ᱠᱟᱱᱟ" ᱫᱩᱵᱟᱭ ᱨᱮ, ᱠᱭᱟᱛᱷᱨᱤᱱ ᱢᱤᱫ ᱚᱢᱤᱨᱟᱛ ᱥᱶᱚᱜᱽᱥᱮᱵᱚᱠ ᱮ ᱛᱟᱦᱮᱸᱜ ᱠᱟᱱᱟ᱾ ᱑᱔ ᱵᱚᱪᱷᱚᱨ ᱨᱮ, ᱠᱭᱟᱛᱷᱨᱤᱱ ᱫᱚ ᱯᱷᱮᱭᱥᱟᱱ ᱰᱤᱡᱟᱭᱤᱱ ᱥᱱᱟᱛᱚᱠ ᱯᱟᱹᱴᱷᱩᱣᱟᱹ‌ ᱞᱟᱹᱜᱤᱫ ᱠᱤᱪᱷᱩ ᱥᱚᱠᱤᱭᱟ ᱢᱚᱰᱮᱞᱤᱝ ᱠᱮᱫ-ᱟᱭ᱾ ᱥᱤᱧᱚᱛ ᱨᱮ ᱦᱮᱡ ᱮᱱ ᱛᱟᱭᱚᱢ, ᱩᱱᱤ ᱫᱚ ᱱᱚᱞᱞᱤ ᱥᱤᱞᱤᱠᱥ, ᱠᱨᱚᱱᱤᱠᱚᱞ ᱞᱟᱹᱜᱤᱫ ᱢᱚᱰᱮᱞᱤᱝ ᱠᱮᱫ-ᱟᱭ᱾ ᱩᱱᱤ ᱫᱚ ᱥᱨᱤᱠᱟᱱᱛ ᱫᱟᱛᱛᱟ ᱣᱚᱰᱮᱭᱟᱨ ᱨᱤᱱᱤᱡ ᱢᱚᱦᱟᱨᱟᱡᱟ ᱠᱮᱭᱞᱮᱱᱰᱚᱨ ᱞᱟᱹᱜᱤᱫ ᱦᱚᱸ ᱥᱩᱴᱤᱝ ᱞᱮᱫ ᱟᱭ ᱟᱨ ᱟᱭᱢᱟ ᱜᱟᱱ ᱥᱚᱦᱚᱨ ᱨᱮ ᱛᱮᱭᱢᱯ ᱥᱚ ᱨᱮ ᱯᱨᱚᱥᱟᱫᱽ ᱵᱤᱫᱟᱯᱟ ᱥᱟᱶ ᱥᱮᱞᱮᱫ ᱮ ᱛᱟᱦᱮᱸᱜ ᱠᱟᱱᱟ᱾
ᱫᱚᱭᱟᱢᱚᱱᱤ ᱵᱟᱨᱞᱟ
ᱫᱚᱭᱟᱢᱚᱱᱤ ᱵᱟᱨᱞᱟ ᱥᱤᱧᱚᱛ ᱨᱮᱭᱟᱜ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱ ᱢᱤᱫ ᱟᱹᱫᱤᱵᱟᱹᱥᱤ ᱡᱟᱨᱱᱟᱞᱤᱥᱴ ᱟᱨ ᱠᱟᱹᱢᱤᱭᱟᱹ ᱠᱟᱱᱟᱭ ᱾ ᱩᱱᱤ ᱫᱚ ᱟᱨᱥᱟᱞ ᱢᱤᱛᱛᱟᱞ ᱟᱜ ᱥᱴᱤᱞ ᱠᱟᱹᱨᱠᱷᱟᱱᱟ ᱵᱤᱨᱳᱫᱷ ᱨᱮᱭ ᱪᱷᱩᱴᱟᱹᱣ ᱟᱠᱟᱱ ᱛᱟᱦᱮᱫ ᱠᱷᱟᱹᱛᱤᱨ ᱛᱮᱭ ᱵᱟᱲᱟᱭᱚᱜᱼᱟ, ᱟᱹᱫᱤᱵᱟᱹᱥᱤ ᱠᱟᱹᱢᱤᱭᱟᱹ ᱠᱚᱣᱟᱜ ᱢᱮᱱ ᱱᱚᱣᱟ ᱠᱷᱟᱹᱛᱤᱨ ᱛᱮ ᱥᱟᱢᱟᱝ ᱡᱷᱟᱨᱠᱷᱚᱸᱰ ᱨᱮᱭᱟᱜ ᱯᱩᱱᱜᱮᱞ ᱜᱚᱴᱟᱱ ᱟᱹᱛᱩ ᱚᱪᱚᱜ ᱦᱩᱭᱩᱜᱼᱟ ᱾
ᱵᱟᱨᱞᱟ ᱡᱟᱨᱱᱟᱞᱤᱡᱚᱢ ᱞᱟᱹᱜᱤᱫ ᱟᱭᱢᱟ ᱢᱟᱹᱱᱟᱱ ᱥᱤᱨᱯᱷᱟᱹ ᱠᱚᱸᱭ ᱡᱤᱛᱠᱟᱹᱨ ᱟᱠᱟᱱᱟ ᱾ ᱩᱱᱤ ᱒᱐᱑᱔ ᱨᱮᱭᱟᱜ ᱞᱳᱠᱥᱚᱵᱷᱟ ᱵᱟᱪᱷᱱᱟᱣ ᱨᱮ ᱠᱷᱩᱸᱴᱤ ᱞᱳᱠᱥᱚᱵᱷᱟ ᱛᱟᱞᱢᱟ ᱠᱷᱚᱱ ᱟᱢ ᱟᱫᱽᱢᱤ ᱯᱟᱨᱴᱤ ᱨᱮᱱ ᱨᱟᱹᱥᱤᱭᱟᱹ ᱞᱮᱠᱟᱛᱮᱭ ᱛᱤᱸᱜᱩ ᱞᱮᱱᱟ, ᱛᱚᱵᱮ ᱵᱟᱪᱷᱱᱟᱣ ᱨᱮ ᱵᱟᱭ ᱫᱟᱲᱮ ᱞᱮᱱᱟ ᱾
ᱮᱛᱚᱦᱚᱵ ᱡᱤᱭᱚᱱ
ᱫᱚᱭᱟᱢᱚᱱᱤ ᱵᱟᱨᱞᱟ ᱫᱚ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱭᱟᱜ ᱢᱤᱫ ᱢᱩᱱᱰᱟᱹ ᱜᱷᱟᱨᱚᱸᱡᱽ ᱨᱮᱭ ᱡᱟᱱᱟᱢ ᱞᱮᱱᱟ ᱾ ᱫᱚᱭᱟᱢᱚᱱᱤ ᱟᱡ ᱵᱟᱵᱟ ᱱᱚᱣᱟ ᱴᱚᱴᱷᱟ ᱨᱮᱱ ᱮᱴᱟᱜ ᱟᱹᱫᱤᱵᱟᱹᱥᱤ ᱠᱚ ᱞᱮᱠᱟ ᱜᱮ ᱟᱡᱟᱜ ᱚᱛᱼᱦᱟᱥᱟ ᱮ ᱨᱮᱡ ᱚᱪᱚ ᱞᱮᱱᱟ, ᱪᱮᱫᱟᱜ ᱥᱮ ᱩᱱᱤ ᱩᱱᱟᱹᱜ ᱚᱞᱚᱜ ᱯᱟᱲᱦᱟᱣ ᱵᱟᱭ ᱵᱟᱲᱟᱭ ᱠᱟᱱ ᱛᱟᱦᱮᱸᱱᱟ ᱟᱨ ᱚᱛᱼᱦᱟᱥᱟ ᱨᱮ ᱟᱡᱟᱜ ᱟᱹᱭᱫᱟᱹᱨᱤ ᱩᱫᱩᱜ ᱞᱟᱹᱜᱤᱫ ᱠᱟᱜᱚᱡᱽ ᱠᱚᱦᱚ ᱩᱱᱟᱹᱜ ᱵᱟᱝ ᱛᱟᱦᱮᱸ ᱠᱟᱱ ᱛᱟᱭᱟ ᱾ ᱚᱱᱟ ᱛᱮ ᱟᱡ ᱵᱟᱵᱟ ᱢᱤᱫ ᱥᱚᱦᱚᱨ ᱨᱮᱭ ᱠᱟᱹᱢᱤᱭᱮᱫ ᱠᱟᱱ ᱛᱟᱦᱮᱱᱟ ᱟᱨ ᱟᱡ ᱟᱭᱚ ᱟᱨ ᱢᱤᱫ ᱮᱴᱟᱜ ᱥᱚᱦᱚᱨ ᱨᱮ ᱾ ᱵᱟᱨᱞᱟ ᱡᱷᱟᱨᱠᱷᱚᱸᱰ ᱨᱮᱭᱟᱜ ᱵᱤᱨᱫᱟᱹᱜᱟᱲ ᱨᱮᱭ ᱯᱟᱲᱦᱟᱜ ᱚᱠᱛᱚ ᱕ ᱠᱷᱚᱱ ᱗ ᱪᱟᱱᱟᱪ ᱫᱷᱟᱹᱵᱤᱡ ᱵᱟᱹᱫᱽ ᱨᱮᱭ ᱠᱟᱹᱢᱤᱭᱮᱫ ᱛᱟᱦᱮᱱᱟ ᱾ ᱛᱟᱞᱢᱟ ᱪᱟᱱᱟᱪ ᱨᱮᱭᱟᱜ ᱯᱟᱲᱦᱟᱣ ᱞᱮᱛᱟᱲ ᱤᱫᱤ ᱞᱟᱹᱜᱤᱫ ᱩᱱᱤ ᱨᱟᱺᱪᱤ ᱛᱮᱭ ᱪᱟᱞᱟᱣ ᱮᱱᱟ ᱟᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱭᱟᱜ ᱠᱟᱹᱣᱰᱤ ᱮᱢ ᱞᱟᱹᱜᱤᱫ ᱢᱤᱫ ᱫᱟᱹᱥᱤ ᱞᱮᱠᱟᱛᱮᱭ ᱠᱟᱹᱢᱤ ᱟᱠᱟᱫᱟ ᱾ ᱩᱱᱤ ᱟᱫᱚᱢ ᱡᱚᱠᱷᱮᱡ, ᱟᱡᱟᱜ ᱡᱟᱨᱱᱟᱞᱤᱡᱚᱢ ᱯᱟᱲᱦᱟᱣ ᱛᱚᱨᱟᱣ ᱤᱫᱤᱭ ᱞᱟᱹᱜᱤᱫ ᱨᱮᱞ ᱥᱴᱮᱥᱚᱱ ᱠᱚᱨᱮ ᱦᱚᱸᱭ ᱡᱟᱹᱯᱤᱫ ᱟᱠᱟᱫ ᱛᱟᱸᱦᱮᱱᱟ ᱾
ᱠᱟᱹᱢᱤ
ᱡᱷᱟᱨᱠᱷᱚᱸᱰ ᱴᱚᱴᱷᱟ ᱨᱮ ᱢᱩᱱᱰᱟᱹ ᱟᱨ ᱮᱴᱟᱜ ᱟᱹᱫᱤᱵᱟᱹᱥᱤ ᱥᱟᱶᱛᱟ ᱥᱟᱢᱟᱝ ᱨᱮ ᱦᱤᱡᱩᱜ ᱠᱟᱱ ᱱᱟᱱᱟᱼᱦᱩᱱᱟᱹᱨ ᱮᱴᱠᱮᱴᱚᱬᱮ ᱠᱚ ᱥᱟᱢᱟᱝ ᱞᱟᱹᱜᱤᱫ ᱵᱟᱨᱞᱟ ᱢᱤᱫ ᱧᱩᱛᱩᱢᱟᱱ ᱦᱤᱱᱫᱤ ᱠᱷᱚᱵᱚᱨ ᱠᱟᱜᱚᱡᱽ ᱯᱨᱚᱵᱷᱟᱛ ᱠᱷᱚᱵᱚᱨ ᱨᱮᱭ ᱠᱟᱹᱢᱤᱭᱟ ᱾ ᱩᱱᱤ ᱤᱱᱰᱤᱭᱟᱱ ᱥᱳᱥᱤᱭᱟᱞ ᱮᱠᱥᱚᱱ ᱯᱷᱳᱨᱟᱢ ᱟᱭ.ᱮᱱ.ᱮᱥ.ᱮ.ᱮᱯᱷ ᱨᱮᱱ ᱡᱟᱹᱛᱤᱭᱟᱹᱨᱤ ᱯᱟᱨᱥᱮᱛ ᱠᱟᱱᱟᱭ ᱾ ᱱᱚᱣᱟ ᱢᱟᱬᱟᱝ ᱨᱮ ᱟᱡᱟᱜ ᱡᱟᱨᱱᱟᱞᱤᱡᱚᱢ ᱠᱟᱹᱢᱤ ᱫᱚ ᱮᱥᱳᱥᱤᱭᱮᱥᱚᱱ ᱯᱷᱚᱨ ᱤᱱᱰᱤᱭᱟᱥ ᱰᱮᱵᱷᱮᱞᱚᱵᱷᱢᱮᱱᱴ (ᱮ.ᱟᱭ.ᱰᱤ) ᱦᱚᱛᱮᱛᱮ ᱠᱟᱹᱴᱤᱡ ᱯᱷᱮᱞᱳᱥᱤᱯ ᱞᱮᱠᱟᱛᱮ ᱠᱚ ᱜᱚᱲᱚ ᱟᱭ ᱠᱟᱱ ᱛᱟᱦᱮᱸᱱᱟ ᱾ ᱵᱟᱨᱞᱟ ᱢᱤᱫ ᱪᱟ ᱫᱳᱠᱟᱱ ᱮ ᱪᱟᱞᱟᱣᱟ ᱟᱨ ᱚᱱᱟ ᱨᱮᱱ ᱢᱟᱹᱞᱤᱠ ᱠᱟᱱᱟᱭ ᱡᱟᱦᱟᱸ ᱫᱚ ᱟᱡᱟᱜ ᱡᱟᱨᱱᱟᱞᱤᱡᱚᱢ ᱤᱪᱪᱷᱟᱹ ᱟᱨ ᱠᱟᱹᱢᱤ ᱨᱮ ᱜᱚᱲᱚᱭ ᱮᱢᱮᱫ ᱛᱟᱭᱟ ᱾ ᱩᱱᱤ ᱟᱺᱜᱤᱵᱷᱟᱹᱵᱤ ᱠᱟᱛᱮ ᱜᱮ ᱱᱚᱣᱟ ᱵᱮᱯᱟᱨ ᱫᱚᱸᱭ ᱵᱟᱪᱷᱟᱣ ᱟᱠᱟᱫᱟ ᱪᱮᱫᱟᱜ ᱥᱮ ᱪᱟ ᱫᱳᱠᱟᱱ ᱫᱚ ᱱᱚᱝᱠᱟᱱ ᱢᱤᱫ ᱡᱟᱭᱜᱟ ᱠᱟᱱᱟ ᱡᱟᱦᱟᱸ ᱨᱮ ᱥᱟᱶᱛᱟᱠᱤᱭᱟᱹ ᱜᱟᱞᱢᱟᱨᱟᱣ ᱠᱚ ᱦᱩᱭᱩᱜᱼᱟ ᱾
ᱞᱟᱲᱟᱣᱟᱱᱟ
ᱡᱷᱟᱨᱠᱷᱚᱸᱰ ᱴᱚᱴᱷᱟ ᱥᱟᱪᱟᱨᱦᱮ ᱨᱮᱭᱟᱜ ᱱᱟᱱᱟᱼᱦᱩᱱᱟᱹᱨ ᱫᱩᱨᱤᱵᱽ ᱛᱮ ᱯᱮᱨᱮᱪ ᱢᱮᱱᱟᱜᱼᱟ ᱟᱨ ᱟᱭᱢᱟ ᱥᱚᱨᱠᱟᱨᱤ ᱟᱨ ᱵᱮᱼᱥᱚᱨᱠᱟᱨᱤ ᱠᱚᱢᱯᱟᱱᱤ ᱠᱚ ᱱᱚᱣᱟ ᱫᱩᱨᱤᱵᱽ ᱠᱚ ᱧᱟᱢ ᱞᱟᱹᱜᱤᱫ ᱠᱟᱹᱨᱠᱷᱟᱱᱟ ᱵᱮᱱᱟᱣ ᱨᱮᱭᱟᱜ ᱡᱟᱭᱜᱟ ᱠᱚ ᱦᱟᱛᱟᱣ ᱫᱚᱦᱚ ᱟᱠᱟᱫᱟ ᱾ ᱟᱹᱫᱤᱵᱟᱹᱥᱤ ᱦᱚᱲ ᱠᱚ ᱠᱷᱩᱛᱤᱯᱩᱨᱚᱱ ᱧᱟᱢ ᱨᱮᱭᱟᱜ ᱠᱟᱛᱷᱟ ᱢᱮᱱᱟᱜ ᱨᱮᱦᱚᱸ ᱟᱭᱢᱟ ᱠᱟᱹᱢᱤᱭᱟᱹ ᱠᱚᱣᱟᱜ ᱞᱟᱹᱭ ᱡᱮ ᱩᱱᱠᱩ ᱴᱷᱤᱠ ᱠᱮᱞᱟ ᱠᱷᱩᱛᱤᱯᱩᱨᱚᱱ ᱵᱟᱝ ᱠᱚ ᱧᱟᱢᱮᱫ ᱠᱟᱱᱟ ᱾ ᱟᱨᱥᱟᱞ ᱢᱤᱛᱛᱟᱞ ᱱᱚᱣᱟ ᱴᱚᱴᱷᱟ ᱨᱮ ᱡᱮᱜᱮᱛ ᱨᱮᱭᱟᱜ ᱢᱟᱲᱟᱝ ᱥᱴᱤᱞ ᱠᱟᱹᱨᱠᱷᱟᱱᱟ ᱠᱚ ᱢᱩᱸᱫᱽ ᱨᱮ ᱢᱤᱫ ᱠᱟᱹᱨᱠᱷᱟᱱᱟ ᱵᱮᱱᱟᱣ ᱞᱟᱹᱜᱤᱫ $᱘.᱗᱙ ᱵᱤᱞᱤᱭᱚᱱ ᱟᱢᱮᱨᱤᱠᱟᱱ ᱰᱚᱞᱟᱨ ᱵᱤᱱᱤᱭᱳᱜ  ᱮ ᱠᱷᱚᱡᱚᱜ ᱠᱟᱱᱟ ᱾ ᱱᱚᱣᱟ ᱜᱽᱨᱤᱱᱯᱷᱤᱞᱰ ᱥᱴᱤᱞ ᱯᱚᱨᱛᱚᱱ ᱞᱟᱹᱜᱤᱫ ᱑᱒,᱐᱐᱐ ᱮᱠᱚᱨ (᱔᱙ ᱪᱟᱹᱣᱠᱟᱹ ᱠᱤᱢᱤ) ᱚᱛᱼᱦᱟᱥᱟ ᱟᱨ ᱢᱤᱫ ᱱᱟᱣᱟ ᱵᱤᱡᱽᱞᱤ ᱠᱟᱹᱨᱠᱷᱟᱱᱟ ᱨᱮᱭᱟᱜ ᱞᱟᱹᱠᱛᱤ ᱢᱮᱱᱟᱜᱼᱟ ᱾ ᱵᱟᱨᱞᱟ ᱟᱜ ᱠᱟᱛᱷᱟ ᱞᱮᱠᱟᱛᱮ ᱱᱚᱣᱟ ᱫᱚ ᱯᱩᱱᱜᱮᱞ ᱟᱹᱛᱩ ᱮ ᱚᱪᱚᱜ ᱚᱪᱚᱭᱟ ᱾ ᱵᱟᱨᱞᱟ ᱟᱨ ᱩᱱᱤᱭᱟᱜ ᱥᱚᱝᱜᱚᱴᱷᱚᱱ ᱟᱹᱫᱤᱵᱟᱹᱥᱤ, ᱢᱩᱞᱵᱟᱹᱥᱤ, ᱚᱥᱛᱤᱛᱣᱚ ᱨᱚᱠᱥᱟ ᱢᱳᱨᱪᱟ (ᱟᱹᱫᱤᱵᱟᱹᱥᱤ ᱟᱨ ᱢᱩᱬᱩᱛ ᱦᱚᱲ ᱠᱚᱣᱟᱜ ᱩᱯᱨᱩᱢ ᱨᱩᱠᱷᱤᱭᱟᱹ ᱫᱚᱦᱚ ᱢᱳᱨᱪᱟ) ᱟᱜ ᱞᱟᱹᱭ ᱱᱚᱣᱟ ᱠᱷᱟᱹᱛᱤᱨ ᱛᱮ ᱟᱭᱢᱟ ᱦᱚᱲ ᱠᱚ ᱚᱱᱚᱪᱚᱜ ᱥᱟᱶᱛᱮ, ᱱᱚᱣᱟ ᱯᱚᱨᱛᱚᱱ ᱴᱚᱴᱷᱟ ᱨᱮᱭᱟᱜ ᱵᱤᱨᱼᱵᱩᱨᱩ ᱠᱚᱸᱭ ᱫᱷᱚᱝᱥᱚᱭᱟ ᱾ ᱱᱚᱣᱟ ᱫᱚ ᱟᱨᱦᱚᱸ ᱫᱟᱜ ᱨᱮᱭᱟᱜ ᱯᱷᱮᱰᱟᱛ (ᱥᱳᱨᱥ) ᱟᱨ ᱡᱤᱵᱽᱡᱤᱭᱟᱹᱞᱤ, ᱥᱟᱪᱟᱨᱦᱮ ᱟᱨ ᱥᱤᱥᱤᱨᱡᱟᱹᱣᱤᱭᱟᱜ ᱥᱤᱨᱡᱚᱱ ᱟᱨ ᱟᱹᱫᱤᱵᱟᱹᱥᱤ ᱠᱚᱣᱟᱜ ᱡᱤᱭᱚᱱ ᱠᱷᱟᱸᱰᱣᱟ ᱨᱮ ᱮᱴᱠᱮᱴᱚᱬᱮ ᱮ ᱥᱤᱨᱡᱟᱹᱣᱟ ᱾ ᱟᱨᱥᱟᱞ ᱢᱤᱛᱛᱟᱞ ᱟᱜ ᱞᱟᱹᱭ ᱩᱱᱤ ᱫᱚ ᱛᱷᱟᱹᱱᱤᱛ ᱦᱚᱲ ᱠᱚᱣᱟᱜ ᱚᱛᱼᱦᱟᱥᱟ ᱨᱮᱡ ᱫᱚ ᱵᱟᱭ ᱠᱷᱚᱡᱚᱜ ᱠᱟᱱᱟ ᱩᱱᱤ ᱫᱚ ᱱᱚᱣᱟ ᱥᱟᱶ ᱡᱚᱯᱨᱟᱣ ᱥᱟᱱᱟᱢ ᱯᱟᱥᱴᱟ ᱥᱟᱶ ᱨᱚᱯᱚᱲ ᱞᱟᱹᱜᱤᱫ ᱥᱟᱯᱲᱟᱣ ᱢᱮᱱᱮᱭᱟ ᱾ ᱛᱚᱵᱮ ᱵᱟᱨᱞᱟ ᱟᱜ ᱞᱟᱹᱭ, ᱚᱱᱚᱪᱚᱜ ᱦᱩᱭᱩᱜ ᱟᱹᱫᱤᱵᱟᱹᱥᱤ ᱠᱚ ᱟᱠᱚᱣᱟᱜ ᱡᱟᱱᱟᱢ ᱴᱷᱟᱶ ᱵᱮᱜᱚᱨ ᱵᱟᱝ ᱠᱚ ᱵᱟᱧᱪᱟᱣ ᱫᱟᱲᱮᱭᱟᱜᱼᱟ ᱟᱨ ᱩᱱᱠᱩ ᱫᱚ ᱱᱚᱝᱠᱟᱱ ᱠᱷᱩᱛᱤᱯᱩᱨᱚᱱ ᱵᱟᱝ ᱮᱢ ᱜᱟᱱᱚᱜᱼᱟ ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱡᱷᱟᱨᱠᱷᱚᱸᱰ ᱨᱮᱱ ᱛᱤᱨᱞᱟᱹ ᱛᱷᱚᱠ: ᱟᱹᱫᱤᱵᱟᱹᱥᱤ ᱛᱤᱨᱞᱟᱹ
ᱮᱛᱚᱢ ᱟᱱᱰᱟᱢᱟᱱ ᱦᱚᱱᱚᱛ
ᱮᱛᱚᱢ ᱟᱱᱰᱟᱢᱟᱱ ᱦᱚᱱᱚᱛ ᱫᱚ ᱵᱮᱝᱜᱚᱞ ᱠᱚᱪᱟ ᱫᱚᱨᱭᱟ ᱨᱮ ᱢᱮᱱᱟᱜ ᱥᱤᱧᱚᱛᱤᱭᱟᱹ ᱛᱟᱞᱢᱟ ᱥᱟᱥᱚᱱᱮᱫ ᱮᱞᱟᱠᱟ ᱟᱱᱰᱟᱢᱟᱱ ᱟᱨ ᱱᱤᱠᱚᱵᱟᱨ ᱫᱤᱯ ᱜᱩᱴ ᱨᱮᱱᱟᱜ ᱓ ᱦᱚᱱᱚᱛ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾ ᱛᱟᱞᱢᱟ ᱥᱟᱥᱚᱱᱮᱫ ᱮᱞᱟᱠᱟ ᱨᱮᱱᱟᱜ ᱨᱟᱡᱽᱜᱟᱲ ᱫᱚ ᱯᱚᱨᱴ ᱵᱞᱮᱭᱚᱨ ᱥᱚᱦᱚᱨ ᱨᱮᱱᱟᱜ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱱᱚᱣᱟ ᱦᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱒,᱖᱔᱐ ᱜᱟᱺᱴ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ ᱾
ᱱᱟᱜᱟᱢ
ᱱᱚᱣᱟ ᱦᱚᱱᱚᱛ ᱫᱚ ᱒᱘ ᱚᱜᱚᱥᱴ ᱒᱐᱐᱖ ᱥᱟᱞ ᱨᱮ ᱟᱱᱰᱟᱢᱟᱱ ᱦᱚᱱᱚᱛ ᱫᱚ ᱦᱟᱯᱟᱴᱤᱧ ᱠᱟᱛᱮ ᱵᱮᱱᱟᱣ ᱞᱮᱱ ᱛᱟᱦᱮᱸᱫ ᱾
ᱚᱛᱱᱚᱜ
ᱮᱛᱚᱢ ᱟᱱᱰᱟᱢᱟᱱ ᱦᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱓,᱑᱘᱑ ᱜᱟᱺᱴ ᱠᱤᱞᱚᱢᱤᱴᱚᱨ (᱑,᱒᱒᱘ ᱜᱟᱺᱴ ᱢᱤᱞ) ᱢᱮᱱᱟᱜᱼᱟ, ᱠᱟᱱᱟᱰᱟ ᱨᱮᱱᱟᱜ ᱢᱟᱱᱥᱮᱞ ᱫᱤᱯ ᱥᱟᱞᱟᱜ ᱵᱟᱨᱟᱵᱟᱹᱨᱤ ᱟᱠᱚ ᱾
ᱦᱚᱲ ᱮᱞ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱮᱛᱚᱢ ᱟᱱᱰᱟᱢᱟᱱ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱫᱚ ᱒᱓᱘,᱑᱔᱒ ᱦᱚᱲ ᱢᱮᱱᱟᱜ ᱠᱚᱣᱟ, ᱵᱟᱱᱩᱟᱛᱩ ᱫᱤᱥᱚᱢ ᱥᱟᱞᱟᱜ ᱵᱟᱨᱟᱵᱟᱹᱨᱤ ᱟᱠᱚ ᱾ ᱱᱚᱣᱟ ᱫᱚ ᱱᱤᱭᱟᱹ ᱥᱤᱧᱚᱛ ᱨᱮ (ᱜᱩᱴ ᱖᱔᱐ ᱦᱚᱱᱚᱛ ᱠᱷᱚᱱ ᱫᱚ) ᱕᱘᱔ ᱟᱱᱟᱜ ᱛᱷᱟᱱ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱫᱚ ᱘᱐ ᱛᱟᱦᱮᱸᱱ ᱦᱚᱲ ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ (᱒᱑᱐/ᱜᱟᱺᱴ ᱢᱤᱞ) ᱢᱮᱱᱟᱜ ᱠᱚᱣᱟ ᱾ ᱒᱐᱐᱑ᱼ᱒᱐᱑ ᱥᱟᱞ ᱨᱮᱱᱟᱜ ᱜᱮᱞ ᱥᱮᱨᱢᱟ ᱨᱮ ᱱᱩᱠᱩ ᱦᱚᱲ ᱮᱞ ᱜᱨᱚᱛᱷ ᱫᱚᱨ ᱫᱚ ᱑᱓.᱙᱗% ᱛᱟᱦᱮᱸ ᱠᱟᱱᱟ ᱾ ᱮᱛᱚᱢ ᱟᱱᱰᱟᱢᱟᱱ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱘᱗᱔ ᱛᱤᱨᱞᱟᱹ ᱭᱟᱜ ᱡᱟᱱᱟᱝ ᱡᱟᱹᱱᱤ ᱢᱮᱱᱟᱜᱼᱟ, ᱟᱨ ᱥᱮᱪᱮᱫ ᱫᱚᱨ ᱫᱚ ᱘᱘.᱔᱙% ᱢᱮᱱᱟᱜᱼᱟ ᱾
ᱡᱩᱵᱚ ᱩᱱᱱᱚᱭᱚᱱ ᱚᱫᱷᱤᱫᱚᱯᱛᱚᱨ
ᱡᱩᱵᱚ ᱩᱱᱱᱚᱭᱚᱱ ᱚᱫᱷᱤᱫᱚᱯᱛᱚᱨ ᱡᱩᱵᱚ ᱩᱱᱱᱚᱭᱚᱱ ᱚᱫᱷᱤᱫᱚᱯᱛᱚᱨ ᱡᱩᱵᱚ ᱡᱚᱱᱚᱥᱚᱝᱠᱷᱟ ᱵᱤᱠᱟᱥ ᱞᱟᱹᱜᱤᱛ ᱫᱟᱹᱭᱤ ᱵᱟᱝᱞᱟᱫᱤᱥᱟᱹᱢᱨᱮᱱᱟᱼᱜ ᱥᱚᱨᱠᱟᱨᱤ ᱵᱤᱵᱷᱟᱜᱠᱟᱱᱟ᱾ ᱱᱚᱣᱫᱚ ᱵᱟᱝᱞᱟᱫᱮᱥ ᱰᱷᱟᱠᱟ ᱢᱚᱛᱤᱡᱷᱤᱞᱨᱮ ᱢᱮᱱᱟᱜ-ᱟ᱾ ᱱᱚᱣᱨᱮᱱ ᱵᱚᱨᱛᱚᱢᱟᱱ ᱢᱚᱦᱟᱯᱨᱤᱪᱟᱞᱚᱠ ᱟᱠᱷᱛᱟᱨᱩᱡ ᱡᱟᱢᱟᱱ ᱠᱷᱟᱱ ᱠᱚᱵᱤᱨ᱾
ᱥᱮᱫᱟᱭ ᱠᱟᱛᱷᱟ
ᱡᱩᱵᱚ ᱩᱱᱱᱚᱭᱚᱱ ᱚᱫᱷᱤᱫᱚᱯᱛᱚᱨ ᱵᱟᱝᱞᱟᱫᱮᱥ ᱥᱚᱨᱠᱟᱨ ᱠᱷᱭ ᱑᱙᱗᱘ ᱥᱟᱞᱨᱮ ᱡᱩᱵᱚ ᱩᱱᱱᱚᱭᱚᱱ ᱢᱚᱱᱛᱨᱚᱱᱟᱞᱚᱭ ᱚᱫᱷᱤᱱᱨᱮ ᱛᱮᱭᱟᱨᱞᱮᱱᱟ (ᱡᱟᱦᱟ ᱛᱟᱭᱱᱚᱢᱛᱮ ᱡᱩᱵᱚ ᱚ ᱠᱨᱤᱲᱟ ᱢᱚᱱᱛᱨᱚᱱᱟᱞᱚᱭ ᱧᱩᱛᱩᱢ ᱦᱭ ᱠᱟᱱᱟ᱾ ᱒᱐᱑᱕ ᱥᱟᱞ ᱮᱯᱨᱤᱞᱨᱮ ᱡᱩᱵ ᱩᱱᱱᱚᱭᱚᱱ ᱚᱫᱷᱤᱫᱚᱯᱛᱚᱨ ᱨᱮᱱᱟᱝ ᱢᱤᱫᱴᱮᱝ ᱠᱷᱥᱰᱟ ᱯᱨᱚᱛᱤᱠᱨᱤᱭᱟ ᱡᱟᱱᱣ ᱞᱟᱹᱜᱤᱛ ᱡᱟᱛᱤᱭ ᱡᱩᱵᱚ ᱱᱤᱛᱤ ᱯᱨᱚᱠᱟᱥ ᱞᱮᱫᱟᱠᱚ᱾ ᱱᱚᱣᱟ ᱵᱤᱵᱷᱟᱜ ᱵᱟᱝᱞᱟᱫᱤᱥᱟᱹᱢᱨᱮ ᱡᱩᱭᱟᱱᱠᱚ ᱞᱟᱹᱜᱤᱫ ᱟᱭᱢᱟ ᱯᱨᱚᱥᱤᱠᱷᱱ ᱠᱟᱨᱡᱚᱠᱨᱚᱢ ᱪᱟᱹᱞᱩ ᱟᱹᱜᱩᱭᱫᱟ᱾
ᱮᱛᱚᱢ ᱟᱱᱰᱟᱢᱟᱱ ᱦᱚᱱᱚᱛ
ᱠᱷᱚᱸᱰ
ᱦᱚᱱᱚᱛ ᱨᱮ ᱓ ᱛᱚᱦᱥᱤᱞ ᱢᱮᱱᱟᱜᱼᱟ, ᱯᱚᱨᱴ ᱵᱞᱮᱭᱚᱨ, ᱯᱷᱮᱨᱟᱨᱜᱚᱸᱡᱽ ᱟᱨ ᱞᱤᱴᱤᱞ ᱟᱱᱰᱟᱢᱟᱱ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱟᱱᱰᱟᱢᱟᱱ ᱟᱨ ᱱᱤᱠᱚᱵᱟᱨ ᱫᱤᱯ ᱜᱩᱴ ᱨᱮᱱᱟᱜ ᱦᱚᱱᱚᱛ ᱠᱚ
ᱢᱩᱛᱷᱩᱴ ᱯᱷᱟᱭᱱᱮᱱᱥ
ᱱᱚᱣᱟ ᱠᱚᱢᱯᱟᱱᱤ ᱫᱚ ᱢᱩᱛᱷᱩᱴ ᱜᱨᱩᱯ ᱨᱮᱭᱟᱜ ᱨᱮ ᱢᱮᱱᱟᱜᱼᱟ᱾ ᱒᱐᱑᱑ ᱥᱟᱞᱮ ᱨᱮ ᱮᱛᱚᱦᱚᱱ ᱱᱮᱼᱦᱚᱲ ᱯᱨᱚᱥᱛᱟᱵᱽ ᱠᱷᱚᱱ ᱱᱚᱶᱟ ᱨᱮᱱᱟᱜ ᱥᱴᱚᱠ ᱫᱚ ᱵᱤ.ᱮᱥ.ᱤ ᱟᱨ ᱮᱱ.ᱮᱥ.ᱤ ᱨᱮ ᱥᱮᱞᱮᱫ ᱟᱠᱟᱱᱟ᱾ ᱢᱩᱛᱷᱩᱴ ᱯᱷᱟᱭᱱᱮᱱᱥ ᱨᱮᱭᱟᱜ ᱵᱟᱡᱟᱨ ᱡᱚᱥ ᱫᱚ ᱦᱩᱭᱩᱜ ᱠᱟᱱᱟ ᱦᱩᱰᱤᱝ ᱵᱮᱯᱟᱨ, ᱫᱤᱱᱟᱹᱢ ᱟᱹᱠᱷᱨᱤᱧᱤᱡ, ᱪᱟᱹᱥᱤ, ᱟᱨᱚᱛ, ᱮᱥ.ᱮᱢ.ᱤ ᱵᱮᱯᱟᱨ ᱢᱟᱹᱞᱤᱠ ᱟᱨ ᱥᱮᱵᱟ ᱟᱱ ᱦᱚᱲ ᱠᱚ᱾
ᱠᱚᱨᱯᱚᱨᱮᱴ ᱠᱟᱛᱷᱟ ᱠᱚ
ᱱᱚᱶᱟ ᱠᱚᱢᱯᱟᱱᱤ ᱫᱚ ᱑᱔ ᱢᱟᱨᱪ ᱑᱙᱙᱗ ᱥᱮᱨᱢᱟ ᱨᱮ ᱯᱨᱟᱭᱵᱮᱴ ᱞᱤᱢᱤᱴᱮᱰ ᱠᱚᱢᱯᱟᱱᱤ ᱞᱮᱠᱟᱛᱮ ᱠᱚ ᱵᱮᱱᱟᱣ ᱞᱮᱫ ᱛᱟᱦᱮᱸᱫ᱾ ᱱᱚᱶᱟ ᱠᱚᱢᱯᱟᱱᱤ ᱫᱚ ᱠᱚᱢᱯᱟᱱᱤ ᱟᱹᱨᱤ (Companies Act) ᱞᱮᱠᱟᱛᱮ "The Muthoot Finance Private Limited" ᱧᱩᱛᱩᱢ ᱛᱮ ᱠᱚ ᱵᱮᱱᱟᱣ ᱞᱮᱫ ᱛᱟᱦᱮᱸᱫ᱾
᱑᱘ ᱱᱚᱵᱷᱮᱢᱵᱚᱨ ᱒᱐᱐᱘ ᱥᱮᱨᱢᱟ ᱨᱮ, ᱱᱚᱣᱟ ᱠᱚᱢᱯᱟᱱᱤ ᱫᱚ "ᱢᱩᱛᱷᱩᱴ ᱯᱷᱟᱭᱱᱮᱱᱥ ᱞᱤᱢᱤᱴᱮᱰ" ᱧᱩᱛᱩᱢ ᱛᱮ ᱢᱤᱫ ᱯᱟᱵᱽᱞᱤᱠ ᱞᱤᱢᱤᱴᱮᱰ ᱠᱚᱢᱯᱟᱱᱤ ᱨᱮ ᱵᱮᱱᱟᱣ ᱞᱮᱱᱟ᱾ ᱒᱐᱐᱙-᱑᱐ ᱥᱮᱨᱢᱟ ᱨᱮ ᱱᱚᱶᱟ ᱫᱚ ᱖᱒᱐ ᱜᱚᱴᱟᱝ ᱱᱟᱣᱟ ᱪᱟᱸᱜᱟ ᱦᱟᱹᱴᱤᱧ ᱮ ᱡᱩᱲᱟᱹᱣ ᱞᱮᱫᱟ᱾
ᱡᱩᱞᱟᱭ ᱒᱐᱑᱖ ᱨᱮ, ᱢᱩᱛᱷᱩᱴ ᱯᱷᱟᱭᱱᱮᱱᱥ ᱫᱚ ᱵᱮᱞᱥᱴᱟᱨ ᱤᱱᱵᱷᱮᱥᱴᱢᱮᱱᱴ ᱟᱨ ᱯᱷᱟᱭᱱᱮᱱᱥ ᱯᱨᱟᱭᱵᱮᱴ ᱞᱤᱢᱤᱴᱮᱰ (BIFPL) ᱨᱮᱱᱟᱜ ᱔᱖.᱘᱓% ᱠᱮᱯᱤᱴᱟᱞ ᱮ ᱦᱟᱛᱟᱣ ᱞᱮᱫᱟ᱾
ᱢᱟᱹᱱᱢᱤ ᱵᱷᱟᱹᱞᱟᱹᱭ
ᱱᱚᱶᱟ ᱠᱚᱢᱯᱟᱱᱤ ᱫᱚ "ᱦᱚᱨᱱ ᱱᱳᱴ ᱳᱠᱮ ᱯᱞᱤᱥ" ᱮᱱᱮᱡ ᱨᱮᱱᱟᱜ ᱠᱚᱪᱤ ᱪᱟᱯᱴᱚᱨ ᱪᱟᱞᱟᱜ ᱠᱟᱱᱟ, ᱡᱟᱦᱟᱸ ᱫᱚ ᱜᱟᱹᱰᱤ ᱨᱮᱱᱟᱜ ᱥᱟᱸᱰᱮ ᱨᱮᱭᱟᱜ ᱵᱟᱹᱲᱤᱡ ᱚᱨᱥᱚᱝ ᱵᱟᱵᱚᱛ ᱛᱮ ᱪᱮᱸᱜᱷᱟᱣᱱᱟ ᱮ ᱪᱟᱞᱟᱣ ᱮᱫᱟ᱾ ᱱᱚᱶᱟ ᱠᱚᱢᱯᱟᱱᱤ ᱫᱚ ᱟᱥᱴ ᱚᱯᱷᱤᱥ ᱨᱮ ᱥᱚᱲᱚᱠ ᱦᱚᱨᱟ ᱵᱟᱰᱟᱭ ᱞᱟᱹᱜᱤᱫ ᱢᱤᱫ ᱛᱟᱞᱢᱟ ᱦᱚᱸ ᱮᱛᱚᱦᱚᱵ ᱟᱠᱟᱫᱟ᱾ ᱠᱚᱪᱤ ᱨᱮ ᱯᱩᱞᱤᱥ ᱠᱚᱢᱤᱥᱱᱟᱨ ᱰᱟᱦᱟᱨ ᱥᱩᱪᱚᱱᱟ ᱟᱨ ᱜᱟᱹᱰᱤ ᱜᱷᱚᱴᱚᱱᱟ ᱨᱮᱭᱟᱜ ᱯᱨᱚᱵᱷᱟᱣ ᱵᱟᱵᱚᱛᱮ ᱵᱟᱰᱟᱭ ᱮᱢ ᱨᱮ ᱜᱚᱲᱚ ᱮᱢᱟᱭ ᱠᱟᱱᱟ᱾
᱒᱐᱑᱒ ᱥᱟᱞᱮ ᱨᱮ ᱢᱩᱛᱷᱩᱴ ᱜᱨᱩᱯ ᱫᱚ ᱯᱩᱭᱞᱩ ᱯᱚᱞ ᱡᱚᱨᱡᱽ ᱢᱮᱢᱳᱨᱤᱭᱟᱞ ᱴᱩᱨᱱᱟᱢᱮᱱᱴ ᱮ ᱮᱛᱚᱦᱚᱵ ᱞᱮᱫᱼᱟ, ᱡᱟᱦᱟᱸ ᱫᱚ ᱫᱤᱞᱞᱤ NCR ᱴᱚᱴᱷᱟ ᱨᱮ ᱥᱚᱨᱠᱟᱨᱤ ᱟᱥᱲᱟ ᱜᱤᱫᱽᱨᱟᱹ ᱠᱚ ᱞᱟᱹᱜᱤᱫ ᱦᱩᱭ ᱞᱮᱱ ᱛᱟᱦᱮᱸᱫ᱾ ᱴᱩᱨᱱᱟᱢᱮᱱᱴ ᱨᱮ ᱡᱤᱛᱠᱟᱹᱨ ᱟᱠᱟᱱ ᱠᱚ ᱥᱠᱩᱞᱟᱨᱥᱤᱯ ᱠᱚ ᱮᱢᱟᱫ ᱠᱚᱣᱟ᱾
ᱥᱚᱢᱵᱚᱞᱯᱩᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ
ᱥᱚᱢᱵᱚᱞᱯᱩᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱫᱚ ᱥᱚᱢᱵᱚᱞᱯᱩᱨ ᱦᱚᱱᱚᱛ ᱨᱮᱭᱟᱜ ᱵᱩᱨᱞᱟ ᱴᱟᱭᱩᱱ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ‌‌ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱫᱚ ᱡᱭᱚᱛᱤ ᱵᱤᱦᱟᱨ ᱢᱮᱱᱛᱮ ᱦᱚᱸ ᱠᱚ ᱢᱮᱛᱟᱜᱼᱟ ᱾ ᱱᱚᱣᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱫᱚ ᱟᱱᱰᱟᱨᱠᱜᱨᱮᱡᱩᱭᱮᱴ ᱟᱨ ᱯᱳᱥᱴ ᱜᱨᱮᱡᱩᱭᱮᱴ ᱠᱚᱨᱥ ᱨᱮ ᱤᱛᱩᱱ ᱮᱢᱚᱜ ᱠᱟᱱᱟᱭ ᱾ ᱳᱰᱤᱥᱟ ᱨᱮᱱ ᱯᱚᱱᱚᱛ ᱜᱚᱢᱠᱮ ᱱᱚᱣᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱤᱱᱤᱡ ᱪᱟᱱᱥᱤᱞᱟᱨ ᱠᱟᱱᱟᱭ ᱟᱨ ᱫᱤᱯᱟᱹᱠ ᱠᱩᱢᱟᱨ ᱵᱮᱦᱨᱟ ᱵᱷᱟᱭᱤᱥ ᱪᱟᱱᱥᱮᱞᱚᱨ ᱠᱟᱱᱟᱭ ᱾ ᱱᱚᱣᱟ ᱫᱚ ᱥᱚᱢᱵᱚᱞᱯᱩᱨ ᱠᱷᱚᱱ ᱑᱕ ᱠᱤᱞᱚᱢᱤᱴᱚᱨ ᱡᱷᱟᱹᱞᱟ ᱾
ᱱᱟᱜᱟᱢ
ᱱᱚᱣᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱫᱚ ᱑‌ ᱡᱟᱱᱩᱟᱨᱤ ᱑᱙᱖᱗ ᱠᱷᱚᱱ ᱪᱟᱹᱞᱩᱜ ᱠᱟᱱᱟ ᱾ ᱱᱚᱣᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱤᱱᱤᱡ ᱯᱨᱚᱛᱷᱚᱢ ᱵᱷᱟᱭᱤᱥ ᱪᱟᱱᱥᱮᱞᱚᱨ ᱫᱚ ᱯᱨᱚᱯᱷᱮᱥᱚᱨ ᱯᱟᱹᱨᱥᱩᱨᱟᱢ ᱛᱟᱦᱮᱸ ᱠᱟᱱᱟᱭ ᱾ ᱱᱚᱣᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱫᱚ ᱢᱟᱲᱟᱝ ᱳᱭᱤᱱᱴᱷᱟᱯᱟᱞᱤ (ᱥᱚᱢᱵᱚᱞᱯᱩᱨ) ᱨᱮᱭᱟᱜ ᱢᱤᱫᱴᱟᱹᱝ ᱯᱨᱟᱭᱵᱷᱮᱴ ᱵᱤᱞᱰᱤᱝ ᱨᱮ ᱪᱟᱞᱩᱜ ᱠᱟᱱ ᱛᱟᱦᱮᱸᱡ, ᱥᱚᱨᱠᱟᱨ ᱠᱷᱚᱱ ᱱᱟᱣᱟ ᱡᱟᱭᱜᱟ ᱦᱟᱛᱟᱣ ᱠᱟᱛᱮ ᱱᱤᱛᱚᱜ ᱫᱚ ᱱᱚᱣᱟ ᱵᱩᱨᱞᱟ ᱨᱮ ᱖᱗᱐ ᱮᱠᱚᱨ ᱨᱮ ᱛᱮᱭᱟᱨ ᱠᱟᱱᱟ ᱱᱟᱣᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱛᱮᱭᱟᱨᱮᱱᱟ ᱾ ᱱᱚᱣᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱫᱚ ᱵᱩᱨᱞᱟ ᱨᱮᱭᱟᱜ ᱵᱤᱨᱼᱵᱩᱨᱩ ᱞᱮᱠᱟᱱ ᱡᱟᱭᱜᱟ ᱨᱮ ᱛᱮᱭᱟᱨ ᱠᱟᱱᱟ ᱾
ᱡᱚᱯᱲᱟᱣ ᱠᱚᱞᱮᱡᱽ ᱠᱚ
ᱱᱚᱣᱟ ᱠᱮᱢᱯᱚᱥ ᱫᱚ ᱵᱩᱨᱞᱟ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮ ᱫᱚ ᱒᱐᱐ ᱠᱷᱚᱱ ᱡᱟᱹᱥᱛᱤ ᱜᱟᱱ ᱠᱚᱞᱮᱡᱽ ᱠᱚ ᱢᱮᱱᱟᱼᱜᱟ‌ ᱾ ᱱᱚᱣᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱫᱚ ᱯᱚᱥᱪᱤᱢ ᱳᱰᱤᱥᱟ ᱜᱤᱫᱽᱨᱟᱹ ᱠᱚ ᱞᱟᱹᱜᱤᱫ ᱠᱷᱩᱞᱟ ᱞᱮᱱᱟ ᱾ ᱟᱹᱰᱤ ᱪᱮᱥᱴᱟ ᱯᱚᱨᱮ ᱑ ᱡᱟᱱᱩᱟᱨᱤ ᱑᱙᱖᱗ ᱨᱮ ᱱᱚᱣᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱚ ᱛᱮᱭᱟᱨ ᱠᱮᱜᱼᱟ ᱠᱚ ᱾ ᱯᱚᱥᱪᱤᱢ ᱳᱰᱤᱥᱟ ᱡᱤᱞᱞᱟ ᱠᱚ ᱮᱢᱟᱱ ᱥᱩᱱᱫᱚᱨᱜᱚᱰ, ᱫᱮᱵᱽᱜᱚᱰ, ᱡᱷᱟᱨᱥᱩᱜᱩᱰᱟ, ᱥᱚᱢᱵᱚᱞᱯᱩᱨ, ᱵᱚᱨᱚᱜᱚᱰ, ᱵᱚᱞᱟᱝᱜᱤᱨ, ᱥᱚᱱᱯᱩᱨ( ᱢᱟᱲᱟᱝ ᱫᱚ ᱥᱩᱵᱚᱨᱱᱟᱯᱩᱨ), ᱵᱚᱣᱫᱷᱚ, ᱱᱩᱣᱟᱯᱚᱰᱟ, ᱠᱚᱲᱟᱦᱟᱱᱰᱤ ᱟᱨ ᱢᱤᱫᱴᱟᱹᱝ ᱚᱱᱩᱜᱩᱲ ᱥᱚᱵᱽ ᱰᱤᱵᱷᱤᱡᱚᱱ ᱨᱮᱭᱜ ᱟᱹᱴᱷᱢᱟᱞᱤᱠ ᱾
ᱥᱟᱸᱠᱨᱟᱭᱤᱞ ᱚᱱᱤᱞ ᱵᱤᱥᱣᱟᱥ ᱥᱢᱨᱤᱛᱤ ᱢᱚᱦᱟᱵᱤᱫᱫᱟᱞᱚᱭ
ᱥᱟᱸᱠᱨᱟᱭᱤᱞ ᱚᱱᱤᱞ ᱵᱤᱥᱣᱟᱥ ᱥᱢᱨᱤᱛᱤ ᱢᱚᱦᱟᱵᱤᱫᱫᱟᱞᱚᱭ, ᱡᱟᱦᱟᱸ ᱫᱚ ᱠᱩᱞᱴᱤᱠᱨᱤ ᱠᱚᱞᱮᱡᱽ, ᱧᱩᱛᱩᱢ ᱛᱮᱦᱚᱸ ᱵᱟᱲᱟᱭᱚᱜᱼᱟ ᱫᱚ ᱒᱐᱐᱗ ᱥᱮᱨᱢᱟ ᱨᱮ ᱛᱷᱟᱯᱚᱱ ᱟᱠᱟᱱ ᱢᱤᱫ ᱥᱚᱨᱠᱟᱨᱤ ᱠᱚᱞᱮᱡᱽ ᱠᱟᱱᱟ᱾ ᱱᱚᱣᱟ ᱠᱚᱞᱮᱡᱽ ᱫᱚ ᱡᱷᱟᱲᱜᱨᱟᱢ ᱦᱚᱱᱚᱛ ᱨᱮᱭᱟᱜ ᱠᱩᱞᱴᱤᱠᱨᱤ ᱨᱮ ᱢᱮᱱᱟᱜᱼᱟ᱾ ᱵᱤᱫᱫᱟᱥᱟᱜᱚᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶ ᱡᱚᱯᱲᱟᱣ ᱢᱮᱱᱟᱜ ᱱᱚᱣᱟ ᱠᱚᱞᱮᱡᱽ ᱨᱮᱫᱚ ᱟᱨᱴᱥ ᱥᱟᱛᱟᱢ ᱪᱮᱛᱟᱱ ᱨᱮ ᱟᱱᱰᱟᱨᱜᱽᱨᱮᱡᱩᱭᱮᱴ ᱠᱳᱨᱥ ᱯᱟᱲᱦᱟᱣ ᱦᱩᱭᱩᱜ ᱠᱟᱱᱟ᱾
ᱥᱚᱢᱵᱚᱞᱯᱩᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ
ᱜᱚᱝᱜᱟᱫᱷᱚᱨ ᱨᱟᱥᱴᱨᱤᱭᱚ ᱥᱤᱨᱯᱟᱹ
ᱜᱚᱝᱜᱟᱫᱷᱚᱨ ᱡᱟᱹᱛᱤᱭᱟᱨᱤ ᱮᱣᱟᱰ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱭᱟᱜ ᱨᱟᱥᱴᱨᱤᱭᱚ ᱥᱤᱨᱯᱟᱹ ᱠᱟᱱᱟ ᱾ ᱱᱚᱣᱟ ᱫᱚ ᱥᱟᱶᱦᱮᱫ ᱨᱮ ᱠᱚ ᱮᱢᱟ ᱠᱚ ᱠᱟᱱᱟ ᱾ ᱱᱚᱣᱟ ᱥᱤᱨᱯᱟᱹ ᱫᱚ ᱠᱚᱥᱞᱤ ᱠᱚᱵᱤ ᱜᱚᱝᱜᱟᱫᱷᱚᱨ ᱢᱮᱦᱮᱨ ᱧᱩᱛᱩᱢ ᱨᱮ ᱠᱚ ᱫᱚᱦᱚ ᱠᱟᱜᱼᱟ ᱠᱚ ᱾ ᱱᱚᱣᱟ ᱥᱤᱨᱯᱟᱹ ᱫᱚ ᱥᱚᱢᱵᱚᱞᱯᱩᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱟᱡᱟᱜ ᱛᱷᱟᱯᱚᱱ ᱢᱟᱦᱟᱸ ᱨᱮ ᱠᱚ ᱮᱢᱟ‌ᱠᱚᱣᱟ ᱠᱚ ᱾ ᱯᱨᱚᱛᱷᱩᱢ ᱛᱷᱚᱨ ᱞᱟᱹᱜᱤᱫ ᱛᱮ ᱱᱚᱣᱟ‌ ᱥᱤᱨᱯᱷᱟᱹ ᱫᱚ ᱑᱙᱙᱑ ᱨᱮ‌ ᱟᱹᱞᱤ ᱥᱟᱹᱨᱫᱟᱨ ᱡᱟᱹᱯᱷᱨᱤ ᱠᱚ ᱮᱢᱟ ᱫᱮ ᱛᱟᱦᱮᱸᱡ ᱾ ᱱᱤᱛ ᱦᱟᱹᱵᱤᱡ ᱛᱮ ᱒᱘ ᱨᱟᱹᱦᱱᱤᱭᱟ ᱱᱚᱣᱟ ᱥᱚᱢᱢᱟ ᱠᱚ ᱮᱢᱟ ᱠᱟᱫ ᱠᱚᱣᱟ ᱾ ᱒᱐᱒᱐ ᱨᱮ‌ ᱭᱤᱥᱣᱟᱱᱟᱛᱷ ᱯᱨᱚᱥᱟᱫᱽ ᱛᱤᱣᱟᱨᱤ ᱟᱡᱟᱜ ᱦᱤᱱᱫᱤ‌ ᱨᱟᱹᱦᱬᱤ ᱞᱟᱹᱜᱤᱫ ᱜᱚᱝᱜᱟᱫᱷᱚᱨ ᱡᱟᱛᱤᱭᱟᱨᱤ ᱥᱤᱨᱯᱟᱹ ᱮ ᱧᱟᱢᱟᱭ ᱾
ᱥᱟᱸᱠᱨᱟᱭᱤᱞ ᱚᱱᱤᱞ ᱵᱤᱥᱣᱟᱥ ᱥᱢᱨᱤᱛᱤ ᱢᱚᱦᱟᱵᱤᱫᱫᱟᱞᱚᱭ
ᱵᱤᱵᱷᱟᱜᱽ
ᱱᱚᱣᱟ ᱠᱚᱞᱮᱡᱽ ᱨᱮᱫᱚ ᱞᱟᱛᱟᱨ ᱨᱮᱭᱟᱜ ᱥᱟᱛᱟᱢ ᱪᱮᱛᱟᱱ ᱨᱮ ᱵᱤ.ᱮ. (ᱚᱱᱟᱨᱥ) ᱟᱨ ᱵᱤ.ᱮ. (ᱡᱮᱱᱟᱨᱮᱞ) ᱠᱳᱨᱥ ᱪᱟᱞ ᱦᱩᱭᱩᱜ ᱠᱟᱱᱟ᱾
ᱢᱟᱹᱱ
ᱡᱮᱜᱮᱛ ᱵᱤᱨᱫᱟᱹᱜᱟᱲ ᱢᱟᱹᱧᱡᱩᱨ ᱠᱚᱢᱤᱥᱚᱱ (ᱭᱩ.ᱡᱤ.ᱥᱤ) ᱦᱚᱛᱮᱛᱮ ᱱᱚᱣᱟ ᱠᱚᱞᱮᱡᱽ ᱨᱮᱭᱟᱜ ᱢᱟᱹᱱ ᱮᱢ ᱦᱩᱭᱟᱠᱟᱱᱟ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱡᱷᱟᱲᱜᱨᱟᱢ ᱦᱚᱱᱚᱛ ᱨᱮᱱᱟᱜ ᱠᱚᱞᱮᱡᱽ ᱟᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱠᱚᱞᱮᱡᱽ ᱛᱷᱚᱠ: ᱵᱤᱫᱫᱟᱥᱟᱜᱚᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮ ᱥᱟᱱᱛᱟᱲᱤ ᱯᱟᱲᱦᱟᱣ ᱦᱩᱭᱩᱜ ᱠᱟᱱ ᱠᱚᱞᱮᱡᱽ ᱟᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱚ
ᱢᱟᱫ
ᱢᱟᱫ ᱫᱚ ᱛᱟᱥᱟᱫ ᱜᱷᱟᱨᱚᱸᱡᱽ poaceae ᱨᱮᱱᱟᱜ ᱫᱚᱥᱟᱨ ᱜᱷᱟᱨᱚᱸᱡᱽ ᱵᱚᱢᱵᱩᱥᱚᱫᱮᱭᱤ ᱨᱮ ᱥᱚᱫᱟᱵᱚᱦᱟᱨ ᱜᱮᱞᱵᱟᱨ ᱪᱟᱸᱫᱚ ᱵᱟᱦᱟ ᱞᱮᱠᱟᱱ ᱫᱟᱨᱮ ᱠᱟᱱᱟ ᱾ ᱢᱮᱱᱛᱮᱫᱚ ᱫᱟᱨᱮ ᱞᱮᱠᱟ ᱜᱮ ᱟᱹᱭᱠᱟᱹᱜ - ᱟ, ᱢᱮᱱᱠᱟᱷᱟᱱ ᱱᱚᱶᱟ ᱫᱚ ᱫᱟᱨᱮ ᱨᱮᱱᱟᱜ ᱡᱟᱹᱛ ᱠᱟᱱᱟ᱾ "ᱢᱟᱜ" ᱟᱹᱲᱟᱹ ᱤᱝᱞᱤᱥ ᱛᱮ Bamboo ᱠᱚ ᱢᱮᱛᱟᱣᱟᱜ - ᱟ ᱟᱨ ᱱᱚᱶᱟ ᱵᱚᱢᱵᱩ ᱟᱹᱲᱟᱹ ᱫᱚ ᱰᱚᱪ ᱥᱮ ᱯᱩᱨᱛᱜᱟᱞᱤ ᱯᱟᱹᱨᱥᱤ ᱠᱷᱚᱱ ᱦᱮᱡ ᱟᱠᱟᱱᱟ, ᱡᱟᱦᱟᱸ ᱫᱚ ᱱᱚᱶᱟ ᱢᱚᱞᱚᱭ ᱠᱷᱚᱱ ᱩᱫᱷᱚᱨ ᱦᱟᱛᱟᱣ ᱞᱮᱱᱟ ᱾ ᱢᱟᱫ ᱨᱮ, ᱟᱭᱢᱟ ᱛᱟᱥᱟᱫ ᱞᱮᱠᱟ ᱜᱮ, ᱥᱴᱤᱢ (stem) ᱨᱮᱱᱟᱜ ᱵᱷᱤᱛᱨᱤ ᱥᱮᱫ ᱫᱚ ᱧᱮᱞᱚᱜ ᱠᱷᱚᱭᱚ ᱜᱮ ᱛᱟᱦᱮᱱ ᱠᱟᱱᱟ ᱟᱨ cross - section ᱨᱮ ᱥᱟᱶᱛᱮᱭᱟᱜ ᱜᱩᱥᱴᱤ ᱢᱤᱫ ᱵᱮᱞᱱᱟ ᱞᱮᱠᱟ ᱵᱮᱵᱚᱥᱛᱟ ᱵᱟᱝ ᱠᱟᱛᱮᱜ ᱯᱩᱨᱟ ᱛᱟᱱᱟ ᱜᱮ ᱪᱷᱟᱹᱨᱭᱟᱹᱣ ᱛᱟᱦᱮᱱ ᱠᱟᱱᱟ ᱾ ᱰᱟᱭᱠᱳᱴᱟᱭᱞᱰᱳᱱᱚᱥ ᱣᱩᱰᱤ ᱡᱟᱭᱞᱚᱢ ᱦᱚᱸ ᱵᱟᱝ ᱛᱟᱦᱮᱱ ᱠᱟᱱᱟ ᱾ ᱫᱚᱥᱟᱨ ᱦᱟᱨᱟᱜ ᱨᱮᱱᱟᱜ stem ᱩᱴᱤ ᱵᱟᱝ ᱛᱟᱦᱮᱱ ᱨᱮ ᱚᱱᱟ ᱨᱮ ᱛᱤ ᱞᱮᱠᱟᱱ ᱥᱤᱴᱠᱟᱹ ᱢᱟᱫ ᱟᱨ ᱢᱟᱨᱟᱝ ᱢᱟᱫ ᱥᱟᱺᱦᱤᱸᱡ ᱢᱳᱱᱳᱠᱚᱴᱥ ᱨᱮᱱᱟᱜ stem ᱵᱟᱱᱟᱣᱜ ᱠᱟᱱᱟ, ᱡᱟᱦᱟᱸ ᱡᱮ tap ᱞᱟᱹᱜᱤᱫ ᱛᱮ ᱡᱚᱠᱷᱟ ᱨᱮ ᱴᱮᱜᱷᱟ ᱞᱮᱜ (columnist) ᱛᱟᱦᱮᱱ ᱠᱟᱱᱟ ᱾ ᱢᱟᱫ ᱫᱟᱨᱮ ᱫᱚ ᱡᱮᱜᱮᱛ ᱵᱷᱚᱨ ᱨᱮ ᱮᱴᱟᱜ ᱫᱟᱨᱮ ᱠᱷᱚᱱ ᱟᱹᱰᱤ ᱜᱮ ᱞᱚᱜᱚᱱ ᱦᱟᱨᱟᱜ - ᱟ, ᱱᱚᱶᱟ ᱭᱩᱱᱤᱠ ᱦᱚᱨᱟ rhizome-dependent ᱮᱫᱟᱭ ᱾ ᱱᱤᱦᱟᱛᱤ ᱜᱮ ᱧᱮᱞᱚᱜ - ᱟ ᱢᱟᱫ ᱫᱟᱨᱮ ᱫᱚ ᱙᱑᱐ ᱢᱢ (᱓᱖ ᱤᱱ) ᱒᱔ - ᱴᱟᱲᱟᱝ ᱵᱷᱤᱛᱨᱤ ᱨᱮ, ᱱᱚᱶᱟ ᱨᱮᱱᱟᱜ ᱨᱮᱴ (rate) ᱢᱮᱱᱟᱜ - ᱟ ᱔᱐ ᱢᱢ (᱑.᱖ ᱤᱱ) ᱢᱤᱫ ᱴᱟᱲᱟᱝ ( ᱱᱚᱶᱟ ᱦᱟᱨᱟᱜ ᱨᱮ ᱑ ᱢᱢ ᱥᱟᱨᱟ ᱙᱐ ᱴᱤᱲᱤᱜ, ᱥᱮ ᱑ ᱤᱧᱪ ᱥᱟᱨᱟ ᱔᱐ ᱢᱤᱱᱚᱴᱥ) ᱨᱮ ᱦᱟᱨᱟᱜ - ᱟ) ᱾ ᱡᱤᱭᱟᱱᱴ ᱢᱟᱫ ᱫᱚ ᱛᱟᱥᱟᱫ ᱜᱷᱟᱨᱚᱸᱡᱽ ᱨᱮᱱᱟᱜ ᱥᱟᱱᱟᱢ ᱠᱷᱚᱱ ᱢᱟᱨᱟᱝᱟ ᱾ ᱢᱟᱫ ᱫᱚ ᱮᱛᱚᱢ ᱮᱥᱤᱭᱳ, ᱠᱚᱧᱮ ᱮᱥᱤᱭᱳ ᱟᱨ ᱥᱟᱢᱟᱝ ᱮᱥᱤᱭᱳ ᱨᱮ ᱢᱮᱱᱟᱜ - ᱟ ᱞᱟᱜᱟᱣ ᱟᱨ ᱟᱹᱨᱤᱪᱟᱹᱞᱤ ᱢᱟᱱᱚᱛ ᱨᱮ ᱦᱚᱸ ᱢᱮᱱᱟᱜ - ᱟ, ᱡᱟᱦᱟᱸ ᱫᱚ ᱱᱚᱶᱟ ᱨᱮᱱᱟᱜ ᱟᱭᱢᱟ ᱜᱟᱱ ᱡᱤᱱᱤᱥ ᱨᱮ ᱠᱟᱹᱢᱤ ᱠᱚᱨᱮ ᱞᱟᱜᱟᱜ ᱠᱟᱱᱟ, ᱠᱷᱟᱫᱽ (source) ᱨᱩᱯ ᱨᱮ, ᱟᱨ ᱟᱭᱢᱟ ᱜᱟᱱ ᱡᱤᱱᱤᱥ ᱨᱮ ᱵᱮᱨᱮᱞ ᱜᱮ ᱢᱟᱜ ᱠᱟᱛᱮᱜ ᱠᱟᱹᱢᱤ ᱨᱮ ᱞᱟᱜᱟᱜ ᱠᱟᱱᱟ ᱾ ᱢᱟᱫ ᱫᱚ ᱠᱟᱴ ᱠᱚ ᱞᱮᱠᱟ ᱜᱮ, ᱢᱤᱫ ᱡᱟ ᱢᱮᱥᱟ ᱥᱚᱢᱟᱱ ᱠᱟᱱᱟ ᱡᱟᱦᱟᱸ ᱫᱚ ᱥᱚᱢᱟᱱ ᱠᱚ ᱵᱟᱱᱟᱣ ᱞᱟᱹᱜᱤᱫ ᱠᱟᱹᱢᱤ ᱨᱮ high power ᱠᱷᱚᱱ weight ratio ᱛᱟᱦᱮᱱ ᱠᱟᱱᱟ ᱾ ᱢᱟᱫ ᱨᱮᱱᱟᱜ ᱫᱟᱲᱮ ᱠᱷᱚᱱ ᱦᱟᱢᱟᱞ ratio ᱥᱚᱢᱟᱱ ᱢᱮᱱᱟᱜ - ᱟ, ᱟᱨ ᱱᱚᱶᱟ ᱨᱮᱱᱟᱜ ᱫᱟᱲᱮ ᱧᱮᱞᱛᱮ ᱟᱥᱚᱞ ᱫᱚ ᱢᱤᱫ ᱠᱮᱴᱮᱡ ᱞᱩᱢᱩᱭ (softwood) ᱥᱮ ᱞᱮᱧᱡᱮᱨ ᱥᱟᱦᱟᱱ ᱠᱚ ᱞᱮᱠᱟ ᱜᱮ ᱥᱚᱢᱟᱱ ᱛᱟᱦᱮᱱᱟ ᱾
ᱦᱚᱨᱟ (Systematics) ᱟᱨ ᱴᱮᱠᱥᱳᱱᱳᱢᱤ (taxonomy)
ᱢᱟᱫ ᱫᱚ ᱡᱮᱞᱮᱝ ᱚᱠᱛᱮ ᱠᱷᱚᱱ ᱜᱮ ᱥᱟᱱᱟᱢ ᱠᱷᱚᱱ ᱟᱹᱫᱤᱢ ᱛᱟᱥᱟᱫ ᱠᱚ ᱢᱟᱱᱟᱣᱟᱜ ᱠᱟᱱᱟ, ᱵᱟᱹᱲᱛᱤ ᱫᱚ ᱱᱚᱶᱟ ᱨᱮᱱᱟᱜ ᱠᱟᱨᱚᱱ ᱵᱽᱨᱮᱠᱴᱮᱴ, ᱤᱱᱰᱮᱴᱮᱨᱢᱤᱱᱚᱴ (indeterminate) inflorescences, "pseudospikelets", ᱟᱨ ᱯᱮᱭᱟ lodicules ᱥᱟᱶ ᱵᱟᱦᱟ, ᱛᱩᱨᱩᱭ ᱥᱴᱤᱢᱮᱱᱥ (stamens), ᱟᱨ ᱯᱮᱭᱟ ᱥᱴᱤᱜᱽᱢᱟ (stigma) ᱾
ᱢᱚᱱᱤᱠᱩᱸᱛᱞᱟ ᱥᱮᱱ
ᱢᱚᱱᱤᱠᱩᱸᱛᱞᱟ ᱥᱮᱱ (᱑᱙᱑᱑ - ᱑᱙᱘᱗) ᱫᱚ ᱥᱤᱧᱚᱛ ᱫᱤᱥᱚᱢ ᱨᱤᱱᱤᱡ ᱢᱤᱫ ᱠᱚᱢᱭᱩᱱᱤᱥᱴ ᱯᱟᱨᱴᱤ ᱨᱮ ᱥᱚᱠᱨᱤᱭᱚ ᱛᱟᱦᱮᱱ ᱟᱱᱤᱡ ᱯᱩᱭᱞᱩ ᱠᱩᱲᱤ ᱛᱤᱨᱞᱟᱹ ᱨᱮᱫᱚ ᱢᱤᱫ ᱜᱮᱭ ᱛᱟᱦᱮᱸ ᱠᱟᱱᱟᱭ ᱾ ᱩᱱᱤ ᱫᱚ ᱟᱡᱟᱜ ᱵᱟᱝᱜᱟᱞᱤ ᱨᱚᱲ ᱯᱟᱹᱨᱥᱤ ᱞᱮᱠᱟᱛᱮ ᱟᱹᱰᱤ ᱜᱮ ᱵᱟᱰᱟᱭᱚᱜ ᱠᱟᱱ ᱛᱟᱦᱮᱸ ᱠᱟᱱᱟᱭ ᱟᱨ ᱟᱭᱢᱟ ᱞᱮᱠᱟᱱ ᱯᱚᱛᱚᱵ ᱠᱚ ᱨᱮᱱᱟᱜ ᱵᱟᱵᱚᱫ ᱛᱮ ᱥᱚᱝᱥᱠᱚᱨᱚᱱ ᱮᱫ ᱛᱟᱦᱮᱸ ᱠᱟᱱᱟᱭ ᱾ ᱟᱨ ᱟᱹᱰᱤ ᱱᱟᱯᱟᱭ ᱥᱟᱺᱦᱤᱡ ᱛᱮ ᱵᱟᱝᱜᱟᱞᱤ ᱯᱟᱹᱨᱥᱤ ᱟᱛᱮ ᱵᱟᱰᱟᱭᱚᱜ ᱠᱟᱱ ᱛᱟᱦᱮᱸ ᱠᱟᱱᱟᱭ ᱾ ᱱᱩᱱᱟᱜ ᱢᱤᱫ ᱯᱚᱛᱚᱵ ᱥᱮᱰᱤᱱᱚᱨ ᱠᱟᱴᱷᱟ ᱧᱩᱛᱩᱢ ᱛᱮ ᱢᱤᱫ ᱯᱚᱛᱚᱵ ᱮ ᱩᱪᱷᱟᱹᱱ ᱠᱮᱫ- ᱟ ᱾ ᱡᱟᱦᱟᱸ ᱫᱚ ᱩᱱᱤ ᱥᱤᱧᱚᱛ ᱨᱮᱱᱟᱜ ᱱᱟᱜᱟᱢ ᱨᱮᱱᱟᱜ ᱥᱟᱱᱟᱢ ᱠᱷᱚᱱ ᱟᱥᱟᱸᱛ ᱚᱠᱛᱚ ᱨᱮ ᱢᱤᱫ ᱛᱤᱨᱞᱟᱹ ᱠᱟᱹᱢᱤ ᱦᱚᱨᱟ ᱟᱱᱤᱡ ᱞᱮᱠᱟᱛᱮ ᱟᱡᱟᱜ ᱟᱹᱭᱠᱟᱹᱣ ᱵᱷᱟᱣ ᱠᱚᱭ ᱥᱚᱫᱚᱨ ᱠᱮᱫ - ᱟ ᱾
ᱠᱟᱹᱢᱤ ᱦᱚᱨᱟ
ᱢᱚᱱᱤᱠᱩᱸᱛᱞᱟ ᱥᱮᱱ ᱟᱜ ᱡᱟᱱᱟᱢ ᱵᱮᱭᱥᱚᱞ ᱨᱮ ᱦᱩᱭ ᱞᱮᱱ ᱛᱟᱦᱮᱸ ᱠᱟᱱᱟ ᱡᱟᱦᱟᱸᱭ ᱫᱚ ᱱᱤᱛ ᱵᱟᱝᱞᱟ ᱫᱤᱥᱚᱢ ᱠᱟᱱᱟ, ᱢᱤᱫ ᱚᱱᱠᱟᱱ ᱤᱞᱟᱠᱟ ᱡᱟᱦᱟᱸᱭ ᱨᱮ ᱡᱟᱹᱛᱤᱭᱟᱹᱨᱤ ᱡᱟᱛᱨᱟ ᱱᱟᱴᱚᱠ ᱟᱱᱤᱡ ᱢᱩᱠᱩᱱᱫᱽ ᱫᱟᱥ ᱟᱜ ᱜᱚᱛᱤᱵᱤᱫᱷᱤ ᱠᱚ ᱞᱟᱹᱜᱤᱫ ᱛᱮ ᱵᱟᱰᱟᱭᱚᱜ ᱠᱟᱱᱟ ᱾ ᱚᱥᱣᱤᱱᱤ ᱠᱩᱢᱟᱨ ᱫᱚᱛᱛᱟ, ᱢᱤᱫ ᱵᱟᱰᱭᱟᱱ ᱡᱟᱹᱛᱤᱭᱟᱹᱨᱤ ᱱᱮᱛᱟ ᱠᱟᱱᱟᱭ ᱟᱨ ᱥᱤᱠᱱᱟᱹᱛ ᱥᱤᱶᱷᱟᱵᱤᱫᱽ, ᱜᱷᱟᱨᱚᱱᱡᱽ  ᱨᱤᱱᱤᱡ ᱢᱤᱫ ᱜᱟᱛᱮ ᱛᱟᱦᱮᱸ ᱠᱟᱱᱟᱭ ᱟᱨ ᱩᱱᱤ ᱴᱷᱮᱱ ᱢᱤᱫ ᱮᱛᱚᱦᱚᱵ ᱟᱱᱟᱜ ᱯᱨᱚᱵᱷᱚᱣ ᱯᱟᱲᱟᱣ ᱟᱫᱮᱭᱟ ᱾ ᱡᱮᱞᱮᱠᱟ ᱡᱮ ᱵᱽᱨᱟᱡᱽᱢᱚᱦᱚᱱ ᱠᱚᱞᱮᱡᱽ ᱨᱤᱱᱤᱡ ᱯᱨᱤᱱᱥᱤᱯᱳᱞ ᱡᱚᱜᱽᱫᱤᱥ ᱪᱚᱱᱫᱽᱨᱚ ᱢᱩᱠᱷᱚᱯᱟᱫᱷᱭᱟᱭᱚ ᱥᱮᱱ ᱫᱚ ᱟᱡᱟᱜ ᱵᱤ ᱮ ᱨᱮᱱᱟᱜ ᱰᱤᱜᱽᱨᱤ ᱧᱟᱢ ᱞᱮᱫ ᱛᱟᱦᱮᱱᱟᱭ ᱾ ᱢᱩᱠᱷᱚᱯᱟᱫᱷᱭᱟᱭᱚ ᱫᱚ ᱵᱤᱥᱮᱥ ᱨᱩᱯ ᱞᱮᱠᱟᱛᱮ ᱩᱱᱤ ᱫᱚ ᱢᱚᱱᱮ ᱠᱚ ᱵᱤᱠᱥᱤᱛ ᱞᱟᱹᱜᱤᱭ ᱛᱮ ᱯᱨᱚᱛᱥᱚᱦᱤᱛ ᱦᱩᱭ ᱟᱠᱟᱱ ᱛᱟᱭᱟ ᱾ ᱑᱙᱒᱓ ᱨᱮ ᱡᱚᱠᱷᱚᱱ ᱩᱱᱤ ᱵᱚᱨᱤᱥᱟᱞ ᱥᱮᱱ ᱞᱮᱱᱟᱭ ᱠᱷᱟᱱ ᱜᱟᱱᱫᱷᱤ ᱥᱟᱶ ᱧᱟᱯᱟᱢ ᱞᱮᱱᱟᱭ ᱾
ᱦᱟᱨᱫᱚᱭ
ᱦᱟᱨᱫᱚᱭ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱩᱛᱛᱚᱨ ᱯᱨᱚᱫᱮᱥ ᱨᱮ ᱦᱟᱨᱫᱚᱭ ᱦᱚᱱᱚᱛ ᱨᱮ ᱢᱤᱫ ᱥᱚᱦᱚᱨ ᱟᱨ ᱱᱚᱜᱚᱨᱯᱟᱞᱤᱠᱟ ᱵᱚᱨᱰ ᱠᱟᱱᱟ ᱾ ᱱᱚᱣᱟ ᱦᱟᱨᱫᱚᱭ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾
ᱚᱛᱱᱚᱜ
ᱦᱟᱨᱫᱚᱭ 27.42°N, 80.12°W ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱱᱟᱜ ᱩᱥᱩᱞ ᱑᱓᱔ ᱢᱤᱴᱚᱨ (᱔᱔᱐ ᱯᱷᱤᱴ) ᱢᱮᱱᱟᱜᱼᱟ ᱾ ᱦᱟᱨᱫᱚᱭ ᱞᱚᱠᱱᱚᱣ (ᱩᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱨᱟᱡᱽᱜᱟᱲ) ᱠᱷᱚᱱ ᱑᱑᱐ ᱠᱤᱞᱚᱢᱤᱴᱚᱨ ᱟᱨ ᱱᱟᱶᱟ ᱫᱤᱞᱞᱤ (ᱥᱤᱧᱚᱛ ᱨᱮᱱᱟᱜ ᱨᱟᱡᱽᱜᱟᱲ) ᱠᱷᱚᱱ ᱓᱙᱔ ᱠᱤᱞᱚᱢᱤᱴᱚᱨ ᱥᱟᱸᱜᱤᱧ ᱨᱮ ᱢᱮᱱᱟᱜᱼᱟ ᱾ ᱜᱟᱝᱱᱟᱹᱭ ᱟᱨ ᱱᱚᱣᱟ ᱟᱹᱰᱤ ᱜᱟᱱ ᱜᱚᱲᱚ ᱣᱟᱜ ᱜᱟᱰᱟ ᱦᱟᱨᱫᱚᱭ ᱦᱚᱱᱚᱛ ᱨᱮᱱᱟᱜ ᱮᱛᱚᱢ ᱫᱚ ᱯᱟᱨᱚᱢ ᱟᱠᱟᱫᱟ ᱾ ᱱᱚᱣᱟ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱕᱙᱔᱗ ᱜᱟᱺᱴ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ ᱾ ᱨᱤᱠᱚᱨᱰ ᱩᱥᱩᱞ ᱕᱐᱐ ᱯᱷᱤᱴ ᱢᱮᱱᱟᱜᱼᱟ ᱾ ᱑᱙᱙᱕ ᱨᱮ, ᱦᱟᱨᱫᱚᱭ ᱦᱚᱱᱚᱛ ᱨᱮ ᱕ ᱠᱤᱞᱚᱢᱤᱴᱚᱨ ᱵᱟᱨᱭᱟ ᱵᱤᱨ ᱟᱨ ᱑᱓ ᱠᱤᱞᱚᱢᱤᱴᱚᱨ ᱵᱟᱨᱭᱟ ᱡᱷᱤᱜ ᱵᱤᱨ ᱛᱟᱦᱮᱸ ᱠᱟᱱᱟ ᱾ ᱠᱚᱧᱮᱼᱯᱟᱪᱮ ᱠᱷᱚᱱ ᱮᱛᱚᱼᱥᱟᱢᱟᱝ ᱫᱷᱟᱵᱤᱡ ᱱᱚᱣᱟ ᱦᱚᱱᱚᱛ ᱨᱮᱱᱟᱜ ᱡᱤᱞᱤᱧ ᱑᱒᱕.᱕᱒᱙ ᱠᱤᱞᱚᱢᱤᱴᱚᱨ ᱟᱨ ᱥᱟᱢᱟᱝ ᱠᱷᱚᱱ ᱯᱟᱪᱮ ᱨᱮᱱᱟᱜ ᱚᱥᱟᱨ ᱗᱔.᱘᱓ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ ᱾ ᱦᱚᱱᱚᱛ ᱦᱟᱨᱫᱚᱭ ᱨᱮ ᱢᱚᱬᱮ ᱜᱤᱴᱟᱝ ᱛᱮᱦᱥᱤᱞ (ᱦᱟᱨᱫᱚᱭ, ᱥᱟᱦᱟᱵᱟᱫᱽ, ᱵᱤᱞᱜᱨᱟᱢ, ᱥᱚᱸᱰᱤᱞᱟ ᱟᱨ ᱥᱣᱟᱨᱟᱡᱽᱯᱩᱨ), ᱑᱙ ᱵᱚᱱᱚᱛ, ᱑᱙᱑ ᱱᱭᱟ ᱯᱚᱧᱪᱟᱭᱚᱛ, ᱑᱑᱐᱑ ᱟᱹᱛᱩ ᱥᱚᱵᱷᱟ ᱟᱨ ᱑᱙᱐᱑ ᱟᱹᱛᱩ ᱥᱮᱞᱮᱫ ᱢᱮᱱᱟᱜᱼᱟ ᱾ ᱑᱙᱙᱐ ᱨᱮ ᱵᱮᱱᱟᱣ ᱟᱜ ᱥᱟᱱᱰᱤ ᱪᱮᱬᱮ ᱨᱟᱠᱷᱟᱵᱤᱨ, ᱢᱟᱲᱟᱝ, "ᱫᱟᱦᱚᱨ ᱡᱷᱮᱞ", ᱢᱤᱫ ᱞᱟᱹᱠᱛᱤᱭᱟᱱ ᱤᱠᱚ ᱧᱮᱞᱡᱚᱝ ᱴᱷᱟᱶ ᱪᱮᱬᱮ ᱚᱲᱟᱜ ᱢᱮᱱᱟᱜᱼᱟ ᱾ ᱜᱚᱢᱛᱤ ᱜᱟᱰᱟ ᱢᱩᱬ ᱞᱮᱠᱟᱛᱮ ᱦᱟᱨᱫᱚᱭ ᱨᱮ ᱞᱤᱸᱡᱤᱱᱟ ᱾
ᱱᱚᱸᱰᱮ ᱗ ᱱᱚᱜᱚᱨ ᱯᱟᱞᱤᱠᱟ ᱯᱚᱨᱤᱥᱚᱫᱽ ᱟᱨ ᱖ ᱱᱚᱜᱚᱨ ᱯᱚᱸᱪᱟᱭᱚᱛ ᱦᱚᱸ ᱢᱮᱱᱟᱜᱼᱟ ᱾ ᱚᱛᱱᱚᱜ ᱚᱥᱟᱨ ᱵᱤᱥᱟᱹᱨ ᱕᱙᱔᱗ ᱜᱟᱺᱴ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ ᱾ ᱦᱚᱲ ᱞᱮᱠᱷᱟ ᱡᱚᱠᱷᱟ ᱒᱐᱑᱑ ᱨᱮᱱᱟᱜ ᱞᱮᱠᱟᱛᱮ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱔᱐᱙᱑᱓᱘᱐ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱱᱰᱮ ᱠᱷᱚᱱ ᱛᱤᱨᱞᱟᱹ ᱑᱘᱘᱗᱑᱑᱖ ᱟᱨ ᱠᱚᱲᱟ ᱒᱒᱐᱔᱒᱖᱔ ᱢᱮᱱᱟᱜ ᱠᱚᱣᱟ ᱾
ᱦᱚᱲ ᱞᱮᱠᱷᱟ
᱒᱐᱑᱑ ᱨᱮᱱᱟᱜ ᱥᱤᱧᱚᱛᱤᱭᱟᱹ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱦᱟᱨᱫᱚᱭ ᱨᱤᱱ ᱜᱩᱴ ᱦᱚᱲ ᱮᱞ ᱑᱒᱖,᱘᱕᱑ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱰᱮ ᱠᱷᱚᱱ ᱖᱖,᱓᱕᱒ ᱠᱚᱲᱟ ᱟᱨ ᱖᱖,᱓᱕᱒ ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐ ᱠᱷᱚᱱ ᱖ ᱵᱚᱪᱷᱚᱨ ᱩᱢᱚᱨ ᱵᱷᱤᱛᱤᱨ ᱨᱤᱱ ᱦᱚᱲ ᱮᱞ ᱑᱔,᱐᱔᱘ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱦᱟᱨᱫᱚᱭ ᱨᱮᱱᱟᱜ ᱥᱮᱪᱮᱫ ᱫᱚᱨ ᱗᱖% ᱛᱟᱦᱮᱸ ᱠᱟᱱᱟ, ᱚᱱᱰᱮ ᱠᱷᱚᱱ ᱠᱚᱲᱟ ᱟᱜ ᱥᱮᱪᱮᱫ ᱗᱙.᱕% ᱟᱨ ᱛᱤᱨᱞᱟᱹ ᱟᱜ ᱥᱮᱪᱮᱫ ᱫᱚᱨ ᱗᱒.᱑% ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱟᱨ ᱟᱹᱫᱤᱵᱟᱹᱥᱤ ᱟᱜ ᱦᱚᱲ ᱮᱞ : ᱑᱒,᱒᱗᱗ ᱟᱨ ᱔ ᱛᱟᱦᱮᱸ ᱠᱟᱱᱟ ᱒᱐᱑᱑ ᱨᱮ ᱒᱑᱙᱔᱙ ᱜᱷᱟᱨᱚᱸᱡᱽ ᱛᱟᱦᱮᱸ ᱠᱟᱱᱟ ᱾
ᱥᱟᱭ ᱯᱚᱞᱞᱚᱣᱤ
ᱥᱟᱭ ᱯᱚᱞᱞᱚᱣᱤ ᱥᱮᱝᱴᱷᱟᱢᱟᱨᱟᱭ ᱟᱥᱚᱞ ᱫᱚ ᱥᱟᱭ ᱯᱚᱞᱞᱚᱣᱤ ᱧᱩᱛᱩᱢ ᱢᱮᱱᱛᱮᱭ ᱵᱟᱰᱟᱭᱮ ᱠᱟᱱᱟ ᱠᱚ, ᱱᱩᱭ ᱫᱚ ᱢᱤᱫ ᱥᱤᱧᱚᱛᱤᱭᱟ ᱯᱷᱤᱞᱢ ᱨᱮ ᱯᱟᱯᱟᱴᱤᱭᱟᱹ ᱟᱨ ᱱᱟᱪᱚᱱᱤᱭᱟ ᱠᱟᱱᱟᱭ᱾ ᱱᱩᱭ ᱫᱚ ᱟᱭᱢᱟ ᱜᱟᱱ ᱛᱟᱢᱤᱞ,ᱛᱮᱞᱩᱜᱩ ᱟᱨ ᱢᱚᱞᱭᱟᱞᱚᱢ ᱯᱟᱹᱨᱥᱤ ᱨᱮ ᱵᱟᱱᱟᱣ ᱟᱠᱟᱱ ᱯᱷᱤᱞᱢ ᱠᱚᱨᱮ ᱠᱟᱹᱢᱤ ᱵᱟᱲᱟ ᱟᱠᱟᱫᱟᱭ᱾ ᱱᱩᱭ ᱫᱚ ᱟᱭᱢᱟ ᱞᱮᱠᱟᱱ ᱥᱤᱨᱯᱷᱟᱹᱭ ᱧᱟᱢ ᱵᱟᱱᱟ ᱟᱠᱟᱫᱟ, ᱡᱟᱦᱟᱸ ᱫᱚ ᱯᱨᱮᱢᱚᱢ ᱟᱨ ᱯᱷᱤᱫᱟ ᱯᱷᱤᱞᱢ ᱨᱮ ᱟᱡᱟᱜ ᱯᱟᱴ ᱠᱟᱹᱢᱤ ᱠᱟᱨᱚᱱ ᱛᱮ ᱵᱟᱨᱭᱟ ᱯᱷᱤᱞᱢ ᱯᱷᱮᱭᱟᱨ ᱥᱤᱨᱯᱷᱟᱹ ᱦᱚᱸ ᱥᱮᱞᱮᱫ ᱢᱮᱱᱟᱜ ᱛᱟᱭᱟ᱾
ᱱᱩᱭ ᱫᱚ ᱯᱩᱭᱞᱩ ᱫᱷᱟᱣ ᱦᱚᱲ ᱠᱚᱣᱟᱜ ᱱᱚᱡᱚᱨ ᱛᱟᱞᱟ ᱛᱮ ᱒᱐᱐᱕ ᱨᱮᱱᱟᱜ ᱢᱚᱞᱭᱟᱞᱚᱢ ᱯᱟᱹᱨᱥᱤ ᱛᱮ ᱵᱟᱱᱟᱣ ᱟᱠᱟᱱ ᱯᱷᱤᱞᱢ ᱯᱨᱮᱢᱚᱢ ᱨᱮ ᱟᱡᱟᱜ ᱢᱚᱞᱟᱨ ᱱᱟᱢᱚᱠ ᱠᱤᱨᱫᱚᱨ ᱠᱷᱟᱹᱛᱤᱨ ᱛᱮ ᱦᱮᱡ ᱞᱮᱱᱟᱭ᱾ ᱚᱱᱟ ᱛᱟᱭᱚᱢ ᱱᱩᱭ ᱫᱚ ᱠᱟᱞᱤ (᱒᱐᱑᱖) ᱧᱩᱛᱩᱢ ᱟᱱᱟᱜ ᱯᱷᱤᱞᱢ ᱨᱮ ᱧᱮᱞ ᱦᱩᱭ ᱞᱮᱱᱟ᱾ ᱱᱩᱭ ᱫᱚ ᱛᱮᱞᱩᱜᱩ ᱯᱟᱹᱨᱥᱤ ᱨᱮᱱᱟᱜ ᱯᱷᱤᱞᱢ ᱨᱮ ᱒᱐᱑᱗ ᱨᱮᱱᱟᱜ ᱯᱷᱤᱞᱢ ᱯᱷᱤᱫᱟ ᱥᱟᱶ ᱠᱚ ᱫᱚᱦᱚ ᱞᱮᱫᱮ ᱛᱟᱦᱮᱱᱟ᱾ ᱱᱚᱶᱟ ᱯᱷᱤᱞᱢ ᱨᱮ ᱱᱤᱭᱟᱹᱜ ᱯᱟᱴ ᱧᱩᱛᱩᱢ ᱫᱚ ᱵᱷᱟᱱᱩᱢᱚᱛᱤ ᱛᱟᱦᱮᱸᱜ ᱠᱟᱱ ᱛᱟᱭᱟ᱾ ᱱᱚᱶᱟ ᱨᱚᱢᱚᱡ ᱱᱟᱢᱚᱠ ᱟᱱᱟᱜ ᱯᱷᱤᱞᱢ ᱨᱮ ᱩᱱᱤ ᱣᱚᱨᱩᱱ ᱛᱮᱡᱽ ᱥᱟᱶ ᱯᱟᱴ ᱠᱟᱱ ᱛᱟᱦᱮᱱᱟᱭ᱾ ᱯᱷᱤᱫᱟ ᱯᱷᱤᱞᱢ ᱫᱚ ᱡᱚᱠᱷᱚᱱ ᱴᱤᱵᱷᱤ ᱨᱮ ᱧᱮᱞ ᱦᱩᱭ ᱞᱮᱱᱟ, ᱩᱱᱨᱮ ᱱᱚᱶᱟ ᱯᱷᱤᱞᱢ ᱠᱷᱚᱱ ᱵᱟᱹᱲᱛᱤ ᱴᱤ ᱟᱨ ᱯᱤ ᱧᱟᱢ ᱞᱮᱱᱟ, ᱡᱟᱦᱟᱸ ᱫᱚ ᱢᱚᱬᱮ ᱫᱷᱟᱣ ᱩᱫᱩᱜ ᱛᱟᱭᱚᱢ ᱦᱚᱸ ᱧᱮᱞ ᱞᱟᱹᱜᱤᱫ ᱛᱮ ᱞᱟᱜᱟᱣ ᱠᱚ ᱛᱟᱦᱮᱸᱜ ᱠᱟᱱᱟ᱾ ᱱᱩᱭ ᱫᱚ ᱛᱟᱢᱤᱞ ᱯᱷᱤᱞᱢ ᱨᱮᱱᱟᱜ ᱯᱩᱭᱞᱩ ᱠᱟᱹᱢᱤ ᱒᱐᱑᱘ ᱨᱮ ᱵᱟᱱᱟᱣ ᱞᱮᱱ ᱫᱤᱭᱟ ᱠᱷᱚᱱ ᱦᱩᱤ ᱞᱮᱱ ᱛᱟᱭᱟ, ᱡᱟᱦᱟᱸ ᱫᱚ ᱱᱚᱶᱟ ᱯᱷᱤᱞᱢ ᱨᱤᱱᱤᱡ ᱫᱤᱥᱟᱹ ᱩᱫᱩᱜᱤᱡ ᱵᱷᱤᱡᱚᱭ ᱮ ᱛᱟᱦᱮᱸᱜ ᱠᱟᱱᱟ᱾
ᱟᱡᱟᱜ ᱡᱤᱭᱚᱱ
ᱱᱩᱭᱟᱜ ᱡᱟᱱᱟᱢ ᱫᱚ ᱠᱚᱴᱷᱟᱜᱤᱨᱤ, ᱛᱟᱢᱤᱞ ᱱᱟᱰᱩ ᱨᱮ ᱥᱮᱝᱴᱷᱟᱢᱟᱨᱟᱭ ᱠᱚᱱᱱᱚᱱ ᱟᱨ ᱨᱟᱫᱷᱟ ᱨᱮ ᱚᱱᱰᱮ ᱠᱚ ᱛᱟᱦᱮᱱ ᱠᱟᱱ ᱛᱟᱦᱮᱱᱟ᱾ ᱱᱩᱭ ᱠᱷᱚᱱ ᱦᱩᱰᱤᱝ ᱢᱤᱥᱨᱟ ᱯᱩᱡᱟ ᱠᱟᱱᱟᱭ, ᱩᱱᱤ ᱦᱚᱸ ᱱᱩᱭ ᱞᱮᱠᱟ ᱜᱮ ᱯᱟᱯᱟᱴᱤᱭᱟᱹ ᱞᱮᱠᱟᱭ ᱠᱟᱹᱢᱤ ᱠᱟᱱᱟ᱾ ᱩᱱᱤᱭᱟᱜ ᱟᱥᱩᱞ ᱦᱟᱨᱟᱢ ᱵᱩᱨᱩ ᱟᱨ ᱥᱮᱬᱟ ᱥᱮᱪᱮᱫ ᱫᱚ ᱠᱚᱭᱚᱢᱵᱩᱨ ᱨᱮ ᱦᱩᱭ ᱞᱮᱱ ᱛᱟᱭᱟ᱾ ᱱᱩᱭ ᱫᱚ ᱛᱵᱤᱞᱤᱥᱤ ᱥᱴᱮᱴ ᱢᱮᱰᱤᱠᱟᱞ ᱭᱩᱱᱤᱵᱷᱟᱨᱥᱤᱴᱤ ᱠᱷᱚᱱ ᱒᱐᱑᱖ ᱨᱮ ᱢᱮᱵᱤᱠᱟᱞ ᱨᱮᱱᱟᱜ ᱥᱮᱬᱟ ᱪᱟᱵᱟ ᱠᱮᱫ-ᱟᱭ᱾
ᱨᱟᱣᱤᱱᱟ ᱫᱮᱥᱨᱟᱡᱽ ᱥᱨᱮᱥᱴᱷ
ᱨᱟᱣᱤᱱᱟ ᱫᱮᱥᱨᱟᱡᱽ (रवीना देशराज श्रेष्ठ) ᱢᱤᱫᱴᱟᱝ ᱱᱮᱯᱟᱞ ᱨᱮᱱ ᱢᱤᱰᱤᱭᱟ ᱟᱨ ᱱᱤᱡᱮ ᱵᱮᱸᱠᱟᱨ ᱠᱟᱱᱟᱭ᱾ ᱢᱮᱜᱟ ᱵᱮᱸᱠ ᱨᱮᱱ ᱢᱤᱫ (ᱰᱮᱯᱩᱴᱭ ᱪᱦᱤᱮᱝ ᱮᱽᱮᱪᱩᱴᱤᱶᱮ ᱚᱝᱝᱤᱪᱮᱨ ) ᱠᱟᱱᱟᱭ ᱾ ᱥᱨᱮᱴᱷ ᱫᱚ ᱟᱹᱰᱤᱜᱟᱱ ᱡᱮᱜᱮᱛ ᱟᱨ ᱡᱮᱡᱮᱜᱮᱛᱟᱹᱨᱤ ᱠᱚᱨᱮ ᱥᱤᱨᱯᱷᱟᱹ ᱨᱮᱱᱟᱜ ᱢᱟᱹᱱ ᱦᱟᱢᱮᱴ ᱢᱮᱱᱟᱭᱟ ᱟᱨ ᱱᱮᱯᱟᱞ ᱨᱮᱱᱟᱜ ᱵᱮᱸᱠ/ᱤᱱᱴᱚᱨᱴᱮᱱᱢᱮᱱᱴ ᱥᱮᱪᱴᱚᱨ ᱠᱚᱨᱮ ᱩᱱᱤ ᱫᱚ ᱧᱩᱛᱩᱢᱟᱱ ᱦᱚᱲ ᱦᱩᱭᱩᱜ ᱠᱟᱱᱟᱭ᱾ᱥᱨᱮᱥᱴᱷ ᱫᱚ ᱢᱤᱫ (ᱝᱸᱪᱪᱤ) ᱦᱚᱛᱮᱛᱮ ᱣᱚᱢᱣᱮᱱ ᱤᱱᱴᱟᱨᱯᱨᱮᱱᱚᱨ ᱰᱮᱣᱞᱚᱯᱢᱮᱱᱴ ᱠᱚᱢᱤᱴᱤ ᱨᱮᱱ ᱣᱚᱭᱤᱥ ᱪᱮᱭᱨᱢᱟᱱ ᱵᱟᱪᱷᱱᱟᱣ ᱟᱠᱟᱱ ᱢᱮᱱᱟᱭᱟ ᱟᱨ ᱒᱐᱑᱘ ᱨᱮ ᱱᱮᱯᱟᱞ ᱨᱮᱱᱟᱜ ᱱᱟᱜᱟᱢ ᱨᱮ ᱥᱚᱨᱮᱥ ᱛᱤᱨᱞᱟᱹ ᱞᱮᱠᱟᱛᱮ ᱛᱟᱞᱠᱟ ᱨᱮ ᱥᱮᱞᱮᱫ ᱮ ᱛᱟᱦᱮᱸ ᱠᱟᱱᱟ᱾
ᱟᱯᱱᱟᱨ ᱡᱤᱭᱚᱱ
ᱥᱨᱮᱥᱴᱷ ᱟᱜ ᱡᱟᱱᱟᱢ ᱫᱚ ᱢᱟ.ᱦᱤᱛ ᱒᱗ ᱟᱯᱨᱤᱞ ᱑᱙᱗᱐ ᱨᱮ ᱦᱩᱭ ᱞᱮᱱ ᱛᱟᱦᱮᱸᱱᱟ ᱯᱩᱨᱟᱱ ᱫᱮᱥᱨᱟᱡᱽ ᱥᱨᱮᱥᱴᱷ ᱢᱤᱫ (ᱟᱮᱨᱚᱱᱟᱩᱴᱤᱪᱟᱞ ᱮᱱᱜᱤᱱᱮᱮᱨ) ᱟᱨ ᱥᱟᱸᱛᱤ ᱫᱥᱮᱨᱟᱡᱽ ᱥᱨᱮᱥᱴᱷ᱾ ᱩᱱᱤᱨᱮᱱ ᱢᱟᱨᱟᱝ ᱟᱱᱤᱡ ᱵᱚᱭᱦᱟ ᱛᱟᱭ ᱫᱚ ᱨᱟᱡᱤᱣ ᱫᱮᱥᱨᱟᱡᱽ ᱥᱨᱮᱥᱴᱷ ᱠᱟᱱᱟ᱾ ᱩᱱᱤᱨᱮᱱ ᱫᱚ ᱵᱟᱨᱭᱟ ᱜᱤᱫᱽᱨᱟᱹ ᱛᱟᱭ ᱢᱮᱱᱟᱜ ᱠᱤᱱᱟ, ᱟᱭᱩᱥᱢᱟᱱ ᱟᱨ ᱟᱥᱤᱨᱢᱟᱱ ᱵᱟᱱᱟᱨ ᱱᱮᱯᱟᱞᱤ ᱯᱷᱤᱞᱢ ᱮᱠᱴᱚᱨ ᱟᱨ ᱢᱚᱰᱚᱞ ᱠᱟᱱᱟ ᱠᱤᱱ᱾ ᱩᱱᱠᱤᱱ ᱟᱜ ᱵᱟᱱᱟᱨ ᱡᱤᱭᱤ ᱡᱤᱵᱚᱱ ᱫᱚ ᱥᱤᱧᱚᱛ, ᱯᱟᱥᱪᱤᱢ ᱵᱮᱝᱜᱚᱞ, ᱟᱨ ᱠᱚᱞᱤᱢᱯᱚᱸᱜ ᱨᱮ ᱵᱤᱛᱟᱣ ᱦᱩᱭ ᱟᱠᱟᱫ ᱠᱤᱱᱟ ᱩᱱᱠᱤᱱᱟᱜ ᱚᱞᱚᱜ ᱯᱟᱲᱦᱚᱱ ᱫᱚ ᱰᱚᱹ ᱜᱽᱨᱟᱦᱟᱢ ᱟᱜ ᱚᱲᱟᱜ ᱢᱤᱥᱚᱱᱨᱤ ᱨᱮᱠᱤᱱ ᱥᱮᱥᱪᱮᱫ ᱮᱱᱟ᱾ ᱢᱚᱰᱮᱨᱱ ᱤᱱᱰᱤᱭᱟᱱ ᱪᱮᱛᱟᱱ ᱪᱟᱱᱟᱪ ᱨᱮ ᱠᱷᱚᱱ ᱟᱠᱤᱱᱟᱜ ᱦᱟᱹᱭᱟᱹᱨ ᱫᱚ ᱥᱟᱹᱛ ᱦᱩᱭ ᱟᱠᱟᱱᱟ᱾ᱩᱱᱠᱤᱱ ᱫᱚ ᱥᱤᱧᱚᱛ ᱠᱚᱞᱠᱚᱛᱛᱟ ᱨᱮ ᱢᱮᱱᱟᱜ ᱟᱠᱟᱫ ᱥᱨᱤ ᱥᱤᱪᱷᱟᱭᱟᱛᱱᱟ ᱵᱤᱨᱫᱟᱹᱜᱟᱲ ᱠᱷᱚᱱ ᱜᱨᱮᱡᱩᱮᱥᱚᱱ ᱫᱚ ᱦᱩᱭ ᱥᱟᱹᱛ ᱠᱮᱫᱟᱭ ᱟᱨ ᱤᱱᱫᱤᱨᱟ ᱜᱟᱸᱫᱷᱤ ᱱᱮᱥᱱᱚᱞ ᱚᱯᱮᱱ ᱭᱩᱱᱤᱣᱟᱨᱥᱤᱴᱤ ᱠᱷᱚᱱ ᱢᱟᱥᱴᱟᱨ ᱰᱤᱜᱽᱨᱤ ᱨᱮᱱᱟᱜ ᱩᱯᱟᱹᱫᱷᱤ ᱫᱚ ᱦᱟᱢᱮᱴ ᱟᱠᱟᱫᱟ᱾.
ᱠᱮᱨᱤᱭᱟᱨ
ᱥᱴᱮᱱᱰ ᱪᱟᱨᱴᱟᱨᱰ ᱵᱮᱸᱠ ᱞᱮᱠᱟᱛᱮ ᱟᱡᱟᱜ ᱥᱮᱪᱮᱛ ᱜᱚᱲᱚ ᱞᱮᱠᱟᱛᱮ ᱥᱨᱮᱴᱷ ᱫᱚᱭ ᱦᱟᱢᱮᱴ ᱡᱚᱝ ᱟᱱ ᱛᱟᱦᱮᱱᱟ, ᱛᱟᱭᱚᱢ ᱛᱮ ᱩᱱᱤ ᱫᱚ ᱵᱤᱡᱱᱮᱥ ᱰᱮᱣᱞᱚᱯᱢᱱᱮᱴ ᱢᱮᱱᱮᱡᱟᱨ ᱨᱩᱯ ᱞᱮᱠᱟᱛᱮ ᱢᱤᱫ ᱥᱟᱨᱣᱤᱥ ᱮ ᱮᱛᱚᱦᱚᱵ ᱠᱮᱫᱟ ᱟᱨ ᱩᱱᱤ ᱫᱚ ᱑᱙᱙᱒ ᱠᱷᱚᱱ ᱥᱮ ᱞᱟᱹᱭ ᱠᱟᱛᱮ ᱒᱐᱐᱕ ᱦᱟᱹᱵᱤᱡ ᱟᱹᱰᱤ ᱱᱟᱯᱟᱭ ᱡᱟᱠ ᱡᱚᱢᱚᱠ ᱛᱮ ᱠᱟᱹᱢᱤ ᱮ ᱠᱚᱨᱟᱣ ᱠᱮᱫᱟ᱾ᱩᱱᱤᱫᱚ ᱱᱟᱵᱤᱠ ᱵᱮᱸᱠ ᱠᱷᱚᱱ ᱢᱩᱬᱩᱛ ᱩᱯᱵᱷᱚᱠᱛᱟ (ᱪᱤᱯᱷ ᱠᱚᱱᱡᱭᱩᱢᱟᱨ ᱵᱮᱸᱠᱤᱧ) ᱞᱮᱠᱟᱛᱮ ᱵᱮᱸᱠ ᱨᱮᱭ ᱥᱮᱞᱮᱫ ᱮᱱᱟ ᱟᱨ ᱚᱱᱰᱮ ᱫᱚ ᱒᱐᱐᱕ ᱠᱷᱚᱱ ᱞᱟᱹᱭ. ᱠᱟᱛᱮ ᱒᱐᱑᱐ ᱦᱟᱹᱵᱤᱡ ᱮ ᱠᱟᱹᱢᱤ ᱠᱮᱫᱟ᱾ ᱢᱮᱜᱟ ᱵᱮᱸᱠ ᱱᱮᱯᱟᱞ ᱞᱤᱢᱤᱴᱮᱰ ᱨᱮ ᱥᱨᱮᱥᱴᱷ ᱡᱚᱭᱱ ᱠᱮᱫᱟ ᱪᱤᱯᱷ ᱵᱤᱡᱱᱮᱥ ᱚᱯᱷᱤᱥᱟᱨ ᱟᱨ ᱠᱚᱨᱯᱚᱨᱮᱴ ᱟᱯᱷᱮᱭᱟᱨᱥ ᱞᱮᱠᱟᱛᱮ ᱱᱤᱛ ᱫᱚ ᱰᱤᱥᱤᱤᱚ ᱠᱟᱱᱟᱭ ᱚᱱᱟ ᱵᱮᱸᱠ ᱨᱤᱱᱤᱡ ᱠᱟᱱᱟᱭ᱾ᱵᱮᱸᱠᱤᱧ ᱠᱟᱹᱢᱤ ᱵᱷᱮᱜᱟᱨ ᱩᱱᱤ ᱫᱚ ᱮᱴᱟ ᱜᱟᱜ ᱦᱚ ᱸᱚᱱᱟ ᱵᱷᱮᱜᱮᱫ ᱱᱮᱯᱟᱞ ᱨᱮᱱ ᱢᱚᱱᱮᱵᱷᱩᱞᱟᱹᱣ ᱟᱨᱵᱟᱝ ᱰᱮᱣᱞᱚᱯᱢᱱᱮᱴ ᱠᱟᱹᱢᱤ ᱞᱮᱠᱟᱛᱮ ᱦᱚᱸ ᱢᱮᱥᱟ ᱢᱮᱱᱟᱭᱟ᱾ ᱩᱱᱤᱭᱟᱜ ᱦᱚᱸ ᱢᱤᱫᱴᱟᱝ ᱛᱷᱨᱤᱞᱟᱨ ᱢᱩᱵᱤᱡ ᱥᱚᱩᱞ ᱥᱤᱥᱴᱟᱨ ᱨᱮᱱᱟᱜ ᱠᱮᱭᱢᱤᱭᱚ ᱨᱮ ᱛᱟᱦᱮᱸ ᱠᱟᱱᱟ᱾
ᱢᱟᱱᱚᱛ
ᱥᱨᱮᱥᱴᱷ ᱟᱹᱰᱤᱜᱟᱱ ᱡᱟᱹᱛᱤᱭᱟᱹᱨᱤ ᱟᱨ ᱡᱮᱡᱟᱹᱛᱤᱭᱟᱹᱨᱤ ᱥᱤᱯᱷᱟᱹ ᱨᱮᱱ ᱢᱟᱹᱱ ᱢᱟᱱᱚᱛ ᱟᱱ ᱠᱟᱱᱟᱭ᱾
ᱜᱤᱛᱟ ᱥᱚᱦᱜᱚᱞ
ᱜᱤᱛᱟ ᱥᱚᱦᱜᱚᱞ ᱡᱟᱬᱟᱴᱭ ᱑᱙᱕᱖/ ᱑᱙᱕᱗  ᱵᱚᱭᱚᱥ ᱖᱔-᱖᱕ ᱥᱤᱧᱚᱛ ᱫᱤᱥᱭ ᱨᱮᱱᱟᱜ ᱵᱚᱢᱵᱮ ᱨᱮ ᱯᱷᱮᱢᱤᱱᱤᱡᱚᱢ, ᱠᱚᱴᱴᱚᱨ ᱵᱟᱝᱽ ᱨᱤᱱᱤᱡ ᱴᱩᱫᱽᱫᱮ ᱨᱮ ᱢᱤᱫ ᱚᱱᱚᱞᱤᱭᱟᱹ ᱟᱨ ᱯᱚᱛᱨᱚᱠᱟᱨ ᱠᱟᱱᱟᱭ ᱾ ᱟᱨ ᱱᱚᱥᱞᱵᱚᱫᱽ ᱢᱤᱫ ᱵᱽᱨᱤᱛᱪᱤᱛᱨᱚ ᱯᱷᱤᱞᱢ ᱱᱤᱫᱮᱥᱚᱠ ᱟᱨ ᱢᱤᱫ ᱠᱩᱲᱤ ᱛᱤᱨᱞᱟᱹ ᱟᱹᱭᱫᱟᱹᱨᱤ ᱟᱨ ᱢᱟᱱᱣᱟᱥᱷᱤᱠᱟᱨ ᱠᱟᱹᱢᱤᱭᱟ ᱠᱟᱱᱟᱭ ᱾
ᱩᱱᱤ ᱫᱚ ᱛᱤᱨᱞᱟᱹ ᱥᱚᱝᱜᱚᱴᱷᱚᱱ ᱨᱤᱱᱤᱡ ᱜᱚᱲᱚ - ᱥᱚᱝᱥᱚᱛᱷᱟᱯᱚᱠ ᱟᱨ ᱥᱚᱠᱨᱤᱭᱚ ᱨᱟᱹᱥᱤᱭᱟᱹ ᱦᱚᱸ ᱛᱟᱦᱮᱸ ᱵᱟᱲᱟ ᱟᱠᱟᱱᱟᱭ ᱟᱨ ᱩᱱᱤ ᱫᱚ ᱮᱢᱣᱬᱮᱥᱴᱤ ᱤᱱᱴᱚᱨ ᱱᱮᱥᱱᱚᱞ ᱨᱤᱱᱤᱡ ᱡᱮᱱᱰᱚᱨ ᱭᱩᱬᱤᱴ ᱨᱤᱱᱤᱡ ᱢᱤᱫ ᱵᱟᱰᱟᱭᱟᱱ ᱦᱚᱸᱭ ᱛᱟᱦᱮᱸ ᱟᱠᱟᱱᱟ, ᱟᱨ ᱵᱤᱥᱮᱥ ᱨᱩᱯ ᱨᱮ ᱫᱷᱚᱨᱚᱢ ᱫᱷᱚᱨᱴᱤᱠ ᱨᱮ ᱠᱚᱴᱴᱚᱨ ᱯᱚᱸᱛᱷᱤ ᱦᱟᱛᱮᱛᱣ ᱛᱤᱨᱞᱟᱭ ᱠᱚᱣᱲᱜᱭ ᱱᱟᱷᱟᱪᱟᱨ ᱨᱮᱱᱟᱜ ᱵᱤᱵᱟᱫᱽ ᱟᱠᱟᱫᱟᱭ  ᱾
ᱯᱷᱮᱵᱽᱨᱩᱣᱟᱨᱤ ᱒᱐᱑᱐ ᱨᱮ ᱩᱱᱤ ᱫᱽ ᱡᱮᱱᱰᱚᱨ ᱭ ᱨᱮᱱᱭ ᱯᱨᱚᱢᱭ ᱨᱩᱯ ᱛᱮ ᱮᱢᱣᱬᱮᱥᱴᱤ ᱦᱚᱛᱮᱛᱭ ᱱᱤᱞᱚᱢᱵᱤᱛ ᱦᱩᱭ ᱟᱠᱟᱱ ᱛᱟᱦᱮᱸ ᱠᱟᱱᱟ ᱾ ᱯᱷᱮᱵᱽᱨᱩᱣᱟᱨᱤ ᱒᱐᱑᱐ ᱨᱮ ᱩᱱᱤ ᱫᱽ ᱡᱮᱱᱰᱚᱨ ᱭ ᱨᱮᱱᱭ ᱯᱨᱚᱢᱭ ᱨᱩᱯ ᱛᱮ ᱮᱢᱣᱬᱮᱥᱴᱤ ᱦᱚᱛᱮᱛᱭ ᱱᱤᱞᱚᱢᱵᱤᱛ ᱦᱩᱭ ᱟᱠᱟᱱ ᱛᱟᱦᱮᱸ ᱠᱟᱱᱟ ᱾
ᱥᱟᱵᱤᱛᱟ ᱫᱮᱵᱤ
ᱥᱟᱵᱤᱛᱟ ᱫᱮᱵᱤ (᱑᱙᱑᱔-᱑᱙᱖᱕) ᱥᱤᱧᱚᱛᱤᱭᱟ ᱥᱤᱱᱮᱢᱟ ᱨᱤᱱᱤᱡ ᱢᱤᱫᱴᱟᱝ ᱦᱤᱱᱫᱤ ᱯᱷᱤᱞᱢ ᱮᱠᱴᱨᱮᱥ ᱛᱟᱦᱮᱸᱠᱟᱱᱟᱭ᱾ ᱩᱱᱤᱫᱚ ᱢᱮᱦᱛᱟᱵ, ᱵᱤᱵᱵᱳ, ᱫᱩᱨᱜᱟ ᱠᱷᱚᱴᱮ, ᱜᱚᱦᱟᱨ, ᱫᱮᱣᱤᱠᱟ ᱨᱟᱱᱤ ᱟᱨ ᱥᱤᱛᱟ ᱫᱮᱵᱤ ᱥᱤᱧᱚᱛᱤᱭᱟ ᱯᱷᱤᱞᱢ ᱥᱤᱱᱮᱢᱟ ᱨᱤᱱ ᱱᱟᱯᱟᱢ ᱥᱚᱨᱮᱥ ᱮᱠᱴᱨᱮᱥ ᱞᱮᱠᱟᱛᱮ ᱠᱚ ᱢᱮᱱᱚᱜ ᱵᱟᱰᱟᱭᱚᱜ ᱠᱟᱱ ᱛᱟᱦᱮᱱᱟ᱾ ᱡᱟᱱᱟᱢ ᱠᱷᱚᱱᱟᱜ ᱜᱮ ᱢᱤᱫ ᱭᱟᱦᱩᱫᱤ, ᱩᱱᱤᱭᱟᱜ ᱟᱡᱟᱜ ᱚᱠᱛᱚ ᱨᱮᱱᱟᱝ ᱮᱸᱜᱽᱞᱳ-ᱤᱸᱰᱤᱥᱭᱟᱱ ᱟᱨ ᱭᱟᱦᱩᱫᱤ ᱮᱠᱴᱨᱮᱥ ᱞᱮᱠᱟ ᱜᱮ ᱦᱤᱱᱫᱤ ᱥᱤᱱᱮᱢᱟ ᱨᱮ ᱥᱣᱤᱠᱟᱨᱭᱟᱛᱟ ᱧᱟᱢ ᱞᱟᱹᱜᱤᱫ ᱟᱯᱱᱟᱨ ᱧᱩᱛᱩᱢ ᱵᱚᱫᱚᱞ ᱠᱮᱫᱟ, ᱥᱩᱞᱚᱪᱱᱟ (ᱨᱩᱵᱤ ᱢᱟᱭᱟᱨᱥ), ᱥᱤᱛᱟ ᱫᱮᱵᱤ (ᱨᱮᱱᱤ ᱥᱢᱤᱛᱷ), ᱢᱟᱫᱷᱩᱨᱤ (ᱵᱮᱨᱤᱞ ᱠᱞᱟᱥᱮᱱ), ᱟᱨ ᱢᱟᱱᱚᱨᱟᱢᱟ (ᱮᱨᱤᱱ ᱰᱮᱱᱤᱭᱟᱞ) ᱮᱛᱚᱦᱚᱵ ᱨᱮ ᱵᱨᱤᱴᱤᱥ ᱰᱚᱢᱤᱱᱤᱭᱟᱱ ᱯᱷᱤᱞᱢᱥ ᱞᱤᱢᱤᱴᱮᱰ ᱥᱟᱶᱛᱮ ᱠᱟᱹᱢᱤ ᱠᱚᱨᱟᱣ ᱛᱟᱭᱚᱢ, ᱠᱚᱞᱠᱟᱛᱛᱟ, ᱩᱱᱤ ᱵᱚᱢᱵᱮᱭ ᱛᱮ ᱩᱪᱟᱹᱲᱮᱱᱟ ᱟᱨ ᱥᱟᱜᱟᱨ ᱢᱩᱵᱤᱴᱚᱱ ᱫᱟᱨᱟᱭ ᱛᱮ ᱯᱷᱤᱞᱢ ᱢᱮᱠᱟᱨ ᱨᱮ ᱯᱚᱨᱫᱚᱨᱥᱚᱱ ᱠᱮᱫᱟ, ᱡᱟᱦᱟᱸ ᱫᱚ ᱩᱱᱤᱨᱮᱱ ᱥᱟᱦ-ᱠᱟᱞᱟᱠᱟᱨ ᱢᱚᱛᱤᱞᱟᱞ ᱛᱟᱦᱮᱸ ᱠᱟᱱᱟ᱾ ᱢᱚᱛᱤᱞᱟᱞ ᱟᱜ ᱠᱤᱪᱷᱩᱜᱟᱱ ᱱᱟᱯᱟᱢ ᱥᱚᱨᱮᱥ ᱟᱱᱟᱜ ᱯᱷᱤᱞᱢ ᱰᱳ.ᱢᱟᱫᱷᱩᱨᱤᱠᱟ (᱑᱙᱓᱕) ᱟᱨ ᱠᱩᱞᱣᱟᱫᱷᱩ (᱑᱙᱓᱗) ᱛᱟᱦᱮᱸ ᱠᱟᱱᱟ, ᱩᱱᱟ ᱯᱷᱤᱞᱢ ᱨᱮ ᱫᱤᱥᱟᱹ ᱩᱫᱩᱜᱤᱡ ᱞᱮᱠᱟᱛᱮ ᱥᱟᱨᱣᱚᱛᱛᱟᱢ ᱵᱟᱫᱟᱢᱤ ᱠᱚᱨᱟᱣ ᱟᱠᱟᱫ ᱛᱟᱦᱮᱱᱟ᱾ ᱯᱩᱭᱞᱩ ᱯᱷᱤᱞᱢ ᱩᱱᱤᱭᱟᱜ ᱥᱟᱦᱟᱨ ᱠᱟ ᱡᱟᱫᱩ (᱑᱙᱓᱔) ᱛᱟᱦᱮᱸᱞᱮᱱᱟ᱾ ᱡᱟᱦᱟᱸ ᱫᱚ ᱢᱚᱛᱤᱞᱟᱞ ᱟᱜ ᱯᱩᱭᱞᱩ ᱯᱷᱤᱞᱢ ᱛᱟᱦᱮᱸ ᱞᱮᱱᱟ, ᱟᱨ ᱛᱟᱭᱚᱢ ᱞᱟᱜᱟᱱ ᱵᱟᱸᱫᱷᱟᱱ (᱑᱙᱓᱖) ᱵᱟᱱᱟᱨ ᱨᱮᱱᱟᱝ ᱫᱤᱥᱟᱹ ᱩᱫᱩᱜᱤᱡ ᱠᱟᱞᱤᱯᱨᱥᱟᱫ ᱜᱷᱳᱥ ᱮ ᱠᱚᱨᱟᱣ ᱟᱠᱟᱫᱟ᱾ ᱩᱱᱤᱭᱟᱜ ᱢᱚᱛᱤᱞᱟᱞ ᱥᱟᱶ ᱥᱤᱞᱣᱟᱨ ᱠᱤᱸᱜ (᱑᱙᱓᱕) ᱨᱮ ᱨᱚᱞ ᱮᱠᱴᱤᱝ ᱠᱚᱨᱟᱣ ᱞᱮᱫ ᱛᱟᱦᱮᱱᱟ᱾ ᱥᱤ.ᱮᱢ. ᱞᱩᱦᱟᱨ ᱦᱚᱛᱮᱛᱮ ᱫᱤᱥᱟᱹ ᱩᱫᱩᱜᱤᱡ ᱨᱮ ᱢᱤᱫᱴᱟᱝ ᱮᱠᱥᱚᱱ ᱯᱷᱤᱞᱢ ᱛᱟᱦᱮᱸ ᱞᱮᱱᱟ, ᱡᱟᱦᱟᱸ ᱫᱚ ᱟᱹᱰᱤ ᱢᱟᱨᱟᱝ ᱥᱟᱠᱥᱮᱯᱷᱤᱩᱞ ᱯᱷᱤᱞᱢ ᱦᱩᱭᱮᱱᱟ᱾ ᱟᱡᱟᱜ ᱚᱠᱛᱚ ᱨᱮ ᱪᱮᱛᱟᱱ ᱩᱛᱟᱹᱨ ᱟᱹᱱᱤᱡ ᱛᱤᱨᱞᱟᱹ ᱠᱟᱞᱟᱠᱟᱨ ᱠᱚ ᱥᱟᱶ ᱨᱤᱱᱤᱡ ᱥᱚᱨᱮᱥ ᱮᱠᱴᱨᱮᱥ ᱞᱮᱠᱟᱛᱮ ᱞᱮᱠᱷᱟ ᱨᱮ ᱥᱮᱞᱮᱫ ᱮᱱᱟᱭ, ᱑᱙᱓᱘ ᱨᱮ ᱥᱩᱞᱚᱪᱱᱟ (ᱨᱩᱵᱤ ᱢᱟᱭᱟᱨᱥ) ᱟᱨ ᱜᱚᱦᱟᱨ ᱛᱟᱭᱚᱢ ᱛᱮᱥᱟᱨ ᱡᱚᱛᱚ ᱠᱷᱚᱱᱟᱜ ᱡᱟᱹᱥᱛᱤ ᱵᱷᱩᱜᱛᱟᱱ ᱧᱟᱧᱟᱢ ᱟᱹᱱᱤᱡ ᱛᱤᱨᱞᱟᱹ ᱠᱟᱞᱟᱠᱟᱨ ᱛᱟᱦᱮᱸᱞᱮᱱᱟᱭ, ᱪᱟᱸᱫᱚᱠᱤᱭᱟ ᱓᱐᱐᱐ ᱥᱮᱞᱮᱨᱤ ᱮ ᱦᱟᱛᱟᱣ ᱮᱫ ᱛᱟᱦᱮᱸ ᱠᱟᱱᱟ᱾ "ᱠᱮ.ᱮᱢ.ᱢᱩᱸᱥᱤ ᱟᱨ ᱨᱟᱢᱟᱱᱞᱟᱞ ᱣᱟᱥᱟᱸᱛᱞᱟᱞ ᱞᱮᱠᱟᱱ ᱠᱞᱟᱥᱤᱠ ᱚᱱᱚᱞᱤᱭᱟ" ᱩᱱᱤᱭᱟᱜ ᱯᱷᱤᱞᱢ ᱠᱚ ᱞᱟᱹᱜᱤᱫ ᱠᱟᱹᱦᱱᱤ ᱮᱢᱟᱱ ᱠᱚ ᱵᱟᱠᱷᱨᱟ ᱚᱞ ᱞᱟᱹᱜᱤᱫ ᱛᱮ ᱠᱟᱢᱤᱥᱟᱱ ᱮᱢᱟᱫᱮ ᱛᱟᱦᱮᱱ᱾ ᱡᱟᱦᱟᱸ ᱚᱠᱛᱚ ᱥᱟᱶᱛᱟ ᱥᱮᱭᱞᱤ ᱨᱟᱱᱟᱝ ᱯᱷᱤᱞᱢ ᱠᱚ ᱠᱟᱹᱢᱤ ᱠᱚᱨᱟᱣ ᱠᱮᱫᱟᱭ, ᱩᱱ ᱚᱠᱛᱚ ᱨᱤᱱᱤᱡ ᱫᱤᱥᱟᱹ ᱩᱫᱩᱜᱤᱡ ᱞᱮᱠᱟᱛᱮ ᱢᱤᱫᱴᱟᱝ ᱥᱟᱨᱣᱚᱛᱛᱟᱢ ᱵᱟᱫᱟᱢᱤ ᱛᱟᱦᱮᱸ ᱠᱟᱱᱟᱭ᱾ ᱨᱟᱸᱡᱤᱛ ᱥᱴᱩᱰᱤᱭᱚ ᱨᱮᱱᱟᱝ ᱜᱚᱲᱚ ᱟᱨ ᱥᱟᱨᱣᱚᱛᱛᱟᱢ ᱵᱟᱫᱟᱢᱤ ᱟᱜ ᱜᱚᱲᱚ ᱛᱮ ᱩᱱᱤᱭᱟᱜ ᱱᱤᱡᱚᱨᱟᱜ ᱯᱨᱚᱰᱟᱠᱥᱚᱱ ᱠᱚᱢᱯᱟᱱᱤ ᱥᱩᱫᱟᱢᱟ ᱯᱤᱠᱪᱟᱨᱥ ᱮ ᱵᱮᱨᱮᱫ ᱠᱮᱫᱟ᱾ १९३५-१९४३ ᱦᱟᱹᱵᱤᱡ ᱥᱟᱵᱤᱛᱟ ᱵᱟᱫᱟᱢᱤ ᱦᱚᱛᱮᱛᱮ ᱫᱤᱥᱟᱹ ᱩᱫᱩᱜ ᱨᱮ ᱢᱮᱱᱟᱜ ᱑᱕ ᱜᱚᱴᱟᱝ ᱯᱷᱤᱞᱢ ᱠᱚᱨᱮ ᱠᱟᱹᱢᱤ ᱠᱚᱨᱟᱣ ᱟᱠᱟᱫᱟ᱾ ᱟᱯ ᱠᱤ ᱢᱟᱨᱡᱤ (᱑᱙᱓᱙) ᱟᱨ ᱞᱮᱰᱤᱡ ᱚᱱᱞᱤ (᱑᱙᱓᱙) ᱞᱮᱠᱟᱱᱟᱜ ᱠᱤᱪᱷᱩᱜᱟᱱ ᱠᱚᱢᱮᱰᱤ ᱯᱷᱤᱞᱢ ᱠᱚᱨᱮ ᱵᱚᱠᱥ ᱚᱯᱷᱤᱥ ᱠᱚᱨᱮ ᱵᱷᱟᱜᱮ ᱥᱟᱺᱦᱤᱡ ᱥᱟᱠᱥᱮᱯᱷᱤᱩᱞ ᱦᱩᱭ ᱟᱠᱟᱱᱟ᱾
ᱢᱚᱱᱳᱡᱽ ᱢᱤᱥᱨᱚ
ᱢᱚᱱᱳᱡᱽ ᱢᱤᱥᱨᱚ ᱫᱚ ᱢᱤᱫ ᱧᱩᱛᱩᱢᱟᱱ ᱳᱰᱤᱭᱟ ᱪᱚᱞᱚᱱ ᱪᱤᱛᱟ.ᱨ ᱟᱠᱴᱚᱨ ᱠᱟᱱᱟᱭ ᱾ ᱱᱩᱭ ᱫᱚ ᱥᱩᱱᱟ ᱥᱚᱝᱠᱷᱟᱲᱤ ᱪᱚᱞᱚᱱ ᱪᱤᱛᱟ.ᱨ ᱠᱷᱚᱱᱟᱜ ᱵᱷᱤᱞᱤᱭᱟᱱ ᱞᱮᱠᱟᱛᱮ ᱠᱟ.ᱢᱤ ᱮᱦᱚᱵ ᱞᱮᱫᱟ । ᱢᱚᱱᱳᱡᱽ ᱫᱚ ᱳᱰᱤᱭᱟ ᱵᱟ.ᱜᱤ ᱠᱟᱛᱮ ᱛᱟᱢᱤᱞᱤ ᱯᱷᱳᱞᱢ ᱨᱮ ᱦᱚᱸ ᱠᱟ.ᱢᱤ ᱟᱠᱟᱫᱟᱭ ।
ᱥᱮᱵᱟ ᱵᱷᱟᱨᱚᱛᱤ ᱢᱚᱦᱟᱵᱤᱫᱫᱟᱞᱚᱭ
ᱥᱮᱵᱟ ᱵᱷᱟᱨᱚᱛᱤ ᱢᱚᱦᱟᱵᱤᱫᱫᱟᱞᱚᱭ, ᱡᱟᱦᱟᱸ ᱫᱚ ᱠᱟᱯᱜᱟᱲᱤ ᱠᱚᱞᱮᱡᱽ ᱧᱩᱛᱩᱢ ᱛᱮᱦᱚᱸ ᱵᱟᱲᱟᱭᱚᱜᱼᱟ ᱠᱟᱱᱟ, ᱫᱚ ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱡᱷᱟᱲᱜᱨᱟᱢ ᱦᱚᱱᱚᱛ ᱨᱮᱭᱟᱜ ᱠᱟᱯᱜᱟᱲᱤ ᱨᱮ ᱢᱮᱱᱟᱜ ᱢᱤᱫ ᱥᱚᱨᱠᱟᱨᱤ ᱟᱱᱰᱟᱨᱜᱽᱨᱮᱡᱩᱭᱮᱴ ᱠᱚᱞᱮᱡᱽ ᱠᱟᱱᱟ᱾ ᱑᱙᱖᱔ ᱥᱮᱨᱢᱟ ᱨᱮ ᱛᱷᱟᱯᱚᱱ ᱟᱠᱟᱱ ᱱᱚᱣᱟ ᱠᱟᱞᱮᱡᱽ ᱫᱚ ᱵᱤᱫᱫᱟᱥᱟᱜᱚᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶ ᱡᱚᱯᱲᱟᱣ ᱢᱮᱱᱟᱜᱼᱟ᱾
ᱪᱮᱬᱮ
ᱯᱷᱟᱹᱠᱬᱟᱹᱜ ᱢᱮᱱᱟᱜ ᱠᱚ ᱟᱨᱵᱟᱝ ᱩᱰᱟᱹᱣᱜ ᱠᱟᱱ ᱡᱟᱦᱟᱸ ᱜᱮ ᱡᱩᱱᱛᱩ ᱠᱚ ᱩᱱᱠᱩ ᱫᱚ ᱪᱮᱬᱮ ᱠᱚ ᱢᱮᱛᱟ ᱠᱚᱣᱟ ᱾ ᱡᱤᱣᱤ ᱥᱟᱬᱮᱥ ᱨᱮᱫᱚ ᱮᱣᱤᱥ ᱛᱷᱚᱠ ᱨᱤᱱ ᱡᱩᱱᱛᱩ ᱠᱚ ᱫᱚ ᱪᱮᱬᱮ ᱠᱚ ᱢᱮᱛᱟ ᱠᱚᱣᱟ ᱾ ᱵᱤᱞᱤ ᱠᱚ ᱵᱮᱡᱽ ᱱᱩᱠᱩ ᱡᱟᱱᱣᱟ ᱫᱚ ᱥᱩᱨ ᱥᱩᱯᱩᱨ ᱑᱐,᱐᱐᱐ ᱞᱮᱠᱟᱱ ᱡᱟᱹᱛᱤ ᱱᱤᱭᱟᱹ ᱚᱠᱛᱚ ᱨᱮ ᱱᱚᱣᱟ ᱫᱷᱟᱹᱨᱛᱤ ᱨᱮ ᱵᱟᱥᱟ ᱠᱟᱛᱮ ᱢᱮᱱᱟᱜ ᱠᱚᱣᱟ ᱾ ᱱᱩᱠᱩᱣᱟᱜ ᱦᱚᱲᱢᱚ ᱫᱚ ᱒" ᱠᱷᱚᱱ ᱘ ᱯᱷᱩᱴ ᱫᱷᱟᱹᱵᱤᱡ ᱠᱚ ᱦᱩᱭ ᱫᱟᱲᱮᱭᱟᱜᱼᱟ ᱾ ᱢᱮᱱᱮᱛ ᱱᱩᱠᱩ ᱫᱚ ᱟᱨᱠᱴᱤᱠ ᱠᱷᱚᱱ ᱟᱸᱴᱟᱨᱠᱴᱤᱠ ᱜᱚᱴᱟᱯᱟᱲᱟ ᱜᱮᱠᱚ ᱧᱟᱢᱚᱜᱼᱟ ᱾ ᱪᱮᱬᱮ ᱫᱚ ᱩᱥᱩᱞ ᱩᱥᱩᱞ ᱵᱩᱨᱩ ᱩᱰᱟᱹᱣ ᱠᱟᱛᱮ ᱠᱚ ᱯᱟᱨᱚᱢ ᱫᱟᱲᱮᱭᱟᱜᱼᱟ ᱾ ᱱᱩᱠᱩ ᱜᱟᱺᱦᱤᱨ ᱫᱟᱜ ᱨᱮ ᱒᱕᱐ ᱢᱤ. ᱫᱷᱟᱹᱵᱤᱡ ᱠᱚ ᱩᱱᱩᱢ ᱫᱟᱲᱮᱭᱟᱜᱼᱟ ᱾ ᱱᱩᱠᱩ ᱚᱱᱠᱟᱱ ᱢᱟᱦᱟᱫᱚᱨᱭᱟ ᱪᱮᱛᱟᱱ ᱨᱮ ᱩᱰᱟᱹᱣᱜ ᱠᱚ ᱧᱮᱞ ᱟᱠᱟᱱᱟ ᱡᱟᱦᱟᱸ ᱠᱷᱚᱱ ᱠᱟᱛᱟ ᱫᱚ ᱜᱮᱥᱟᱭ ᱠᱤᱞᱚ ᱢᱤᱴᱚᱨ ᱥᱟᱺᱜᱤᱧ ᱨᱮ ᱾ ᱱᱩᱠᱩᱣᱟᱜ ᱦᱚᱲᱢᱚ ᱫᱚ ᱯᱷᱟᱹᱠᱬᱟᱹᱜ ᱛᱮ ᱯᱚᱴᱚᱢ ᱮᱥᱮᱫ ᱠᱚᱜᱼᱟ ᱾ ᱡᱚᱛᱚ ᱡᱤᱵᱽ ᱠᱷᱚᱱ ᱪᱮᱬᱮ ᱫᱚ ᱡᱚᱛᱚ ᱠᱷᱚᱱ ᱪᱚᱨᱚᱠ ᱟᱨᱵᱟᱝ ᱧᱮᱞ ᱥᱟᱱᱟ ᱡᱩᱱᱛᱩᱠ ᱠᱟᱱᱟ ᱠᱚ ᱾ ᱯᱷᱟᱹᱠᱬᱟᱹᱜ ᱛᱟᱦᱮᱸᱱ ᱛᱩᱞᱩᱡ ᱦᱚᱸ ᱛᱤᱱᱟᱹᱝ ᱜᱟᱱ ᱪᱮᱬᱮ ᱫᱚ ᱵᱟᱠᱚ ᱩᱰᱟᱹᱣ ᱫᱟᱲᱮᱭᱟᱜᱼᱟ ᱤᱠᱷᱟᱹᱱ ᱵᱟᱹᱲᱛᱤ ᱪᱮᱬᱮ ᱥᱮᱨᱢᱟ ᱨᱮ ᱩᱰᱟᱹᱣᱜ ᱠᱚ ᱧᱮᱞᱚᱜᱼᱟ ᱾
ᱥᱮᱵᱟ ᱵᱷᱟᱨᱚᱛᱤ ᱢᱚᱦᱟᱵᱤᱫᱫᱟᱞᱚᱭ
ᱢᱟᱹᱱ
ᱡᱮᱜᱮᱛ ᱵᱤᱨᱫᱟᱹᱜᱟᱲ ᱢᱟᱹᱧᱡᱩᱨ ᱠᱚᱢᱤᱥᱚᱱ (ᱭᱩ.ᱡᱤ.ᱥᱤ) ᱦᱚᱛᱮᱛᱮ ᱱᱚᱣᱟ ᱠᱚᱞᱮᱡᱽ ᱨᱮᱭᱟᱜ ᱢᱟᱹᱱ ᱮᱢ ᱦᱩᱭᱟᱠᱟᱱᱟ᱾
ᱪᱮᱬᱮ
ᱱᱩᱠᱩᱣᱟᱜ ᱫᱚ ᱯᱩᱨᱟᱹ ᱦᱚᱲᱢᱚ ᱤᱞ ᱛᱮ ᱯᱚᱴᱚᱢ ᱠᱚᱜᱼᱟ ᱾ ᱦᱚᱲᱢᱚ ᱫᱚ ᱵᱚᱦᱚᱜ, ᱦᱚᱴᱚᱜ, ᱜᱩᱸᱰ ᱟᱨ ᱪᱩᱯᱤ ᱞᱮᱠᱟᱛᱮ ᱦᱟᱹᱴᱤᱧ ᱛᱟᱦᱮᱸᱱᱟ ᱾ ᱢᱟᱥᱠᱩᱲᱟᱹ ᱫᱚ ᱴᱷᱚᱱᱴᱟ ᱨᱮ ᱵᱚᱫᱚᱞᱚᱜᱼᱟ, ᱡᱟᱦᱟᱸᱨᱮ ᱰᱟᱴᱟ ᱫᱚ ᱵᱟᱝ ᱧᱟᱢᱚᱜᱼᱟ ᱾
ᱥᱮᱵᱟ ᱵᱷᱟᱨᱚᱛᱤ ᱢᱚᱦᱟᱵᱤᱫᱫᱟᱞᱚᱭ
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱡᱷᱟᱲᱜᱨᱟᱢ ᱦᱚᱱᱚᱛ ᱨᱮᱱᱟᱜ ᱠᱚᱞᱮᱡᱽ ᱟᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱠᱚᱞᱮᱡᱽ ᱛᱷᱚᱠ: ᱵᱤᱫᱫᱟᱥᱟᱜᱚᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮ ᱥᱟᱱᱛᱟᱲᱤ ᱯᱟᱲᱦᱟᱣ ᱦᱩᱭᱩᱜ ᱠᱟᱱ ᱠᱚᱞᱮᱡᱽ ᱟᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱚ
ᱥᱮᱸᱫᱽᱨᱟ
ᱥᱮᱸᱫᱽᱨᱟ ᱫᱚ ᱥᱟᱨᱱᱟ ᱫᱷᱚᱨᱚᱢ ᱥᱟᱱᱛᱟᱲ ᱠᱚᱣᱟᱜ ᱢᱤᱫ ᱞᱟᱠᱪᱨ ᱠᱟᱱᱟ ᱾
ᱨᱟᱢᱯᱩᱨᱦᱟᱴ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ
ᱱᱟᱣᱟ ᱜᱮ ᱵᱮᱱᱟᱣᱟᱜ ᱴᱨᱮᱠ
ᱫᱩᱢᱠᱟᱹ ᱠᱷᱚᱱ ᱨᱟᱢᱯᱩᱨᱦᱟᱴ ᱨᱮᱱᱟᱜ ᱴᱨᱮᱠ ᱫᱚ ᱡᱩᱱ ᱒᱐᱑᱕ ᱨᱮ ᱪᱟᱹᱞᱩ ᱮᱱᱟ ᱾ ᱟᱥᱟᱱᱥᱳᱞ ᱞᱮᱠᱟᱛᱮ ᱡᱟᱥᱤᱰᱤᱦ ᱟᱨ ᱨᱟᱢᱯᱩᱨᱦᱟᱴ ᱛᱟᱞᱟ ᱨᱮᱱᱟᱜ ᱥᱟᱺᱜᱤᱧ ᱫᱚ ᱒᱗᱐ ᱠᱤᱞᱚᱢᱤᱴᱚᱨ ᱠᱷᱚᱱ ᱑᱔᱐ ᱠᱤᱞᱚᱢᱤᱴᱚᱨ ᱠᱚᱢ ᱮᱱᱟ ᱾
ᱯᱞᱮᱴᱯᱷᱟᱨᱢ
ᱨᱟᱢᱯᱩᱨᱦᱟᱴ ᱥᱴᱮᱥᱚᱱ ᱨᱮ ᱖ ᱜᱚᱴᱟᱝ ᱯᱞᱮᱴᱯᱷᱟᱨᱢ ᱢᱮᱱᱟᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱵᱤᱨᱵᱷᱩᱢ ᱦᱚᱱᱚᱛ ᱨᱮᱱᱟᱜ ᱨᱮᱞᱣᱮ ᱥᱴᱮᱥᱚᱱ ᱠᱚ ᱛᱷᱚᱠ:ᱯᱚᱪᱷᱤᱢ ᱵᱟᱝᱞᱟ ᱨᱮ ᱨᱮᱞᱣᱮ ᱡᱚᱸᱠᱥᱚᱱ ᱥᱴᱮᱥᱚᱱ ᱠᱚ ᱛᱷᱚᱠ:ᱦᱟᱵᱽᱲᱟ ᱨᱮᱞᱣᱮ ᱠᱷᱚᱸᱰ
ᱪᱮᱬᱮ
ᱞᱮᱠᱟᱱ ᱞᱮᱠᱟᱱ ᱪᱮᱬᱮ
ᱱᱚᱶᱟ ᱫᱷᱟᱹᱨᱛᱤ ᱨᱮ ᱟᱹᱰᱤ ᱞᱮᱠᱟᱱ ᱪᱮᱬᱮ ᱢᱮᱱᱟᱜ ᱠᱚᱣᱟ ᱾ ᱦᱩᱰᱤᱧ ᱦᱩᱰᱤᱧ ᱠᱷᱚᱱ ᱮᱛᱚᱦᱚᱵ ᱠᱟᱛᱮ ᱟᱹᱰᱤ ᱢᱟᱨᱟᱝ ᱫᱷᱟᱹᱵᱤᱡ ᱾ ᱚᱱᱠᱟ ᱜᱮ ᱦᱚᱲᱢᱚ ᱨᱮᱭᱟᱜ ᱤᱞ ᱨᱚᱝ ᱛᱟᱠᱚ ᱦᱚᱸ ᱵᱷᱮᱜᱟᱨ ᱵᱷᱮᱜᱟᱨᱟ ᱾ ᱩᱱᱠᱩᱣᱟᱜ ᱨᱟᱜ ᱟᱲᱟᱝ ᱦᱚᱸ ᱵᱷᱮᱜᱟᱨ ᱵᱷᱮᱜᱟᱨᱟ ᱾ ᱵᱟᱹᱲᱛᱤ ᱞᱮᱠᱟᱛᱮ ᱪᱮᱬᱮ ᱫᱚ ᱟᱠᱚᱣᱟᱜ ᱨᱩᱯ ᱚᱲᱚᱝ ᱠᱷᱚᱱ ᱫᱚ ᱟᱠᱚᱣᱟᱜ ᱨᱟᱜ ᱟᱲᱟᱝ ᱛᱮ ᱥᱟᱺᱜᱤᱧ ᱠᱷᱚᱱ ᱜᱮᱠᱚ ᱪᱤᱱᱦᱟᱹᱣ ᱜᱟᱱᱚᱜᱼᱟ ᱾ ᱛᱤᱱᱟᱹᱝ ᱜᱟᱱ ᱪᱮᱬᱮ ᱫᱤᱱᱟᱹᱢ ᱜᱮᱠᱚ ᱧᱮᱞᱚᱜᱼᱟ ᱟᱨ ᱛᱤᱱᱟᱹᱝ ᱜᱟᱱ ᱪᱮᱬᱮ ᱫᱚ ᱦᱚᱭ ᱦᱤᱥᱤᱫ ᱡᱟᱹᱱᱤ ᱠᱚ ᱥᱚᱫᱚᱨᱚᱜᱼᱟ ᱾ ᱪᱟᱥ ᱵᱟᱥ ᱧᱮᱞ ᱠᱟᱛᱮ ᱚᱱᱟ ᱞᱮᱠᱟ ᱛᱮᱠᱚ ᱥᱚᱫᱚᱨᱚᱜᱼᱟ ᱾ ᱛᱤᱱᱟᱹᱝ ᱜᱟᱱ ᱪᱮᱬᱮ ᱫᱚ ᱜᱷᱩᱴᱩ ᱥᱩᱢᱩᱝ ᱨᱮᱠᱚ ᱛᱟᱦᱮᱸᱱᱟ ᱟᱨ ᱛᱤᱱᱟᱹᱜ ᱜᱟᱱ ᱪᱮᱬᱮ ᱫᱚ ᱜᱷᱩᱴᱩ ᱥᱟᱶᱛᱮ ᱫᱟᱜ ᱨᱮᱦᱚᱸ ᱡᱤᱭᱚᱢ ᱠᱚ ᱠᱷᱮᱢᱟᱣᱟ ᱾ ᱵᱟᱹᱲᱛᱤ ᱠᱷᱚᱱ ᱵᱟᱹᱲᱛᱤ ᱪᱮᱬᱮ ᱫᱟᱨᱮ ᱪᱮᱛᱟᱱ ᱰᱟᱹᱨ ᱨᱮ ᱛᱩᱠᱟᱹ ᱠᱟᱛᱮ ᱵᱤᱞᱤ ᱵᱮᱡ ᱠᱟᱛᱮ ᱜᱤᱫᱽᱨᱟᱹ ᱠᱚ ᱡᱟᱱᱟᱢ ᱠᱚᱣᱟ ᱾ ᱟᱨ ᱛᱤᱱᱟᱹᱝ ᱜᱟᱱ ᱪᱮᱬᱮ ᱫᱚ ᱚᱛ ᱞᱟᱴᱟ ᱜᱟᱡᱟᱲ ᱠᱚᱨᱮ ᱛᱩᱠᱟᱹ ᱠᱟᱛᱮ ᱵᱤᱞᱤ ᱠᱚ ᱵᱮᱡᱼᱟ ᱾
ᱪᱮᱬᱮᱭᱟᱜ ᱧᱩᱛᱩᱢ
ᱟᱹᱰᱤ ᱞᱮᱠᱟᱱ ᱪᱮᱬᱮ ᱢᱮᱱᱟᱜ ᱠᱚᱣᱟ ᱟᱨ ᱪᱮᱬᱮ ᱡᱟᱹᱱᱤ ᱧᱩᱛᱩᱢ ᱦᱚᱸ ᱛᱟᱠᱚ ᱟᱹᱰᱤ ᱞᱮᱠᱟᱱᱟ ᱾ ᱱᱤᱱᱤ ᱱᱤᱱᱤ ᱪᱮᱬᱮ ᱠᱷᱚᱱ ᱮᱛᱚᱦᱚᱵ ᱠᱟᱛᱮ ᱦᱚᱲ ᱥᱚᱢᱟᱱ ᱪᱮᱬᱮ ᱾ ᱩᱱᱠᱩ ᱪᱮᱬᱮ ᱠᱚ ᱛᱟᱞᱟᱨᱮ ᱛᱤᱱᱟᱹᱜ ᱜᱟᱱ ᱧᱩᱛᱩᱢ ᱦᱩᱭᱩᱜ ᱠᱟᱱᱟ: ᱦᱟᱸᱥ ᱦᱟᱺᱥᱞᱤ, ᱢᱟᱨᱟᱜ, ᱢᱤᱨᱩ, ᱥᱟᱨᱚ, ᱠᱚᱭᱮᱞ, ᱯᱚᱛᱟᱢ, ᱯᱟᱣᱨᱟ, ᱠᱤᱥᱱᱤ, ᱜᱩᱸᱰᱨᱤ, ᱩᱸᱴ ᱪᱮᱬᱮ, ᱜᱷᱮᱲᱣᱟ, ᱪᱟᱹᱧᱪᱤᱨ, ᱛᱩᱫ, ᱠᱟᱹᱦᱩ, ᱠᱩᱲᱤᱫ, ᱯᱟᱡᱷᱟᱲ, ᱜᱤᱫᱤ, ᱠᱚᱜ, ᱞᱩᱵᱩᱜ ᱠᱚᱜ, ᱰᱟᱹᱠ, ᱫᱟᱜ ᱫᱟᱨᱟᱢ, ᱠᱟᱺᱭᱩᱨ ᱟᱨ ᱦᱚᱸ ᱟᱹᱰᱤ ᱞᱮᱠᱟᱱ ᱪᱮᱬᱮ ᱧᱩᱛᱩᱢ ᱢᱮᱱᱟᱜᱼᱟ ᱾ ᱠᱚᱠᱚᱨ ᱦᱚᱸ ᱢᱤᱫ ᱞᱮᱠᱟᱱ ᱪᱮᱬᱮ ᱜᱮ, ᱱᱩᱭ ᱫᱚ ᱫᱤᱱ ᱵᱮᱲᱟ ᱫᱚ ᱵᱟᱭ ᱧᱮᱧᱮᱞ ᱠᱷᱟᱹᱛᱤᱨ, ᱧᱤᱫᱟᱹ ᱟᱡᱟᱜ ᱵᱟᱥᱟ ᱠᱷᱚᱱ ᱮ ᱩᱰᱩᱠᱚᱜᱼᱟ ᱾ ᱵᱟᱫᱽᱲᱟ, ᱵᱟᱹᱨᱫᱩᱲᱤᱡ ᱦᱚᱸ ᱢᱤᱫ ᱞᱮᱠᱟᱱ ᱪᱮᱬᱮ ᱜᱮ ᱾ ᱪᱮᱫᱟᱜ ᱥᱮ ᱩᱰᱟᱹᱣᱜ ᱟᱠᱚ ᱾ ᱱᱩᱠᱩ ᱦᱚᱸ ᱵᱟᱹᱲᱛᱤ ᱞᱮᱠᱟ ᱛᱮᱫᱚ ᱧᱤᱫᱟᱹ ᱵᱮᱲᱟ ᱜᱮᱠᱚ ᱩᱰᱩᱠᱚᱜᱼᱟ ᱾ ᱱᱩᱠᱩ ᱫᱚ ᱟᱫᱷᱟ ᱡᱟᱱᱣᱟ ᱛᱮᱦᱚᱸ ᱠᱚ ᱥᱮᱱᱚᱜᱼᱟ, ᱪᱮᱫᱟᱜ ᱥᱮ ᱱᱩᱠᱩ ᱪᱮᱬᱮ ᱞᱮᱠᱟ ᱠᱚ ᱩᱰᱟᱹᱣᱜ ᱨᱮᱦᱚᱸ, ᱱᱩᱠᱩᱣᱟᱜ ᱪᱮᱬᱮ ᱞᱮᱠᱟ ᱴᱷᱚᱱᱴᱟ ᱵᱟᱹᱱᱩᱜᱼᱟ, ᱱᱩᱠᱩᱣᱟᱜ ᱫᱚ ᱡᱟᱱᱣᱟ ᱞᱮᱠᱟ ᱢᱩᱥᱟᱹᱨ ᱟᱨ ᱰᱟᱴᱟ ᱛᱟᱦᱮᱸᱱᱟ ᱾ ᱜᱤᱫᱽᱨᱟᱹ ᱡᱟᱱᱟᱢ ᱞᱟᱹᱜᱤᱫ ᱵᱤᱞᱤ ᱵᱟᱠᱚ ᱵᱟᱡᱼᱟ, ᱡᱟᱱᱣᱟ ᱞᱮᱠᱟ ᱜᱤᱫᱽᱨᱟᱹ ᱫᱚᱠᱚ ᱡᱟᱱᱟᱢ ᱠᱚᱣᱟ ᱾ ᱱᱩᱠᱩ ᱫᱚᱠᱚ ᱩᱰᱟᱹᱣᱜ ᱨᱮᱦᱚᱸ ᱦᱚᱲᱢᱚ ᱨᱮ ᱤᱞ ᱫᱚ ᱵᱟᱹᱱᱩᱜ ᱛᱟᱠᱚᱣᱟ ᱾ ᱛᱤᱱᱟᱹᱝ ᱜᱟᱱ ᱟᱹᱥᱩᱞ ᱪᱮᱬᱮ, ᱡᱮᱞᱮᱠᱟ: ᱥᱤᱢ, ᱜᱮᱰᱮ, ᱱᱩᱠᱩ ᱫᱚ ᱪᱮᱬᱮ ᱡᱟᱹᱛ ᱠᱟᱱ ᱨᱮᱦᱚᱸ ᱠᱚ ᱩᱰᱟᱹᱣ ᱫᱚ ᱵᱟᱠᱚ ᱩᱰᱟᱹᱣᱜᱼᱟ ᱮᱴᱟᱜ ᱪᱮᱬᱮ ᱠᱚ ᱞᱮᱠᱟ ᱾
ᱦᱚᱲᱢᱚ ᱜᱚᱲᱦᱚᱱ ᱟᱨ ᱥᱟᱬᱮᱥ
ᱟᱫᱷᱟ ᱠᱷᱚᱱ ᱵᱟᱹᱲᱛᱤ ᱪᱮᱬᱮ ᱠᱚ ᱩᱰᱟᱹᱣ ᱫᱟᱲᱮᱭᱟᱜᱼᱟ, ᱡᱟᱦᱟᱸᱭ ᱩᱱᱠᱩ ᱫᱚ ᱥᱩᱨᱥᱩᱯᱩᱨ ᱡᱚᱛᱚ ᱡᱟᱝ ᱢᱮᱱᱟᱜ ᱡᱟᱱᱣᱟ ᱛᱷᱚᱠ ᱠᱷᱚᱱ ᱫᱚᱭ ᱵᱷᱮᱜᱟᱨ ᱠᱚᱣᱟ ᱾ ᱪᱮᱬᱮ ᱫᱚ ᱦᱟᱱᱟ ᱱᱷᱟᱣᱟ ᱠᱚ ᱡᱚᱢᱟ, ᱡᱮᱞᱮᱠᱟ ᱡᱚ, ᱵᱟᱦᱟ, ᱡᱟᱝ, ᱥᱮᱭᱟ ᱡᱤᱞ, ᱟᱨ ᱠᱟᱹᱴᱤᱡ ᱠᱟᱹᱴᱤᱡ ᱡᱟᱱᱣᱟ ᱦᱟᱞᱚ ᱠᱟᱛᱮ ᱠᱚ ᱡᱚᱢ ᱠᱚᱣᱟ ᱾
ᱵᱮᱡᱷᱟᱛᱩᱧ
ᱵᱮᱡᱷᱟᱛᱩᱧ ᱫᱚ ᱥᱟᱨᱱᱟ ᱫᱷᱚᱨᱚᱢ ᱥᱟᱱᱛᱟᱲ ᱠᱚᱣᱟᱜ ᱢᱤᱫ ᱞᱟᱠᱪᱟᱟᱨ ᱠᱟᱱᱟ ᱾
ᱱᱤᱠᱤᱛᱟ ᱫᱚᱛᱛᱟ
ᱱᱤᱠᱤᱛᱟ ᱫᱚᱛᱛᱟ (ᱡᱟᱱᱟᱢ ᱑᱓ ᱱᱚᱵᱷᱮᱢᱵᱚᱨ ᱑᱙᱙᱑ ) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱮᱠᱴᱨᱮᱥ ᱠᱟᱱᱟᱭ ᱾ ᱱᱚᱣᱟ ᱯᱷᱮᱢᱤᱱᱟ ᱢᱤᱥ ᱤᱱᱰᱤᱭᱟ ᱒᱐᱑᱒ ᱨᱮᱱᱟᱜ ᱯᱷᱟᱭᱤᱱᱞᱤᱥᱴ ᱠᱷᱚᱱ ᱫᱚ ᱢᱤᱫᱴᱟᱹᱝ ᱜᱮ ᱛᱟᱦᱮᱸ ᱠᱟᱱᱟᱭ ᱾ ᱩᱱᱤᱫᱚ ᱵᱳᱞᱤᱵᱩᱰ ᱨᱮ ᱟᱡᱟᱜ ᱮᱛᱚᱦᱚᱵ ᱯᱷᱤᱞᱢ ᱫᱚ ᱞᱮᱠᱟᱨ ᱦᱟᱢ ᱫᱤᱣᱟᱱᱟ ᱫᱤᱞ ᱠᱷᱚᱱ ᱛᱟᱦᱮᱸ ᱠᱟᱱᱟ ᱚᱠᱚᱭ ᱩᱱᱤᱫᱚ ᱜᱚᱲᱚ ᱤᱡ ᱯᱟᱴ (Role) ᱫᱮᱠᱷᱟᱣ ᱮᱫ ᱛᱟᱦᱮᱸᱫ ᱾ ᱩᱱᱤᱫᱚ ᱰᱨᱤᱢ ᱜᱟᱨᱞ ᱫᱮᱠᱷᱟᱣ ᱥᱟᱶᱛᱮ ᱴᱮᱞᱤᱵᱤᱡᱟᱱ ᱨᱮ ᱮᱛᱚᱦᱚᱵ ᱠᱮᱫᱼᱟ ᱾ ᱱᱚᱣᱟ ᱮᱠ ᱫᱩᱡᱮ ᱠᱮ ᱣᱟᱥᱛᱮ ᱟᱨ ᱟᱸᱪᱟᱞ ᱥᱨᱤᱣᱟᱥᱛᱟᱣ ᱨᱤᱱᱤᱡ ᱦᱚᱥᱤᱞ ᱨᱮ ᱥᱩᱢᱟᱱ ᱛᱤᱣᱟᱨᱤ ᱟᱜ ᱠᱟᱨᱤᱠᱴᱟᱨ (character) ᱞᱮᱠᱟᱛᱮ ᱵᱟᱰᱟᱭᱚᱜᱼᱟ ᱾ ᱱᱤᱛᱚᱜ ᱠᱟᱹᱡ ᱫᱤᱱ ᱦᱩᱭ ᱮᱱᱟ, ᱱᱚᱣᱟ ᱠᱚᱵᱤᱨ ᱥᱤᱝ ᱮ ᱫᱮᱠᱷᱟᱣ ᱠᱮᱫᱼᱟ ᱾
ᱯᱩᱭᱞᱩ ᱡᱤᱭᱚᱱ
ᱱᱤᱠᱤᱛᱟ ᱫᱚᱛᱛᱟ ᱟᱜ ᱡᱟᱱᱟᱢ ᱑᱓ ᱱᱚᱵᱷᱮᱢᱵᱚᱨ ᱑᱙᱙᱑ ᱨᱮ ᱫᱤᱞᱞᱤ ᱨᱮ ᱟᱱᱤᱞ ᱠᱩᱢᱟᱨ ᱫᱚᱛᱛᱟ ᱟᱨ ᱟᱞᱠᱟ ᱫᱚᱛᱛᱟ ᱟᱜ ᱚᱲᱟᱜ ᱨᱮ ᱦᱩᱭ ᱞᱮᱱᱟ ᱛᱟᱦᱮᱸᱫ ᱾ ᱩᱱᱤᱭᱤᱡ ᱢᱤᱫᱴᱟᱹᱝ ᱢᱤᱥᱨᱟ ᱢᱮᱱᱟᱭᱟ ᱱᱩᱭᱟᱜ ᱧᱩᱛᱩᱢ ᱫᱚ ᱚᱸᱠᱤᱛᱟ ᱫᱚᱛᱛᱟ ᱠᱟᱱᱟ ᱾ ᱡᱮᱞᱮᱠᱟ ᱵᱟᱵᱟ ᱫᱚ ᱥᱤᱧᱚᱛᱤᱭᱟᱹ ᱱᱮᱵᱷᱤ (Navy) ᱨᱮ ᱢᱤᱫᱴᱟᱹᱝ ᱱᱮᱵᱷᱟᱞ ᱚᱯᱷᱤᱥᱟᱨ (naval officer) ᱠᱟᱱᱟᱭ, ᱩᱱᱤᱫᱚ ᱟᱡᱟᱜ ᱟᱹᱰᱤ ᱜᱟᱱ ᱡᱤᱭᱚᱱ ᱵᱤᱥᱟᱠᱷᱟᱯᱟᱴᱱᱟᱢ, ᱢᱩᱢᱵᱟᱭ ᱟᱨ ᱠᱚᱪᱤ ᱨᱮ ᱛᱟᱦᱮᱸ ᱠᱟᱛᱮ ᱵᱤᱛᱟᱹᱣ ᱞᱮᱫᱼᱟ ᱾ ᱩᱱᱤᱫᱚ ᱟᱡᱟᱜ ᱥᱮᱪᱮᱫ ᱢᱩᱢᱵᱟᱭ ᱠᱷᱚᱱ ᱾ ᱱᱚᱣᱟ ᱥᱮᱸᱴ ᱡᱮᱵᱤᱭᱟᱨᱥ ᱵᱤᱨᱫᱟᱹᱜᱟᱲ, ᱢᱩᱢᱵᱟᱭ ᱠᱷᱚᱱ ᱠᱟᱹᱣᱰᱤ ᱜᱨᱮᱡᱩᱮᱴ ᱟᱠᱟᱫᱟ ᱾ .
᱒᱐᱑᱒–᱑᱔: ᱯᱷᱮᱢᱤᱱᱟ ᱟᱨ ᱵᱳᱞᱤᱵᱩᱰ ᱰᱮᱵᱭᱩᱴ
᱒᱐᱑᱒ ᱨᱮ, ᱫᱚᱛᱛᱟ ᱫᱚ ᱯᱷᱮᱢᱤᱱᱟ ᱢᱤᱥ ᱤᱱᱰᱤᱭᱟ ᱨᱮ ᱪᱟᱞᱟᱣ ᱮᱱᱟ ᱟᱨ ᱯᱷᱟᱭᱤᱱᱞᱤᱥᱴ ᱠᱷᱚᱱ ᱫᱚ ᱢᱤᱫᱴᱟᱝ ᱞᱮᱠᱟᱛᱮ ᱜᱟᱬᱜᱚ ᱮᱱᱟ ᱾ ᱛᱟᱭᱚᱢ ᱛᱮ, ᱩᱱᱤᱫᱚ ᱵᱚᱞᱤᱵᱩᱰ ᱨᱮ ᱨᱚᱢᱟᱱᱴᱤᱠ ᱠᱚᱢᱮᱰᱤ ᱞᱮᱠᱟᱨ ᱦᱟᱢ ᱫᱤᱣᱟᱱᱟ ᱫᱤᱞ (᱒᱐᱑᱔) ᱨᱮ ᱢᱤᱫ ᱵᱨᱤᱯᱷ ᱪᱟᱨᱤᱠᱴᱟᱨ (brief character) ᱥᱟᱶ ᱮᱛᱚᱦᱚᱵ ᱞᱮᱱᱟᱭ, ᱥᱮᱯᱷ ᱟᱞᱤ ᱠᱷᱟᱱ ᱤᱫᱤ ᱛᱮ ᱵᱮᱱᱟᱣ ᱟᱠᱟᱱᱟ, ᱯᱷᱤᱞᱢ ᱵᱳᱠᱥ ᱟᱹᱢᱟᱹᱞᱮᱛ ᱨᱮ ᱱᱟᱯᱟᱭ ᱫᱮᱠᱷᱟᱣ ᱞᱟᱹᱜᱤᱫ ᱛᱮ ᱵᱮᱠᱟᱨ ᱮᱱᱟ ᱾
᱒᱐᱑᱕–᱑᱘: ᱴᱮᱞᱤᱵᱤᱡᱟᱱ
᱒᱐᱑᱕ ᱨᱮ, ᱫᱚᱛᱛᱟ ᱫᱚ ᱞᱟᱭᱤᱯᱷ ᱳᱠᱮ ᱰᱨᱤᱢ ᱜᱟᱨᱞ – ᱮᱠ ᱞᱟᱰᱠᱤ ᱫᱤᱣᱟᱱᱤ ᱥᱤ ᱥᱟᱶᱛᱮ ᱴᱮᱞᱤᱵᱤᱡᱟᱱ ᱨᱮ ᱮᱛᱚᱦᱚᱵ ᱮᱱᱟ ᱾ ᱩᱱᱤᱫᱚ ᱥᱨᱚᱫᱫᱷᱟ ᱟᱨᱭᱟ ᱟᱨ ᱢᱚᱦᱥᱤᱱ ᱠᱷᱟᱱ ᱥᱟᱞᱟᱜ ᱫᱮᱠᱷᱟᱣ ᱠᱮᱫᱼᱟ ᱠᱤᱱ, ᱱᱚᱣᱟ ᱢᱤᱫ ᱢᱟᱨᱟᱝ ᱢᱟᱨᱟᱝ ᱠᱩᱠᱢᱩ ᱧᱮᱞᱤᱜ ᱮᱠᱴᱨᱮᱥ ᱞᱚᱠᱷᱢᱤ ᱢᱟᱛᱷᱩᱨ ᱟᱜ ᱯᱟᱴ (Role) ᱨᱮ ᱢᱮᱱᱟᱜᱼᱟ, ᱱᱩᱭ ᱠᱷᱟᱱ ᱟᱜ ᱪᱟᱨᱤᱠᱴᱟᱨ ᱥᱟᱶ ᱫᱩᱞᱟᱹᱲᱟ ᱾ ᱚᱱᱟᱫᱚ ᱱᱚᱵᱷᱮᱢᱵᱚᱨ ᱒᱐᱑᱕ ᱨᱮ ᱫᱮᱠᱷᱟᱣ ᱟᱲᱟᱜ ᱜᱤᱰᱤ ᱮᱱᱟ ᱾.
ᱥᱤᱨᱯᱷᱟᱹ
ᱱᱤᱠᱤᱛᱟ ᱫᱚᱛᱛᱟ ᱫᱚ ᱮᱠ ᱫᱩᱡᱮ ᱠᱮ ᱵᱷᱟᱥᱛᱮ ᱥᱤᱨᱤᱭᱟᱹᱞ ᱨᱮ ᱟᱹᱰᱤ ᱱᱟᱯᱟᱭ ᱡᱚᱲᱟᱣ ᱥᱟᱶ ᱞᱟᱹᱜᱤᱫ ᱛᱮ (ᱱᱟᱢᱤᱠ ᱯᱳᱞ ᱥᱟᱶᱛᱮ) ᱞᱟᱭᱚᱱᱥ ᱥᱚᱱᱟ ᱥᱤᱨᱯᱷᱟᱹ ᱡᱤᱴᱠᱟᱹᱨ ᱟᱫᱚ ᱦᱟᱥᱤᱞ ᱥᱤᱨᱤᱭᱟᱹᱞ ᱞᱟᱹᱜᱤᱫ ᱛᱮ ᱠᱩᱥᱤ ᱟᱠᱴᱨᱮᱥ ᱥᱚᱱᱟ ᱥᱤᱨᱯᱷᱟᱹ ᱡᱤᱛᱠᱟᱹᱨ ᱟᱠᱟᱱᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱥᱤᱧᱚᱛᱤᱭᱟᱹ ᱯᱷᱤᱞᱢ ᱮᱠᱴᱨᱮᱥ ᱠᱚ ᱛᱷᱚᱠ:ᱥᱤᱧᱚᱛᱤᱭᱟᱹ ᱴᱮᱞᱤᱵᱤᱡᱟᱱ ᱮᱠᱴᱨᱮᱥ ᱠᱚ
ᱵᱟᱨᱤᱭᱟᱲ ᱥᱚᱨᱮᱱ
ᱵᱟᱨᱤᱭᱟᱲ ᱥᱚᱨᱮᱱ ᱫᱚ ᱢᱤᱫ ᱥᱮᱨᱮᱧ ᱚᱱᱚᱞᱤᱭᱟᱹ ᱠᱟᱱᱟᱭ᱾ ᱑᱘᱗᱑ ᱥᱮᱨᱢᱟ ᱨᱮ ᱡᱷᱩᱱᱠᱤ ᱟᱛᱳ ᱨᱮᱭ ᱡᱟᱱᱟᱢ ᱞᱮᱱᱟ᱾ ᱟᱡᱟᱜ ᱚᱞᱟᱜ ᱥᱮᱨᱮᱧ ᱠᱚ ᱤᱥᱟᱹᱭ ᱢᱤᱥᱚᱱ ᱠᱷᱚᱱ ᱯᱟᱨᱥᱟᱞᱚᱜ ᱠᱟᱱ ᱥᱮᱨᱮᱧ ᱯᱩᱛᱷᱤ ᱨᱮ ᱴᱷᱟᱶ ᱮ ᱧᱟᱢ ᱟᱠᱟᱫᱟ᱾ ᱵᱟᱨᱤᱭᱟᱲ ᱥᱚᱨᱮᱱ ᱫᱚ ᱦᱚᱲ ᱦᱚᱯᱚᱱ ᱨᱮᱱ ᱯᱮᱲᱟ ᱟᱨ ᱯᱮᱲᱟᱦᱚᱲ ᱯᱟᱛᱷᱟᱢ ᱨᱮᱦᱚᱸᱭ ᱚᱞ ᱟᱠᱟᱫᱟ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱥᱟᱱᱛᱟᱲ ᱛᱷᱚᱠ: ᱥᱟᱱᱛᱟᱲᱤ ᱚᱱᱚᱞᱤᱭᱟᱹ ᱛᱷᱚᱠ: ᱥᱟᱱᱛᱟᱲ ᱚᱱᱚᱞᱤᱭᱟᱹ ᱛᱷᱚᱠ: ᱢᱤᱥᱚᱱᱟᱨᱤ ᱡᱩᱜᱽ ᱨᱮᱱ ᱚᱱᱚᱞᱤᱭᱟᱹ ᱛᱷᱚᱠ: ᱑᱘᱗᱑ ᱥᱮᱨᱢᱟ ᱨᱮ ᱡᱟᱱᱟᱢ
ᱚᱢᱨᱤᱛᱟ ᱯᱨᱤᱛᱚᱢ
ᱚᱢᱨᱤᱛᱟ ᱯᱨᱤᱛᱚᱢ (ᱡᱟᱱᱟᱢ : ᱓᱑ ᱚᱜᱚᱥᱴ ᱑᱙᱑᱙ - ᱓᱑ ᱚᱠᱴᱚᱵᱚᱨ ᱒᱐᱐᱕ ) ᱢᱤᱫ ᱥᱤᱧᱚᱛᱤᱭᱟ ᱩᱯᱱᱭᱚᱥᱠᱟᱨ, ᱯᱟᱨᱟᱜᱽᱨᱟᱯᱷᱟᱨ ᱟᱨ ᱚᱱᱚᱬᱦᱤᱭᱟ ᱦᱚᱸ ᱛᱟᱦᱮᱸ ᱠᱟᱱᱟᱭ, ᱡᱟᱦᱟᱸᱭ ᱯᱚᱧᱡᱟᱵᱤ ᱟᱨ ᱦᱤᱱᱫᱤ ᱛᱮ ᱚᱞ ᱞᱮᱫ ᱛᱟᱦᱮᱱᱟᱭ ᱾ ᱩᱱᱤ ᱫᱚ ᱯᱩᱭᱞᱩ ᱫᱷᱟᱣ ᱛᱤᱨᱞᱟᱹ ᱯᱚᱧᱡᱟᱵᱤ ᱚᱱᱚᱞᱤᱭᱟᱹ, ᱯᱨᱚᱜᱽᱯᱷᱟᱨ ᱟᱨ ᱯᱚᱧᱡᱟᱵᱤ ᱯᱟᱹᱨᱥᱤ ᱨᱤᱱᱤᱡ ᱒᱐ ᱟᱱᱟᱜ ᱥᱟᱭᱟᱶᱟᱫᱤ ᱚᱜᱽᱨᱟᱬᱤ ᱨᱤᱱᱤᱡ ᱚᱱᱚᱬᱦᱤᱭᱟ ᱢᱮᱱᱛᱮ ᱢᱟᱱᱟᱣᱜ ᱠᱟᱱᱟᱭ, ᱡᱟᱦᱟᱸᱭ ᱫᱚ ᱥᱤᱧᱚᱛ ᱼ ᱯᱟᱠᱤᱥᱛᱟᱱ ᱥᱤᱢᱟ ᱨᱮᱱᱟᱜ ᱵᱟᱱᱟᱨ ᱥᱮᱫ ᱠᱷᱚᱱ ᱥᱚᱢᱟᱱ ᱨᱩᱯ ᱠᱷᱚᱱ ᱜᱮ ᱫᱩᱯᱩᱞᱟᱹᱲ ᱢᱮᱱᱟᱜ -ᱟ ᱾  ᱛᱭᱨᱩᱭ ᱫᱚᱥᱚᱠ ᱠᱷᱚᱱ ᱜᱮ ᱵᱟᱹᱲᱛᱤ ᱠᱷᱟᱱᱟᱜ ᱠᱟᱹᱴᱤ ᱦᱚᱨᱟ ᱠᱚ ᱥᱟᱶ, ᱩᱱᱤ ᱫᱚ ᱚᱱᱚᱞᱤᱭᱟᱹ, ᱠᱚᱛᱷᱟ, ᱟᱛᱢᱚᱠᱚᱛᱷᱟ, ᱯᱨᱚᱜᱽᱯᱷᱟ, ᱯᱚᱧᱡᱟᱵᱤ ᱦᱚᱲ ᱥᱮᱨᱮᱧ ᱠᱚ ᱨᱮᱱᱟᱜ ᱢᱤᱫ ᱜᱟᱫᱮᱞ ᱟᱨ ᱢᱤᱫ ᱟᱛᱢᱚᱠᱚᱛᱷᱟ ᱨᱮᱱᱟᱜ ᱑᱐᱐ ᱠᱷᱚᱱ ᱵᱟᱹᱲᱛᱤ ᱯᱚᱛᱚᱵ ᱨᱮᱱᱟᱜ ᱩᱛᱯᱚᱫᱚᱬ ᱦᱩᱭᱭ-ᱟ, ᱡᱟᱦᱟᱸ ᱫᱚ ᱥᱟᱱᱟᱢ ᱥᱤᱧᱚᱛ ᱟᱨ ᱵᱤᱫᱮᱥᱤ ᱯᱟᱹᱨᱥᱤᱛᱮ ᱜᱮ ᱛᱚᱨᱚᱡᱚᱢᱟ ᱦᱩᱭᱩᱜ ᱠᱟᱱᱟ ᱾
ᱩᱯᱨᱩᱢ
ᱚᱢᱨᱤᱛᱟ ᱯᱨᱤᱛᱚᱢ ᱟᱜ ᱡᱟᱱᱟᱢ ᱫᱚ ᱑᱙᱑᱙ ᱨᱮ ᱯᱚᱧᱡᱟᱵᱽ ᱨᱤᱱᱤᱡ ᱢᱚᱸᱲᱤ ᱵᱚᱦᱟᱧᱩᱫᱽᱫᱤᱱ ᱨᱮ ᱚᱢᱨᱤᱛ ᱠᱳᱣᱨ ᱨᱮᱱᱟᱜ ᱨᱩᱯ ᱨᱮ ᱦᱩᱭ ᱞᱮᱱ ᱛᱟᱦᱮᱸ ᱠᱟᱱᱟ, ᱨᱟᱡᱽ ᱵᱤᱵᱤ ᱟᱜ ᱥᱟᱶ ᱛᱮ ᱢᱤᱫ‌‌ ᱟᱥᱲᱟ ᱢᱟᱪᱮᱫ ᱟᱨ ᱠᱚᱨᱛᱟᱨ ᱥᱤᱝ ᱦᱤᱛ ᱛᱮ ᱛᱟᱦᱮᱸ ᱠᱟᱱᱟ ᱾
ᱚᱢᱨᱤᱛᱟ ᱯᱨᱤᱛᱚᱢ ᱟᱜ ᱡᱟᱱᱟᱢ ᱫᱚ ᱑᱙᱑᱙ ᱨᱮ ᱯᱚᱧᱡᱟᱵᱽ ᱨᱤᱱᱤᱡ ᱢᱚᱸᱲᱤ ᱵᱚᱦᱟᱧᱩᱫᱽᱫᱤᱱ ᱨᱮ ᱚᱢᱨᱤᱛ ᱠᱳᱣᱨ ᱨᱮᱱᱟᱜ ᱨᱩᱯ ᱨᱮ ᱦᱩᱭ ᱞᱮᱱ ᱛᱟᱦᱮᱸ ᱠᱟᱱᱟ, ᱨᱟᱡᱽ ᱵᱤᱵᱤ ᱟᱜ ᱥᱟᱶ ᱛᱮ ᱢᱤᱫ‌‌ ᱟᱥᱲᱟ ᱢᱟᱪᱮᱫ ᱟᱨ ᱠᱚᱨᱛᱟᱨ ᱥᱤᱝ ᱦᱤᱛ ᱛᱮ ᱛᱟᱦᱮᱸ ᱠᱟᱱᱟ ᱾ ᱨᱟᱡᱽ ᱵᱤᱵᱤ ᱟᱜ ᱥᱩᱢᱩᱝ ᱢᱤᱫ ᱜᱤᱫᱟᱹᱨ ᱛᱟᱦᱮᱸ ᱠᱟᱱᱟᱭ ᱡᱟᱦᱟᱸᱭ ᱟᱥᱲᱟ ᱢᱟᱪᱮᱫ ᱟᱨ ᱠᱟᱨᱛᱟᱨ ᱥᱤᱝ ᱡᱤᱛᱠᱟᱹᱨ ᱛᱟᱦᱮᱸ ᱠᱟᱱᱟᱭ, ᱡᱟᱦᱟᱸᱭ ᱢᱤᱫ ᱚᱱᱚᱞᱤᱭᱟᱹ ᱛᱟᱦᱮᱸ ᱠᱟᱱᱟᱭ, ᱢᱤᱫ ᱵᱤᱫᱽᱣᱟᱱ ᱛᱟᱦᱮᱸ ᱠᱟᱱᱟᱭ ᱵᱽᱨᱟᱡᱽᱢᱚᱦᱚᱱ ᱯᱟᱹᱨᱥᱤ, ᱟᱨ ᱢᱤᱫ ᱥᱟᱶᱛᱮᱫᱤᱭᱟ ᱯᱚᱛᱨᱤᱠᱟ ᱥᱚᱢᱯᱟᱫᱚᱠ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱚᱢᱨᱤᱛᱟ ᱯᱨᱤᱛᱚᱢ
ᱟᱦᱳᱢ ᱡᱟᱹᱛᱤ
ᱟᱦᱩᱢ ᱥᱮ ᱯᱷᱟᱱ ᱴᱟᱭ ᱟᱦᱩᱢ  ᱡᱟᱹᱛᱤ (ᱪᱟᱱᱤᱥ ᱯᱟᱹᱨᱥᱤ:傣 阿洪 族 ᱤᱝᱨᱟᱹᱡᱤ: Ahom, ᱟᱥᱟᱢᱤᱥ: ফান টাই আহোম, ᱛᱷᱟᱭ: ไทอาหม Tai Ahom) ᱫᱚ ᱟᱥᱟᱢ ᱟᱨ ᱚᱨᱩᱱᱟᱪᱚᱞ ᱯᱨᱚᱫᱮᱥ ᱯᱚᱱᱚᱛ ᱨᱮᱱ ᱠᱚ ᱜᱤᱨᱟᱹ ᱵᱟᱥ ᱟᱠᱟᱱ, ᱠᱚᱧᱮ ᱥᱟᱢᱟᱝ ᱥᱤᱧᱚᱛ ᱨᱮᱱ ᱴᱟᱭ ᱜᱩᱥᱴᱤ ᱨᱮᱱ ᱢᱤᱫᱴᱟᱹᱝ ᱢᱟᱨᱟᱝ ᱡᱟᱹᱛᱤ ᱠᱟᱱᱟ ᱠᱚ ᱾ ᱱᱩᱠᱩ ᱫᱚ ᱪᱤᱱ ᱫᱤᱥᱚᱢ ᱨᱮᱭᱟᱜ ᱭᱩᱱᱟᱱ ᱯᱚᱱᱚᱛ ᱨᱮᱭᱟᱜ ᱪᱤᱯᱟ ᱪᱚᱝ ᱯᱟᱱᱱᱟ ᱴᱚᱴᱦᱟ ᱨᱮᱱ ᱨᱟᱡᱽ ᱦᱚᱯᱚᱱ ᱥᱟᱣᱞᱩᱝ ᱥᱩᱠᱟᱯᱷᱟ ᱥᱟᱶ ᱑᱒᱒᱘ ᱥᱮᱨᱢᱟ ᱨᱮ ᱙᱐᱐᱐ ᱟᱦᱩᱢ ᱨᱮᱱ ᱵᱚᱸᱥ ᱵᱩᱫᱟᱹ ᱠᱟᱱᱟ ᱠᱚ ᱾ ᱱᱩᱠᱩ ᱫᱚ ᱟᱢᱫᱟᱡᱽ ᱖᱑᱐ ᱥᱮᱨᱢᱟ ᱟᱥᱟᱢ ᱨᱮ ᱠᱚ ᱨᱟᱡᱽ ᱞᱮᱱᱟ ᱾ ᱟᱦᱩᱢ ᱟᱹᱲᱟᱹ ᱨᱮᱭᱟᱜ ᱢᱮᱱᱮᱛ ᱟᱥᱟᱢ ᱨᱮᱭᱟᱜ ᱞᱚᱠᱟᱞ ᱯᱟᱹᱨᱥᱤ ᱛᱮ ᱴᱟᱭ ᱦᱚᱲ ᱾ ᱱᱩᱠᱩ ᱫᱚ ᱟᱥᱟᱢ ᱯᱚᱱᱚᱛ ᱨᱮᱱᱟᱜ ᱜᱚᱞᱟᱜᱷᱟᱴ, ᱡᱚᱨᱦᱟᱴ,ᱥᱤᱵᱽ ᱥᱟᱜᱚᱨ, ᱰᱤᱵᱽᱨᱩᱜᱚᱲ,ᱞᱚᱠᱷᱤᱢ ᱯᱩᱨ,ᱛᱤᱱᱤᱥᱩᱠᱤᱭᱟ ᱟᱨ ᱠᱟᱨᱵᱤ ᱟᱝᱞᱚᱝ ᱦᱚᱱᱚᱛ ᱠᱚ ᱨᱮ ᱜᱤᱨᱟᱹ ᱵᱟᱥ ᱟᱠᱟᱱ ᱢᱮᱱᱟᱜ ᱠᱚᱣᱟ ᱾ ᱱᱤᱭᱟᱹ ᱪᱟᱜᱷᱟ ᱜᱮ ᱛᱟᱭᱚᱢ ᱫᱟᱨᱟᱢ ᱟᱦᱚᱢ ᱧᱩᱛᱩᱢ ᱛᱮ ᱠᱚ ᱱᱟᱢ ᱰᱟᱠ ᱮᱱᱟ ᱾ ᱟᱦᱩᱢ ᱫᱚ ᱟᱠᱚ ᱛᱮ ᱛᱷᱟᱢ-ᱴᱟᱭ ᱠᱚ ᱞᱟᱹᱭᱚᱜᱚᱜᱼᱟ ᱾
ᱚᱢᱚᱱ
ᱟᱦᱩᱢ ᱠᱚ ᱯᱟᱹᱦᱤᱞ ᱫᱚ ᱴᱟᱭ ᱢᱮᱱ ᱛᱮ ᱠᱚ ᱩᱯᱨᱩᱢᱚᱜ ᱠᱟᱱ ᱛᱟᱦᱮᱸ ᱠᱟᱱᱟ ᱾ ᱢᱮᱱ ᱠᱷᱟᱱ ᱱᱚᱸᱰᱮᱱ ᱠᱚ ᱦᱚᱲ ᱫᱚ ᱩᱱᱠᱩ ᱵᱟᱠᱚ ᱦᱟᱨᱟᱣ ᱫᱟᱲᱮᱭᱟ ᱠᱚ ᱠᱟᱱ ᱛᱟᱦᱮᱸ ᱠᱟᱛᱮ ᱚᱥᱚᱢ ᱥᱮ ᱟᱦᱚᱢ, ᱥᱮ ᱚᱦᱚᱢ ᱥᱮ ᱚᱥᱚᱢ ᱠᱚ ᱦᱚᱦᱚ ᱟᱠᱚ ᱠᱟᱱ ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱟᱹᱲᱟᱹ ᱜᱮ ᱵᱟᱹᱲᱛᱤ ᱠᱟᱛᱮ ᱟᱦᱩᱢ ᱦᱩᱭ ᱮᱱᱟ, ᱢᱮᱱ ᱠᱷᱟᱱ ᱟᱦᱩᱢ ᱡᱟᱹᱛᱤ ᱟᱨ ᱟᱦᱩᱢ ᱥᱚᱝᱜᱚᱴᱷᱚᱱ ᱫᱚ ᱱᱤᱛ ᱦᱚᱸ ᱟᱠᱚ ᱛᱮ ᱴᱟᱭ ᱜᱮ ᱩᱯᱨᱩᱢ ᱠᱚ ᱮᱢᱼᱟ ᱾ ᱱᱩᱠᱩ ᱥᱟᱥᱚᱱ ᱞᱮᱫ ᱴᱚᱴᱷᱟ ᱫᱚ ᱟᱥᱟᱢ ᱥᱮ ᱚᱦᱚᱢ ᱜᱮ ᱠᱚ ᱢᱮᱛᱟᱣᱟᱜ ᱠᱟᱱ ᱛᱟᱦᱮᱸᱱᱟ ᱾ ᱥᱚᱝᱠᱚᱨ ᱫᱮᱣ ᱦᱚᱸ ᱟᱦᱩᱢ ᱠᱚ ᱚᱦᱚᱢ ᱢᱩᱞᱩᱠ ᱢᱮᱱ ᱛᱮ ᱢᱮᱛᱟᱣᱟᱠᱚ ᱠᱟᱱ ᱛᱟᱦᱮᱸ ᱠᱟᱱᱟ ᱟᱨ ᱢᱚᱜᱚᱞ ᱦᱚᱸ ᱱᱩᱠᱩ ᱫᱚ ᱟᱥᱟᱢ ᱜᱮ ᱠᱚ ᱢᱮᱛᱟᱣᱟᱠᱚ ᱠᱟᱱ ᱛᱟᱦᱮᱸᱱᱟ, ᱮᱠᱷᱮᱱ ᱚᱱᱟ ᱴᱚᱞᱟ ᱦᱚᱲ ᱜᱮ ᱟᱦᱚᱢ ᱫᱚ ᱠᱚ ᱢᱮᱛᱟᱣᱟᱠᱚ ᱠᱟᱱ ᱛᱟᱦᱮᱱᱟ ᱾
ᱜᱤᱨᱟᱹᱵᱟᱥ
ᱯᱟᱹᱦᱤᱞ ᱨᱮ ᱴᱟᱭ ᱟᱦᱩᱢ ᱨᱮᱱ ᱵᱟᱨᱭᱟ ᱠᱚᱲᱟ ᱦᱚᱯᱚᱱ ᱢᱩᱝ ᱯᱷᱤ ᱟᱨ ᱢᱩᱝ ᱨᱤ ᱫᱚ ᱢᱩᱝ ᱢᱟᱣ ᱧᱩᱛᱩᱢ ᱟᱱ ᱟᱹᱛᱳ ᱠᱤᱱ ᱵᱮᱨᱮᱫ ᱨᱟᱠᱟᱵ ᱞᱮᱜᱼᱟ (ᱱᱟᱦᱟᱜ ᱫᱚ ᱱᱚᱶᱟ ᱴᱷᱟᱶ ᱜᱮ ᱪᱤᱱ ᱫᱤᱥᱚᱢ ᱨᱮᱱᱟᱜ ᱪᱤᱯ-ᱪᱚᱝ-ᱯᱟᱱᱱ ᱥᱮ Xishuangbanna, ᱫᱮᱝ ᱫᱟᱭ ᱟᱹᱯᱹᱱᱟᱹᱛ ᱴᱷᱟᱶ ᱟᱨ ᱨᱩᱭᱞᱤ ᱨᱮ ᱯᱟᱲᱟᱣᱜ ᱠᱟᱱᱟ)।ᱨᱟᱡᱟᱨᱤ ᱨᱮ ᱪᱮᱛᱟᱱ ᱜᱟᱜᱚᱡᱽ ᱛᱟᱦᱮᱸ ᱠᱟᱱ ᱪᱩᱠᱟᱯᱷᱟ ᱧᱩᱛᱩᱢ ᱟᱱ ᱡᱩᱣᱟᱹᱱ ᱫᱚ ᱯᱟᱪᱮ ᱥᱮᱡ ᱥᱮᱱ ᱠᱟᱛᱮ ᱱᱟᱣᱟ ᱨᱟᱡᱚᱥᱴᱷᱤ ᱵᱮᱱᱟᱣ ᱨᱮᱭᱟᱜ ᱮ ᱢᱚᱱ ᱥᱩᱵᱟᱹ ᱞᱮᱫᱼᱟ ৷ ᱑᱒᱒᱘ ᱥᱮᱨᱢᱟ ᱨᱮ ᱟᱢᱫᱟᱡᱽ ᱙᱐᱐᱐ ᱦᱚᱲᱟᱱ ᱛᱮ ᱵᱨᱚᱦᱢᱚᱯᱩᱛᱨᱚ ᱵᱮᱰᱟ ᱠᱚ ᱵᱚᱞᱚ ᱞᱮᱱᱟ ᱾ ᱩᱱᱤ ᱫᱚ ᱥᱟᱞᱤ ᱪᱟᱥ ᱟᱨ ᱱᱟᱜᱟᱢ ᱚᱞᱚᱜ ᱨᱮᱭᱟᱜ ᱥᱮᱨᱣᱟ ᱦᱚᱸᱭ ᱟᱹᱜᱩ ᱛᱚᱨᱟ ᱞᱮᱫᱼᱟ ᱾ ᱩᱱᱠᱩ ᱫᱚ ᱟᱠᱚ ᱛᱮ ᱵᱨᱚᱦᱢᱚᱯᱩᱛᱨᱚ ᱵᱮᱰᱟ ᱟᱨ ᱫᱤᱠᱷᱳᱣ ᱜᱟᱰᱟ ᱨᱮᱭᱟᱜ ᱦᱤᱸᱥ ᱨᱮ ᱠᱚ ᱜᱤᱨᱟᱹᱵᱟᱥ ᱞᱮᱱᱟ ᱾ ᱱᱟᱦᱟᱜ ᱫᱚ ᱱᱚᱶᱟ ᱴᱷᱟᱶ ᱨᱮ ᱟᱹᱰᱤ ᱟᱭᱢᱟ ᱟᱦᱩᱢ ᱜᱩᱥᱴᱷᱤ ᱠᱚ ᱧᱮᱞ ᱧᱟᱢᱚᱜ ᱠᱟᱱᱟ ᱾
ᱟᱥᱟᱢ ᱯᱚᱱᱚᱛ ᱵᱮᱱᱟᱣ
ᱪᱟᱣᱞᱚᱝ ᱫᱚ ᱟᱥᱟᱢ ᱨᱮᱭᱟᱜ ᱟᱭᱢᱟ ᱡᱟᱭᱜᱟ ᱧᱮᱞ ᱟᱹᱪᱩᱨ ᱞᱮᱫᱼᱟ ᱾ ᱩᱱᱤ ᱫᱚ ᱵᱚᱨᱟᱦᱤ ᱟᱨ ᱢᱚᱨᱟᱱ ᱛᱩᱞᱩᱡ ᱮ ᱜᱟᱯᱟᱛᱮ ᱞᱮᱱᱟ ᱾ ᱱᱚᱸᱰᱮᱱ ᱠᱚ ᱛᱤᱵᱽᱵᱚᱛᱤ ᱵᱚᱨᱢᱤ ᱵᱚᱨᱟᱦᱤ ᱵᱟᱯᱞᱟ ᱥᱟᱹᱜᱟᱹᱭ ᱮ ᱛᱚᱯᱚᱞ ᱞᱮᱫᱼᱟ, ᱢᱮᱱ ᱠᱷᱟᱱ ᱢᱚᱨᱟᱱ ᱫᱚ ᱟᱠᱚᱣᱟᱜ ᱵᱷᱮᱱᱮᱜᱟᱨ ᱨᱟᱠᱷᱟ ᱠᱚ ᱵᱮᱱᱟᱣ ᱞᱮᱫᱼᱟ ᱾ ᱪᱩᱠᱟᱯᱷᱟ ᱫᱚ ᱑᱒᱕᱓ ᱨᱮ ᱥᱮ ᱟᱨᱭᱚᱫᱚᱭ ᱧᱩᱛᱩᱢᱟᱱ ᱢᱤᱫᱴᱟᱹᱝ ᱱᱟᱝᱜᱽᱨᱟᱦᱟᱭ ᱵᱮᱨᱮᱫ ᱞᱮᱫᱼᱟ, ᱚᱠᱟ ᱫᱚ ᱛᱟᱭᱚᱢ ᱫᱟᱨᱟᱢ ᱚᱱᱟ ᱜᱮ ᱥᱚᱨᱟᱭ ᱫᱮᱣ ᱨᱟᱡᱽᱜᱟᱲ ᱠᱚ ᱧᱩᱛᱩᱢ ᱠᱮᱫᱼᱟ ᱾
ᱫᱷᱚᱨᱚᱢ
ᱟᱦᱩᱢ ᱫᱷᱚᱨᱚᱢ ᱫᱚ ᱴᱟᱭ ᱟᱦᱩᱢ ᱠᱚᱣᱟᱜ ᱢᱤᱫᱴᱟᱹᱝ ᱥᱮᱨᱣᱟ ᱫᱷᱚᱨᱚᱢ ᱠᱟᱱᱟ ᱾ ᱱᱚᱣᱟ ᱫᱷᱚᱨᱚᱢ ᱵᱚᱸᱜᱟ ᱨᱮᱮ ᱟᱥᱚᱠᱟᱭ ᱛᱮ ᱦᱟᱯᱲᱟᱢ ᱠᱚ ᱫᱮᱣᱟ ᱥᱮᱣᱟ (ᱯᱷᱤ ᱫᱟᱢ) ᱟᱠᱚᱣᱟ ᱟᱨ ᱚᱱᱟ ᱥᱟᱶᱛᱮ ᱱᱚᱣᱟ ᱨᱮ ᱛᱟᱣ ᱟᱨ ᱵᱩᱫᱷᱩ ᱫᱷᱚᱨᱚᱢ ᱨᱮᱭᱟᱜ ᱦᱚᱸ ᱮᱞᱟᱝ-ᱚᱨᱥᱚᱝ ᱢᱮᱱᱟᱜᱼᱟ ᱾ ᱴᱟᱭ ᱟᱦᱩᱢ ᱠᱚᱣᱟᱜ ᱥᱮᱨᱣᱟ ᱯᱟᱹᱛᱤᱭᱟᱹᱣ ᱞᱮᱠᱟ ᱛᱮ, ᱟᱦᱩᱢ ᱨᱮ ᱦᱟᱯᱲᱟᱢ ᱵᱚᱝᱜᱟ ᱯᱷᱟ-ᱛᱩ-ᱥᱤᱝ (ᱯᱷᱟ=ᱥᱮᱨᱢᱟ, ᱛᱩ=ᱢᱤᱫᱴᱟᱹᱝ, ᱥᱤᱝ=ᱞᱟᱯᱷᱟᱝ; ᱢᱤᱫᱴᱟᱹᱝ ᱥᱚᱨᱮᱥ ᱵᱚᱝᱜᱟ, ᱥᱮ ᱯᱷᱟᱼᱞᱟᱭ ᱵᱮᱛ ᱦᱚᱸ ᱠᱚ ᱢᱮᱛᱟᱣᱟᱭ ᱠᱟᱱᱟ) ᱚᱠᱚᱭ ᱦᱚᱛᱮ ᱛᱮ ᱜᱚᱴᱟ ᱫᱷᱟᱹᱨᱛᱤ ᱥᱤᱨᱡᱟᱹᱣ ᱟᱠᱟᱱᱟ ᱾
ᱥᱟ.ᱠᱷᱭᱟ.ᱛ
ᱛᱷᱚᱠ:ᱡᱟᱹᱛᱤ
ᱢᱟᱱᱜᱚ (ᱡᱟᱢᱥᱮᱫᱽᱯᱩᱨ)
ᱢᱟᱱᱜᱚ ᱫᱚ ᱢᱩᱬ ᱥᱚᱦᱚᱨ ᱡᱟᱢᱥᱮᱫᱽᱯᱩᱨ ᱨᱮᱱᱟᱜ ᱴᱷᱟᱶ ᱤᱫᱤ ᱛᱮ ᱵᱤᱨᱚᱫᱽ ᱥᱚᱨᱠᱟᱨ ᱞᱮᱠᱟᱛᱮ ᱢᱤᱫ 'ᱥᱚᱦᱚᱨ' ᱨᱮᱱᱟᱜ ᱧᱟᱢ ᱠᱟᱛᱮ ᱾ ᱱᱚᱣᱟ ᱢᱤᱫ ᱱᱚᱴᱤᱯᱷᱤᱞᱰ ᱮᱨᱤᱭᱟ ᱠᱟᱱᱟ ᱱᱚᱣᱟ ᱟᱡᱟᱜ ᱱᱚᱴᱤᱯᱷᱤᱞᱰ ᱮᱨᱤᱭᱟ ᱠᱩᱢᱩᱴ, ᱢᱟᱱᱜᱚ ᱱᱚᱴᱤᱯᱷᱤᱞᱰ ᱴᱚᱴᱷᱟ ᱠᱩᱢᱩᱴ (MNAC) ᱤᱫᱤ ᱛᱮ ᱪᱟᱪᱞᱟᱜ ᱠᱟᱱᱟ ᱾ ᱵᱤᱡᱽᱞᱤ ᱥᱮᱵᱟ ᱯᱚᱱᱚᱛ ᱤᱫᱤ ᱛᱮ ᱪᱟᱪᱞᱟᱣ ᱵᱤᱡᱽᱞᱤ ᱵᱳᱨᱰ, JSEB ᱤᱫᱤ ᱛᱮ ᱠᱟᱹᱢᱤ ᱠᱟᱱᱟ ᱾
ᱦᱚᱲ ᱮᱞ
᱒᱐᱑᱑ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱢᱟᱱᱜᱚ ᱨᱤᱱ ᱦᱚᱲ ᱮᱞ ᱓᱑᱖,᱘᱗᱔ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱠᱚᱲᱟ ᱟᱜ ᱦᱚᱲ ᱮᱞ ᱕᱓% ᱟᱨ ᱛᱤᱨᱞᱟᱹ ᱟᱜ ᱔᱗% ᱢᱮᱱᱟᱜᱼᱟ ᱾ ᱢᱟᱱᱜᱚ ᱨᱮᱱᱟᱜ ᱥᱮᱪᱮᱫ ᱫᱚᱨ ᱘᱖.᱖᱒% ᱢᱮᱱᱟᱜᱼᱟ, ᱱᱚᱣᱟ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱕᱙.᱕% ᱠᱷᱚᱱ ᱰᱮᱦᱮᱨ ᱜᱮᱭᱟ : ᱠᱚᱲᱟ ᱟᱜ ᱥᱮᱪᱮᱫ ᱙᱑.᱕᱖% ᱢᱮᱱᱟᱜᱼᱟ, ᱟᱨ ᱛᱤᱨᱞᱟᱹ ᱟᱜ ᱘᱑.᱒᱙% ᱢᱮᱱᱟᱜᱼᱟ ᱾ ᱢᱟᱱᱜᱚ ᱨᱮ, ᱑᱒% ᱦᱚᱲ ᱮᱞ ᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚ ᱢᱮᱱᱟᱜ ᱠᱚᱣᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱥᱟᱢᱟᱝ ᱥᱤᱝᱵᱷᱩᱢ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ ᱛᱷᱚᱠ:ᱡᱟᱢᱥᱮᱫᱽᱯᱩᱨ
ᱵᱟᱵᱩᱨᱟᱢ ᱵᱮᱧᱡᱟᱢᱤᱱ ᱥᱚᱨᱮᱱ
ᱵᱟᱵᱩᱨᱟᱢ ᱵᱮᱧᱡᱟᱢᱤᱱ ᱥᱚᱨᱮᱱ ᱫᱚ ᱥᱟᱱᱛᱟᱲᱤ ᱥᱟᱶᱦᱮᱫ ᱨᱮᱭᱟᱜ ᱢᱤᱥᱚᱱᱟᱨᱤ ᱡᱩᱜᱽ ᱨᱮᱱ ᱢᱤᱫ ᱚᱱᱚᱞᱤᱭᱟᱹ ᱠᱟᱱᱟᱭ᱾ ᱥᱟᱱᱛᱟᱲᱤ ᱥᱟᱶᱦᱮᱫ ᱨᱮ ᱱᱩᱭ ᱫᱚ ᱵᱤ.ᱵᱤ.ᱥᱚᱨᱮᱱ ᱧᱩᱛᱩᱢ ᱛᱮᱜᱮ ᱡᱟᱹᱥᱛᱤᱭ ᱵᱟᱲᱟᱭᱚᱜᱼᱟ᱾ ᱑᱘᱖᱔ ᱥᱮᱨᱢᱟ ᱨᱮ ᱦᱟᱡᱟᱨᱤᱵᱟᱜᱽ ᱨᱮᱭᱟᱜ ᱰᱩᱢᱩᱨᱤᱭᱟᱹ ᱟᱹᱛᱩ ᱨᱮᱭ ᱡᱟᱱᱟᱢ ᱞᱮᱱᱟ᱾
ᱮᱴᱟᱜ ᱠᱟᱹᱢᱤ ᱠᱚ
ᱵᱟᱰᱟᱭ ᱧᱟᱢᱚᱜ ᱠᱟᱱᱟ ᱵᱟᱵᱩᱨᱟᱢ ᱵᱮᱧᱡᱟᱢᱤᱱ ᱥᱚᱨᱮᱱ ᱫᱚ ᱢᱤᱥᱚᱱᱟᱨᱤ ᱠᱮᱢᱯᱮᱵᱮᱞ ᱥᱟᱦᱮᱵᱽ ᱥᱟᱶ ᱟᱛᱳ ᱟᱛᱳ ᱫᱟᱬᱟ ᱠᱟᱛᱮ ᱥᱟᱱᱛᱟᱲᱤ ᱥᱮᱨᱮᱧ, ᱚᱱᱚᱬᱦᱮᱸ ᱮᱢᱟᱱ ᱠᱚ ᱛᱩᱢᱟᱹᱞᱮᱫ ᱛᱟᱦᱮᱱᱟ᱾
ᱥᱟᱶᱦᱮᱫ ᱪᱟᱨᱪᱟ
ᱵᱤ.ᱵᱤ.ᱥᱚᱨᱮᱱ ᱟᱜ ᱚᱞ ᱠᱚ ᱦᱚᱲ ᱦᱚᱯᱚᱱ ᱨᱮᱱ ᱯᱮᱲᱟ ᱟᱨ ᱯᱮᱲᱟᱦᱚᱲ ᱞᱮᱠᱟᱱ ᱯᱟᱛᱷᱟᱢ ᱨᱮ ᱞᱮᱛᱟᱲ ᱜᱮ ᱪᱷᱟᱯᱟᱜ ᱠᱟᱱ ᱛᱟᱦᱮᱸᱱᱟ᱾ ᱟᱡᱟᱜ ᱚᱞᱟᱜ ᱥᱮᱨᱮᱧ ᱠᱚ ᱯᱳᱠᱷᱩᱨᱤᱭᱟ ᱥᱮᱨᱮᱧ ᱯᱩᱛᱷᱤ ᱨᱮ ᱴᱷᱟᱶ ᱮ ᱧᱟᱢ ᱟᱠᱟᱫᱟ᱾
ᱤᱥᱟᱹᱭ ᱢᱤᱥᱚᱱ ᱦᱚᱛᱮᱛᱮ ᱥᱟᱱᱛᱟᱲᱤ ᱯᱟᱹᱨᱥᱤ ᱛᱮ ᱯᱩᱱ ᱪᱟᱱᱟᱪ ᱦᱟᱹᱵᱤᱫ ᱚᱞᱚᱜ ᱯᱟᱲᱦᱟᱜ ᱨᱮᱭᱟᱜ ᱵᱮᱵᱚᱥᱛᱷᱟ ᱦᱩᱭᱮᱱ ᱠᱷᱟᱱ ᱚᱱᱟ ᱞᱟᱹᱜᱤᱫ ᱵᱮᱧᱡᱟᱢᱤᱱ ᱥᱚᱨᱮᱱ ᱫᱚ ᱵᱩᱫᱽᱜᱟᱹᱨᱤᱭᱟᱹ ᱟᱨ ᱫᱤᱞᱜᱟᱹᱨᱤᱭᱟᱹ ᱧᱩᱛᱩᱢ ᱛᱮ ᱵᱟᱨᱭᱟ ᱯᱩᱛᱷᱤᱭ ᱚᱞ ᱟᱠᱟᱫᱟ᱾ ᱟᱡᱟᱜ ᱮᱴᱟᱜ ᱯᱩᱛᱷᱤ ᱠᱚᱫᱚ ᱦᱩᱭᱩᱜ ᱠᱟᱱᱟ -
ᱵᱚᱸᱜᱟ ᱛᱟᱞᱟ
᱑᱙᱓᱐ ᱥᱮᱨᱢᱟ ᱨᱮ ᱵᱟᱵᱩᱨᱟᱢ ᱵᱮᱧᱡᱟᱢᱤᱱ ᱥᱚᱨᱮᱱ ᱮ ᱜᱩᱨ ᱞᱮᱱᱟ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱥᱟᱱᱛᱟᱲ ᱛᱷᱚᱠ: ᱥᱟᱱᱛᱟᱲᱤ ᱚᱱᱚᱞᱤᱭᱟᱹ ᱛᱷᱚᱠ: ᱥᱟᱱᱛᱟᱲ ᱚᱱᱚᱞᱤᱭᱟᱹ ᱛᱷᱚᱠ: ᱢᱤᱥᱚᱱᱟᱨᱤ ᱡᱩᱜᱽ ᱨᱮᱱ ᱚᱱᱚᱞᱤᱭᱟᱹ ᱛᱷᱚᱠ: ᱑᱘᱖᱔ ᱥᱮᱨᱢᱟ ᱨᱮ ᱡᱟᱱᱟᱢ ᱛᱷᱚᱠ: ᱑᱙᱓᱐ ᱥᱮᱨᱢᱟ ᱨᱮ ᱜᱩᱨ
ᱱᱤᱢᱚᱪ
ᱱᱤᱢᱚᱪ ᱟᱨᱵᱟᱝ ᱱᱤᱢᱟᱪ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱢᱟᱞᱣᱟ ᱴᱚᱴᱷᱟ ᱨᱮᱱᱟᱜ ᱢᱤᱫ ᱥᱚᱦᱚᱨ ᱠᱟᱱᱟ ᱾ ᱱᱚᱣᱟ ᱥᱚᱦᱚᱨ ᱨᱟᱡᱚᱥᱛᱷᱟᱱ ᱯᱚᱱᱚᱛ ᱥᱟᱶ ᱟᱡᱟᱜ ᱠᱚᱧᱮᱼᱯᱟᱪᱮ ᱥᱤᱢᱟᱹ Shared ᱟᱠᱟᱫᱼᱟ ᱟᱨ ᱱᱤᱢᱚᱪ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱢᱟᱲᱟᱝ ᱫᱚ ᱜᱣᱟᱞᱤᱭᱚᱨ ᱯᱚᱱᱚᱛ ᱨᱮᱱᱟᱜ ᱢᱤᱫᱴᱟᱹᱝ ᱢᱟᱨᱟᱝ ᱵᱨᱤᱴᱤᱥ ᱪᱷᱟᱵᱽᱱᱤ, ᱑᱘᱒᱒ ᱥᱟᱞᱮ ᱨᱮ ᱱᱚᱣᱟ ᱥᱚᱦᱚᱨ ᱑᱘᱙᱕ ᱥᱟᱞᱮ ᱨᱮ ᱡᱩᱢᱤᱫᱽ ᱨᱟᱡᱽᱯᱩᱛᱟᱱᱟᱼᱢᱟᱞᱣᱟ ᱨᱟᱡᱽ ᱟᱹᱨᱤ ᱮᱡᱮᱸᱥᱤ ᱟᱨ ᱢᱟᱞᱣᱟ ᱮᱡᱮᱸᱥᱤ ᱟᱜ ᱦᱮᱰᱠᱩᱣᱟᱴᱚᱨ ᱵᱮᱱᱟᱣ ᱞᱮᱱᱟ ᱛᱟᱦᱮᱸᱫ ᱾ ᱵᱨᱤᱴᱤᱥ ᱠᱮᱸᱴᱚᱱᱢᱮᱸᱴ ᱫᱚ ᱑᱙᱓᱒ ᱨᱮ Dissolved ᱮᱢ ᱞᱮᱫᱼᱟ ᱛᱟᱦᱮᱸᱫ, ᱚᱠᱚᱭ ᱢᱤᱫ ᱵᱨᱤᱴᱤᱥ ᱱᱚᱜᱚᱨ ᱯᱟᱞᱤᱠᱟ ᱵᱚᱨᱰ ᱤᱫᱤ ᱛᱮ ᱛᱮᱭᱟᱨ ᱠᱟᱛᱮ ᱫᱚᱦᱚ ᱞᱮᱱᱟ ᱛᱟᱦᱮᱸᱫ ᱾ ᱱᱤᱢᱚᱪ ᱯᱩᱨᱟᱹ ᱠᱚᱲᱟ ᱟᱨ ᱛᱤᱨᱞᱟᱹ ᱟᱜ ᱡᱟᱱᱟᱝ ᱡᱟᱹᱱᱤ ᱟᱜ ᱥᱚᱦᱚᱨ ᱠᱟᱱᱟ ᱱᱚᱣᱟ ᱑:᱑ ᱢᱮᱱᱟᱜᱼᱟ ᱾
ᱚᱛᱱᱚᱜ
ᱱᱤᱢᱚᱪ ᱦᱚᱱᱚᱛ ᱩᱡᱡᱮᱱ ᱠᱷᱚᱸᱰ ᱨᱮᱱᱟᱜ ᱴᱷᱟᱶ ᱠᱟᱱᱟ ᱾ ᱱᱚᱣᱟ ᱨᱟᱡᱚᱥᱛᱷᱟᱱ ᱫᱚ ᱯᱟᱪᱮ ᱟᱨ ᱠᱚᱧᱮ ᱥᱮᱦᱮᱫ ᱟᱨ ᱢᱟᱸᱫᱽᱥᱚᱨ ᱦᱚᱱᱚᱛ ᱫᱚ ᱥᱟᱢᱟᱝ ᱟᱨ ᱮᱛᱚᱢ ᱨᱮ ᱤᱫᱤᱭᱟ ᱾ ᱱᱚᱣᱟ ᱓᱐ ᱡᱩᱱ ᱑᱙᱙᱘ ᱨᱮ ᱢᱟᱸᱫᱽᱥᱚᱨ ᱦᱚᱱᱚᱛ ᱠᱷᱚᱱ ᱠᱮᱪᱟᱜ ᱦᱟᱴᱤᱧ ᱞᱮᱱᱟ ᱛᱟᱦᱮᱸᱫ ᱾
ᱥᱚᱦᱚᱨ ᱫᱚ ᱯᱮ ᱢᱩᱬ ᱴᱷᱟᱶ ᱨᱮ ᱦᱟᱴᱤᱧ ᱟᱠᱟᱱᱟ: ᱱᱤᱢᱚᱪ ᱥᱚᱦᱚᱨ, ᱪᱷᱟᱵᱽᱱᱤ ᱟᱨ ᱵᱟᱜᱷᱟᱱᱟ ᱾
ᱵᱟᱜᱷᱟᱱᱟ ᱚᱥᱟᱨ ᱡᱤᱞᱤᱧ ᱞᱮᱠᱟᱛᱮ 'ᱟᱱᱟᱡᱽ ᱢᱟᱱᱰᱤ' ᱞᱟᱹᱜᱤᱫ ᱛᱮ ᱵᱟᱰᱟᱭᱚᱜᱼᱟ ᱾
ᱱᱤᱢᱚᱪ ᱥᱚᱦᱚᱨ ᱯᱤᱡᱤ ᱠᱚᱞᱮᱡᱽ, ᱨᱟᱵᱚᱱ ᱨᱟᱱᱰᱤ, ᱢᱚᱪᱤ ᱜᱟᱞᱤ, ᱠᱤᱞᱟ, ᱱᱤᱢᱚᱪ ᱢᱚᱱᱟᱥᱟ ᱥᱚᱲᱚᱠ ᱨᱮᱱᱟᱜ ᱦᱚᱥᱴᱤᱝ ᱟᱜ ᱢᱩᱬ ᱥᱚᱦᱚᱨ ᱠᱟᱱᱟ ᱾
ᱱᱤᱢᱚᱪ ᱦᱚᱱᱚᱛ ᱨᱮ ᱒᱐᱐᱑ ᱫᱷᱟᱵᱤᱡ ᱙᱕᱖,᱐᱐᱐ ᱦᱚᱲ ᱛᱟᱦᱮᱸᱱ ᱱᱟᱠᱚ ᱾
ᱦᱚᱲ ᱞᱮᱠᱷᱟ
᱒᱐᱑᱑ ᱥᱟᱹᱦᱤᱛ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱱᱤᱢᱚᱪ ᱨᱤᱱ ᱦᱚᱲ ᱮᱞ ᱑᱒᱗,᱐᱐᱐ ᱦᱚᱲ ᱛᱟᱦᱮᱸ ᱠᱟᱱᱟ ᱾ ᱠᱚᱲᱟ ᱟᱜ ᱦᱚᱲ ᱮᱞ ᱕᱓% ᱟᱨ ᱛᱤᱨᱞᱟᱹ ᱟᱜ ᱔᱗% ᱢᱮᱱᱟᱜᱼᱟ ᱾ ᱱᱤᱢᱚᱪ ᱨᱮᱱᱟᱜ ᱥᱮᱪᱮᱫ ᱫᱚᱨ ᱘᱕% ᱢᱮᱱᱟᱜᱼᱟ, ᱱᱚᱣᱟ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱕᱙.᱕% ᱠᱷᱚᱱ ᱰᱮᱦᱮᱨ ᱜᱮᱭᱟ: ᱠᱚᱲᱟ ᱟᱜ ᱥᱮᱪᱮᱫ ᱗᱗% ᱢᱮᱱᱟᱜᱼᱟ, ᱟᱨ ᱛᱤᱨᱞᱟᱹ ᱟᱜ ᱥᱮᱪᱮᱫ ᱖᱒% ᱢᱮᱱᱟᱜᱼᱟ ᱾ ᱱᱤᱢᱚᱪ ᱨᱮ, ᱑᱔% ᱦᱚᱲ ᱮᱞ ᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚ ᱢᱮᱱᱟᱜ ᱠᱚᱣᱟ ᱾
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱱᱤᱢᱚᱪ ᱦᱚᱱᱚᱛ ᱨᱤᱱ ᱗᱐.᱓᱑% ᱦᱚᱲ ᱮᱞ ᱫᱮᱦᱟᱛ ᱴᱚᱴᱷᱟ ᱨᱮ ᱢᱮᱱᱟᱜ ᱠᱚᱣᱟ ᱟᱫᱚ ᱥᱚᱦᱨᱤ ᱴᱚᱴᱷᱟ ᱨᱮᱫᱚ ᱒᱙.᱖᱙% ᱢᱮᱱᱟᱜ ᱠᱚᱣᱟ ᱾
ᱱᱤᱢᱚᱪ ᱦᱚᱱᱚᱛ ᱨᱤᱱ ᱢᱚᱫᱷᱭᱚ ᱯᱨᱚᱫᱮᱥ ᱨᱮ ᱑᱑% ᱨᱤᱱ ᱯᱩᱱᱟᱝ ᱟᱹᱰᱤ ᱠᱚᱢ ᱫᱮᱦᱟᱛ ᱩᱴᱷᱱᱟᱹᱣ ᱫᱚᱨ ᱢᱮᱱᱟᱜᱼᱟ, ᱟᱫᱚ ᱯᱚᱱᱚᱛ ᱨᱮᱱᱟᱜ ᱑᱘.᱔% ᱢᱮᱱᱟᱜᱼᱟ, ᱟᱹᱰᱤ ᱰᱮᱦᱮᱨ ᱡᱷᱟᱵᱩᱣᱟ ᱨᱮᱱᱟᱜ ᱓᱑.᱗% ᱢᱮᱱᱟᱜᱼᱟ ᱾
ᱨᱮᱞ
ᱱᱤᱢᱚᱪ ᱟᱡᱽᱢᱮᱨ ᱼ ᱨᱚᱛᱞᱚᱢ ᱰᱟᱦᱟᱨ ᱨᱮᱱᱟᱜ ᱢᱤᱫ ᱞᱟᱹᱠᱛᱤᱭᱟᱱ ᱵᱨᱚᱰ ᱜᱮᱡᱽ ᱨᱮᱞᱣᱮ ᱥᱴᱮᱥᱚᱱ ᱢᱮᱱᱟᱜᱼᱟ ᱾ ᱱᱤᱢᱚᱪ ᱨᱮᱞᱣᱮ ᱥᱴᱮᱥᱚᱱ ᱨᱮᱱᱟᱜ ᱛᱮᱭᱟᱨ ᱑᱘᱘᱐ ᱥᱟᱞ ᱨᱮ ᱟᱸᱜᱽᱨᱮᱡᱽ ᱟᱜ ᱤᱫᱤ ᱛᱮ ᱛᱮᱭᱟᱨ ᱞᱮᱱᱟ ᱛᱟᱦᱮᱸᱫ ᱾ ᱱᱚᱣᱟ ᱪᱤᱛᱛᱚᱲᱜᱚᱲ ᱠᱷᱚᱱ ᱨᱟᱡᱚᱥᱛᱷᱟᱱ ᱨᱮᱱᱟᱜ ᱨᱚᱛᱞᱚᱢ, ᱩᱡᱡᱮᱱ ᱠᱷᱚᱱ ᱱᱟᱜᱽᱫᱟ ᱟᱨ ᱠᱚᱴᱟ ᱟᱨ ᱵᱩᱸᱫᱤ ᱠᱷᱚᱱ ᱥᱚᱡᱷᱮ ᱡᱚᱲᱟᱣ ᱟᱠᱟᱱᱟ ᱾ ᱱᱤᱢᱚᱪ ᱠᱷᱚᱱ ᱡᱟᱣᱚᱫᱽ, ᱥᱤᱝᱜᱚᱞᱤ (ᱵᱟᱨ ᱛᱚᱦᱥᱤᱞ ᱦᱮᱰᱠᱩᱣᱟᱴᱚᱨ) ᱨᱮᱱᱟᱜ ᱛᱟᱞᱢᱟ ᱠᱷᱚᱱ ᱠᱚᱴᱟ ᱫᱷᱟᱵᱤᱡ ᱢᱤᱫ ᱵᱷᱤᱱᱮ ᱨᱮᱞ ᱞᱟᱭᱤᱱ ᱨᱮᱱᱟᱜ ᱫᱟᱵᱤ ᱟᱠᱟ ᱠᱚ ᱟᱨ ᱫᱤᱱᱟᱹᱢ ᱦᱤᱞᱚᱜ ᱠᱚ ᱫᱚᱦᱚ ᱞᱮᱫᱼᱟ ᱱᱚᱣᱟ ᱱᱤᱢᱚᱪ ᱟᱨ ᱠᱚᱴᱟ ᱛᱟᱞᱟ ᱨᱮᱱᱟᱜ ᱥᱟᱸᱜᱤᱧ ᱔᱐ ᱠᱤᱞᱚᱢᱤᱴᱚᱨ ᱮ ᱠᱟᱹᱢᱤᱭᱟ ᱟᱨ ᱢᱟᱲᱟᱝ ᱛᱟᱦᱮᱸᱫ ᱢᱤᱫ ᱫᱷᱟᱣ ᱥᱟᱨᱵᱷᱮ ᱦᱚᱸ ᱦᱩᱭ ᱞᱮᱱᱟ ᱛᱟᱦᱮᱸᱫ ᱾ ᱨᱮᱞ ᱢᱚᱱᱛᱨᱤ ᱢᱚᱞᱞᱤᱠᱟᱨᱡᱩᱱ ᱠᱷᱟᱲᱜᱮ ᱒᱐᱑᱔ ᱨᱮ ᱟᱡᱟᱜ ᱟᱱᱛᱨᱤᱢ ᱨᱮᱞ ᱵᱟᱡᱟᱴ (Budget) ᱨᱮ ᱾
ᱥᱟᱹᱠᱷᱭᱟᱹᱛ
Neemuch Mandi Bhav App
ᱥᱚᱵᱚᱨᱱᱟᱠᱷᱟ ᱢᱚᱦᱟᱵᱤᱫᱫᱟᱞᱚᱭ
ᱥᱚᱵᱚᱨᱱᱟᱠᱷᱟ ᱢᱚᱦᱟᱵᱤᱫᱫᱟᱞᱚᱭ, ᱡᱟᱦᱟᱸ ᱜᱳᱯᱤᱵᱚᱞᱞᱚᱵᱷᱯᱩᱨ ᱠᱚᱞᱮᱡᱽ ᱧᱩᱛᱩᱢ ᱛᱮᱦᱚᱸ ᱵᱟᱲᱟᱭᱚᱜᱼᱟ, ᱫᱚ ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱡᱷᱟᱲᱜᱨᱟᱢ ᱦᱚᱱᱚᱛ ᱨᱮᱭᱟᱜ ᱜᱳᱯᱤᱵᱚᱞᱞᱚᱵᱷᱯᱩᱨ ᱨᱮ ᱢᱮᱱᱟᱜ ᱢᱤᱫ ᱥᱚᱨᱠᱟᱨᱤ ᱟᱱᱰᱟᱨᱜᱽᱨᱮᱡᱩᱭᱮᱴ ᱠᱚᱞᱮᱡᱽ ᱠᱟᱱᱟ᱾ ᱑᱙᱘᱘ ᱥᱮᱨᱢᱟ ᱨᱮ ᱛᱷᱟᱯᱚᱱ ᱟᱠᱟᱱ ᱱᱚᱣᱟ ᱠᱚᱞᱮᱡᱽ ᱫᱚ ᱵᱤᱫᱫᱟᱥᱟᱜᱚᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶ ᱡᱚᱯᱲᱟᱣ ᱢᱮᱱᱟᱜᱼᱟ᱾
ᱢᱟᱹᱱ
ᱡᱮᱜᱮᱛ ᱵᱤᱨᱫᱟᱹᱜᱟᱲ ᱢᱟᱹᱧᱡᱩᱨ ᱠᱚᱢᱤᱥᱚᱱ (ᱭᱩ.ᱡᱤ.ᱥᱤ) ᱦᱚᱛᱮᱛᱮ ᱱᱚᱣᱟ ᱠᱚᱞᱮᱡᱽ ᱨᱮᱭᱟᱜ ᱢᱟᱹᱱ ᱮᱢ ᱢᱮᱱᱟᱜᱼᱟ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ:ᱡᱷᱟᱲᱜᱨᱟᱢ ᱦᱚᱱᱚᱛ ᱨᱮᱱᱟᱜ ᱠᱚᱞᱮᱡᱽ ᱟᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱛᱷᱚᱠ:ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱠᱚᱞᱮᱡᱽ ᱛᱷᱚᱠ:ᱯᱚᱪᱷᱤᱢ ᱵᱟᱝᱞᱟ ᱨᱮ ᱥᱟᱱᱛᱟᱲᱤ ᱯᱟᱲᱦᱟᱣ ᱦᱩᱭᱩᱜ ᱠᱟᱱ ᱠᱚᱞᱮᱡᱽ ᱟᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱚ ᱛᱷᱚᱠ:ᱵᱤᱫᱫᱟᱥᱟᱜᱚᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ
ᱟᱸᱠᱤᱛᱟ ᱵᱷᱟᱠᱟᱛ
ᱟᱸᱠᱤᱛᱟ ᱵᱟᱷᱠᱟᱛ (ᱡᱟᱱᱟᱢ ᱑᱗ ᱡᱩᱱ ᱑᱙᱙᱘) ᱢᱤᱫᱴᱟᱝ ᱥᱤᱧᱚᱛᱤᱭᱟ (recurve archer) ᱨᱤᱠᱟᱨᱣᱚ ᱛᱮᱨᱟᱝᱫᱟᱡ ᱠᱟᱱᱟᱭ, ᱡᱟᱦᱟᱸᱭ ᱫᱚ ᱱᱤᱛᱚᱜ ᱱᱟᱝ ᱨᱮ (World Archery Federation) ᱡᱮᱜᱮᱛ ᱛᱤᱨᱟᱸᱫᱟᱡᱤ ᱢᱟᱦᱟᱥᱚᱸᱜᱷ ᱫᱟᱨᱟᱭ ᱛᱮ ᱮᱞᱮᱞ ᱓᱒ ᱟᱱᱟᱜ ᱴᱷᱟᱶ ᱫᱟᱣ ᱧᱟᱢ ᱟᱠᱟᱣᱱᱟᱭ᱾  ᱥᱤᱧᱚᱛᱤᱭᱟ ᱡᱮᱜᱮᱛ ᱨᱤᱠᱟᱨᱣᱚ ᱴᱤᱢ ᱨᱤᱱᱤᱡ ᱦᱚᱸ ᱨᱟᱹᱥᱤᱭᱟᱹ ᱞᱮᱠᱟᱛᱮ ᱢᱮᱱᱟᱭᱟ ᱟᱨ ᱛᱤᱨᱞᱟᱹ international events ᱠᱚᱨᱮ ᱦᱮᱯᱨᱟᱣ ᱨᱮ ᱫᱟᱣ ᱫᱚᱦᱚᱭᱮᱫ ᱜᱮᱭᱟᱭ᱾ ᱥᱮᱨᱢᱟ ᱓᱐᱑᱗ ᱨᱮ ᱥᱟᱯᱲᱟᱣ ᱞᱮᱱ 2017 World Archery Youth Championships ᱨᱮᱦᱚᱸ ᱵᱷᱟᱜ ᱮ ᱦᱟᱛᱟᱣ ᱞᱮᱫ ᱛᱟᱦᱮᱸᱱ ᱜᱮᱭᱟᱭ, ᱟᱨᱡᱮᱸᱴᱤᱱᱟ ᱟᱨ ᱥᱟᱶ ᱡᱮᱢᱥᱚᱱ ᱥᱤᱱᱦᱟ ᱱᱤᱸᱜᱛᱷᱳᱡᱚᱢ ᱥᱟᱶᱛᱮ ᱨᱤᱠᱟᱨᱣᱚ ᱡᱩᱱᱤᱭᱟᱨ ᱢᱤᱠᱥᱰ ᱴᱤᱢ ᱨᱮ ᱥᱚᱱᱟ ᱨᱮᱱᱟᱜ ᱜᱚᱞᱰ ᱢᱮᱰᱚᱞ ᱮ ᱡᱤᱛᱠᱟᱹᱨ ᱮᱱᱟ᱾ ᱠᱚᱞᱠᱟᱛᱛᱟ ᱨᱮ ᱡᱟᱱᱟᱢ ᱟᱠᱟᱱ ᱟᱨ ᱦᱟᱨᱟ ᱵᱩᱨᱩ ᱥᱮᱬᱟ ᱟᱹᱠᱤᱞᱮᱱ, ᱑᱐ ᱥᱮᱨᱢᱟ ᱩᱢᱮᱨ ᱠᱷᱚᱱᱟᱜ ᱵᱷᱟᱠᱟᱛ ᱛᱮᱨᱟᱝᱫᱟᱡ ᱮᱛᱚᱦᱨᱚᱵ ᱞᱮᱫ ᱛᱟᱦᱮᱱᱟ᱾ ᱛᱟᱭᱚᱢ ᱛᱮ, ᱮᱛᱚᱦᱚᱵ ᱠᱷᱚᱱᱟᱜ ᱥᱤᱠᱱᱟᱹᱛ ᱟᱹᱠᱤᱞ ᱦᱟᱢᱮᱴ ᱵᱟᱠᱷᱨᱟ ᱠᱚᱞᱠᱟᱛᱛᱟ ᱛᱤᱨᱟᱸᱫᱟᱡᱤ ᱠᱞᱟᱵ ᱨᱮ ᱵᱷᱟᱜ ᱦᱟᱛᱟᱣ ᱮ ᱞᱟᱜᱟᱣ ᱮᱱᱟ᱾ ᱛᱟᱭᱚᱢ ᱛᱮ ᱒᱐᱑᱔ ᱨᱮ, ᱚᱱᱟ ᱡᱟᱢᱥᱮᱫᱯᱩᱨ ᱨᱮ ᱴᱟᱴᱟ ᱛᱤᱨᱟᱸᱫᱟᱡᱤ ᱟᱠᱮᱰᱢᱤ ᱦᱮᱡ ᱮᱱᱟ᱾
ᱯᱷᱮᱰᱟᱛ ᱡᱤᱭᱚᱱ
ᱵᱷᱟᱠᱟᱛ ᱟᱜ ᱡᱟᱱᱟᱢ ᱫᱚ ᱑᱗ ᱡᱩᱱ ᱑᱙᱙᱘ ᱨᱮ ᱠᱚᱞᱠᱟᱛᱛᱟ, ᱯᱟᱥᱪᱤᱢ ᱵᱮᱝᱜᱚᱞ ᱨᱮ ᱦᱩᱭ ᱞᱮᱱ ᱛᱟᱦᱮᱱᱟ᱾ ᱛᱚᱣᱟ ᱟᱠᱷᱨᱤᱧ ᱟᱹᱱᱤᱡ ᱢᱟᱹᱭ ᱥᱟᱸᱛᱟᱱᱩ ᱵᱷᱟᱠᱟᱛ᱾  ᱩᱱᱤᱫᱚ ᱠᱚᱞᱠᱟᱛᱛᱟ ᱨᱮ ᱜᱮ ᱦᱟᱨᱟ ᱵᱩᱨᱩ ᱥᱮᱬᱟ ᱮᱱᱟᱭ, ᱡᱟᱦᱟᱸ ᱫᱚ ᱜᱮᱞ ᱥᱮᱨᱢᱟ ᱩᱢᱮᱨ ᱨᱮᱜᱮ ᱛᱤᱨᱟᱸᱫᱟᱡᱤ ᱨᱮᱱᱟᱝ ᱠᱷᱮᱞᱚᱰ ᱮᱛᱚᱦᱚᱵ ᱠᱮᱫᱟ᱾ ᱤᱱᱟ ᱛᱟᱭᱚᱢ, ᱩᱱᱤ ᱠᱚᱞᱠᱟᱛᱛᱟ ᱛᱤᱨᱟᱸᱫᱟᱡᱤ ᱠᱞᱟᱵ ᱨᱮ ᱥᱮᱞᱮᱫ ᱮᱱᱟᱭ, ᱛᱟᱭᱚᱢ ᱛᱮ ᱡᱟᱢᱥᱮᱫᱯᱩᱨ ᱴᱟᱴᱟ ᱛᱤᱨᱟᱸᱫᱟᱡᱤ ᱮᱠᱮᱰᱢᱤ ᱨᱮ ᱥᱮᱞᱮᱫᱚᱜ ᱞᱟᱹᱜᱤᱫ ᱵᱟᱪᱷᱟᱣ ᱠᱮᱫᱟ, ᱫᱷᱟᱨᱢᱮᱸᱫᱽᱨᱟ ᱛᱤᱣᱟᱨᱤ, ᱯᱩᱨᱬᱤᱢᱟ ᱢᱟᱦᱛᱚ ᱟᱨ ᱨᱟᱢ ᱟᱣᱫᱷᱮᱥ ᱠᱚ ᱥᱟᱶ ᱥᱤᱠᱱᱟᱹᱛ ᱮ ᱥᱮᱬᱟ ᱠᱮᱫᱟ᱾
ᱠᱮᱨᱤᱭᱟᱨ
ᱟᱯᱨᱤᱞ ᱒᱐᱑᱕ ᱨᱮ, ᱵᱷᱟᱠᱟᱛ ᱥᱤᱧᱚᱛᱤᱭᱟ ᱨᱟᱥᱴᱨᱤᱭᱚ ᱴᱤᱢ (Archery Association of India) ᱦᱚᱛᱮᱛᱮ ᱥᱟᱯᱲᱟᱣ ᱞᱮᱱ (selection trials) ᱪᱟᱭᱟᱱ ᱯᱟᱨᱤᱪᱷᱟᱬᱚ ᱨᱮ ᱫᱟᱣ ᱮ ᱦᱟᱢᱮᱴ ᱠᱮᱫᱟ, ᱡᱟᱦᱟᱸ ᱫᱚ ᱣᱟᱸᱠᱴᱚᱱ ᱨᱮ (World Archery) ᱡᱩᱣᱟᱹᱱ ᱪᱚᱢᱯᱤᱭᱚᱱ ᱠᱚᱣᱟᱜ ᱵᱷᱟᱜ ᱦᱟᱛᱟᱣ ᱛᱟᱦᱮᱸ ᱠᱟᱱᱟ᱾ ᱢᱮᱱᱠᱟᱷᱟᱱ ᱱᱚᱣᱟ ᱜᱷᱚᱴᱚᱱ ᱠᱷᱚᱱ ᱢᱟᱬᱟᱝ ᱨᱮ ᱦᱟᱯᱛᱟ ᱨᱮᱜᱮ ᱥᱤᱧᱚᱛᱤᱭᱟ ᱴᱤᱢ ᱠᱚ ᱯᱟᱹᱪᱞᱟ ᱠᱚ ᱦᱩᱭᱟᱫ ᱠᱚᱣᱟ ᱪᱮᱫᱟᱜ ᱡᱮ ᱩᱱᱤᱨᱮᱱ ᱑᱘ ᱮᱛᱷᱞᱤᱴᱚᱸ ᱟᱨ ᱠᱚᱪ ᱮᱢᱟᱱ ᱠᱚ ᱟᱢᱮᱨᱤᱠᱟ ᱥᱟᱹᱜᱩᱱ ᱫᱟᱨᱟᱢ ᱢᱟᱬᱟᱝ ᱞᱟᱹᱜᱤᱫ ᱵᱤᱡᱟ ᱠᱷᱚᱱ ᱠᱚ ᱪᱷᱟᱰᱟ ᱠᱮᱫ ᱠᱚᱣᱟ᱾ ᱛᱟᱭᱚᱢ ᱛᱮ ᱒᱐᱑᱕ ᱥᱮᱨᱢᱟ ᱨᱮ ᱥᱤᱭᱚᱞ (Seoul International Youth Archery Festa) ᱡᱩᱣᱟᱹᱱ ᱠᱚᱣᱟᱜ ᱛᱤᱨᱟᱸᱫᱟᱡᱤ ᱯᱚᱨᱚᱵ ᱦᱮᱯᱨᱟᱣ ᱨᱮ ᱥᱤᱧᱚᱛᱤᱭᱟ ᱴᱤᱢ ᱨᱤᱱᱤᱡ ᱨᱟᱹᱥᱤᱭᱟᱹ ᱠᱚ ᱞᱮᱠᱟᱛᱮ ᱵᱷᱟᱜ ᱮ ᱦᱟᱛᱟᱣ ᱠᱮᱫᱟ, ᱡᱟᱦᱟᱸ ᱫᱚ ᱫᱟᱪᱷᱤᱱ ᱠᱚᱨᱤᱭᱟ ᱨᱮᱱᱟᱜ ᱥᱤᱭᱚᱞ ᱨᱮ ᱓ - ᱙ ᱥᱮᱯᱴᱮᱢᱵᱚᱨ ᱦᱟᱹᱵᱤᱡ ᱚᱨᱟᱢ ᱞᱮᱱᱟ ᱟᱨ ᱵᱟᱨᱭᱟ ᱜᱚᱞᱰ ᱢᱮᱰᱚᱞ ᱡᱤᱛᱠᱟᱹᱨ ᱮᱱᱟᱭ᱾
ᱡᱮᱵᱽᱨᱟ ᱠᱨᱳᱥᱤᱝ
ᱢᱤᱫ ᱡᱮᱵᱽᱨᱟ ᱠᱨᱳᱥᱤᱝ ᱛᱟᱲᱟᱢ ᱦᱚᱲ ᱫᱟᱹᱲᱟᱹᱱ ᱠᱚ ᱠᱨᱳᱥᱤᱝ ᱨᱮᱱᱟᱜ ᱢᱤᱫ ᱦᱚᱨᱟ ᱠᱟᱱᱟ ᱡᱟᱦᱟᱸ ᱫᱚ ᱱᱚᱶᱟ ᱨᱮᱱᱟᱜ ᱠᱟᱹᱢᱤ ᱥᱟᱱᱟᱢ ᱡᱮᱜᱮᱛ ᱨᱮ ᱟᱭᱢᱟ ᱡᱟᱭᱜᱟ ᱨᱮᱜᱮ ᱛᱟᱦᱮᱱ ᱠᱟᱱᱟ ᱾ ᱱᱚᱶᱟ ᱨᱮᱱᱟᱜ ᱵᱤᱥᱮᱥ ᱫᱚ ᱦᱚᱨ ᱛᱮ ᱛᱟᱲᱟᱢ ᱟᱲᱮ ᱛᱮ ᱧᱩᱛ ᱟᱨ ᱱᱟᱥᱮ ᱫᱷᱟᱹᱨᱤ ᱛᱮ ᱪᱟᱞᱟᱜ ᱧᱮᱞᱚᱜ ᱢᱤᱫ  ᱡᱮᱵᱽᱨᱟᱣᱟᱜ ᱠᱚᱴ ᱥᱮ ᱨᱚᱝ ᱥᱟᱶ ᱡᱩᱲᱤᱜ ᱠᱟᱱᱟ ᱾ ᱢᱤᱫ ᱡᱮᱵᱽᱨᱟ ᱠᱨᱳᱥᱤᱝ ᱠᱟᱷᱥ ᱫᱚ ᱛᱟᱲᱟᱢ ᱛᱮ ᱥᱮᱱᱚᱜ ᱟᱱᱤᱡ ᱠᱚ ᱞᱟᱹᱜᱤᱫ ᱵᱮᱵᱚᱥᱛᱟ ᱠᱟᱱᱟ ᱾
ᱧᱮᱞᱚᱜ
ᱠᱨᱳᱥᱤᱝ ᱫᱚ ᱦᱚᱨ ᱟᱲᱮ ᱨᱮ ᱟᱥᱚᱞ ᱫᱚ ᱧᱮᱞᱚᱜ - ᱟ, ᱡᱟᱦᱟᱸ ᱜᱟᱹᱲᱤ ᱮᱢᱟᱱ ᱠᱚ ᱚᱱᱟ ᱟᱲᱮ ᱛᱮ ᱥᱮᱱᱚᱜ - ᱟ, ᱧᱮᱞ ᱛᱮᱫᱚ ᱢᱤᱫ ᱦᱟᱞᱠᱟ ᱨᱚᱝ ᱟᱨ ᱢᱤᱫ ᱜᱟᱹᱦᱤᱨ ᱨᱚᱝ ᱧᱚᱜ ᱧᱮᱞᱚᱜ - ᱟ ᱡᱟᱦᱟᱸ ᱞᱮᱠᱟ ᱦᱮᱸᱫᱮᱭᱥᱜ ᱵᱤᱥᱮᱥ ᱛᱟᱦᱮᱱ ᱠᱟᱱᱟ - ᱥᱮ ᱦᱚᱨ ᱟᱲᱮ ᱨᱮᱱᱟᱜ ᱜᱟᱹᱦᱤᱨ ᱦᱩᱭ ᱠᱟᱨᱚᱱ ᱛᱮ ᱚᱱᱟ ᱫᱚ ᱵᱟᱹᱜᱤᱭᱟᱜ ᱠᱟᱱᱟ ᱾ ᱟᱲᱮ ᱛᱮ ᱨᱮ ᱔᱐ - ᱕᱐ ᱥᱮᱢᱤ (᱑᱖ - ᱒᱕ ᱤᱧᱪ) ᱚᱥᱟᱨ ᱛᱟᱦᱮᱱᱟ ᱾